പാറ്റയെ വേട്ടയാടി അതിൽ മുട്ടയിടും, ലാർവ പാറ്റയുടെ ശരീരം തുരന്നു തിന്നും : ഇത് മരതക കൂറക്കടന്നൽ | Emerald cockroach wasp\nവിജയകുമാർ ബ്ലാത്തൂർ September 23, 2020 11:35 AM IST\nമരതകക്കടന്നൽ പാറ്റയുടെ മീശ രോമങ്ങൾ കടിച്ചു മുറിച്ചു കളയും\nആന്തരിക ദ്രാവകം എനർജി ഡ്രിങ്ക് പോലെ രസിച്ച് വലിച്ചുകുടിക്കും\nPhoto Credit :.F.Mayer\nതന്നെക്കാൾ പലമടങ്ങ് വലുപ്പവും കരുത്തുമുള്ള മുട്ടയിടാനും കുഞ്ഞുങ്ങളെ വിരിയിക്കാനും അമ്പരപ്പിക്കുന്ന കാര്യങ്ങൾ ചെയ്യുന്ന ഒരു ജീവിയുടെ കഥ നോക്കൂ\nമരതക കൂറക്കടന്നൽ (emerald cockroach wasp) എന്നു വിളിപ്പേരുള്ള സുന്ദര ജീവിയാണ് Ampulex compressa. ശരാശരി രണ്ടര സെന്റിമീറ്ററാണ് വലുപ്പം. ലോഹത്തിളക്കമുള്ള നീലിമ കലർന്ന പച്ചനിറമുള്ളതിനാൽ ജ്വൽ വാസ്പ് എന്നും വിളിക്കാറുണ്ട്. പിന്നിലെ തുടഭാഗത്തിനു നല്ല ചുവപ്പുനിറം കാണുന്നതിനാൽ തിരിച്ചറിയാൻ എളുപ്പമാണ്. പെൺ കടന്നലുകൾക്ക് ആൺ കടന്നലിന്റെ ഇരട്ടി വലുപ്പമുണ്ട്.\nമുട്ടയിടേണ്ട സമയമാകുമ്പോൾ പെൺകടന്നൽ മണ്ണിൽ ഒരു മാളം ഒരുക്കും. എന്നിട്ട്, വീട്ടിലും പുറത്തും സാധാരണ കാണുന്ന പാറ്റയെ (Periplaneta americana) അന്വേഷിച്ച് കറങ്ങിയടിക്കും. തന്നെക്കാൾ പലമടങ്ങ് വലുപ്പവും കരുത്തുമുള്ള പാറ്റയ്ക്കു ചുറ്റും തന്ത്രപരമായി നീങ്ങും. തക്കം നോക്കി അതിന്റെ തലയിൽ കയറി കടിച്ചുപിടിക്കും. പാറ്റ കുടഞ്ഞു കളയാൻ ശ്രമിക്കുന്നതിനിടെ പിൻഭാഗത്തെ വിഷമുള്ളു കൊണ്ട് കൃത്യമായി അതിന്റെ നാഡീവ്യൂഹത്തിലെ പ്രോ തൊറാസിക് ഗാംഗ്ലിയോണിൽ (prothoracic ganglion) തന്നെ വിഷം കുത്തിവയ്ക്കും. ചെറിയ അളവിലുള്ള വിഷം മിനിറ്റുകൾക്കുള്ളിൽ പാറ്റയുടെ മുൻകാലുകളെ താൽക്കാലികമായി തളർത്തും. മുന്നോട്ടു പോകാനാവാതെ അന്തംവിട്ടു നിൽക്കുന്ന പാറ്റയെ ഒന്നുകൂടി കുത്തും. തലയിലെ സബ് ഇസൊഫാഗിയൽ ഗാംഗ്ലിയോൺ (subesophageal ganglion) കൃത്യമായി തിരഞ്ഞു കണ്ടെത്തിയാണു രണ്ടാം കുത്ത്. അതിൽ വിഷത്തിലെ അളവിലും കൂട്ടിലും മാറ്റമുണ്ടാകും. ന്യൂറോ റിസപ്റ്ററുകളെ തടസ്സപ്പെടുത്തുന്നതിനാൽ പാറ്റയ്ക്കു സ്വന്തം ഇഷ്ടത്തിനു നടക്കാൻ കഴിയാതാവും. ചലനങ്ങൾക്ക് താളം നഷ്ടമാകും. രക്ഷപ്പെടാനുള്ള സ്വാഭാവിക റിഫ്ലക്സുകൾ തടയപ്പെടും. കുറെ ദിവസം നിലനിൽക്കുന്ന ഈ സ്വഭാവ പരിണാമം Hypokinesia എന്ന പ്രത്യേക അവസ്ഥയിൽ പാറ്റയെ എത്തിക്കും. കുറച്ചുനേരം കാത്തിരുന്ന ശേഷം മരതകക്കടന്നൽ പാറ്റയുടെ മീശ രോമങ്ങൾ കടിച്ചു മുറിച്ചു കളയും. അതിൽ നിന്നൂറുന്ന ആന്തരിക ദ്രാവകം എനർജി ഡ്രിങ്ക് പോലെ രസിച്ച് വലിച്ചുകുടിക്കും.\nPhoto Credit : Possent phsycography\nപാപ്പാൻ ആനയെ നടത്തിക്കൊണ്ടുപോകുന്നതു പോലെ പാറ്റയുടെ മുറിഞ്ഞ മീശത്തുമ്പിൽ കടിച്ചുവലിച്ചു നടത്തിക്കും. നേരത്തേ ഒരുക്കിയ മാളത്തിൽ പാറ്റയെ എത്തിക്കും. അതിന്റെ ദേഹത്ത് വെളുത്ത അരിമണിപോലുള്ള കുഞ്ഞു മുട്ടയിടും. വേറെ ആരും കാണാതിരിക്കാനും ഇര തേടുന്നവർ പാറ്റയെ തട്ടിക്കൊണ്ടു പോകാതിരിക്കാനുമായി മാളത്തിന്റെ കവാടം ചെറിയ കല്ലും മണ്ണും ചുള്ളിക്കഷണവും ഒക്കെകൊണ്ട് അടയ്ക്കും. അടുത്ത സെറ്റ് മുട്ടയിടാൻ മറ്റൊരു പാറ്റയെ തപ്പി കടന്നൽ സ്ഥലം വിടും. ആ മാളത്തിലെ ഇരുളിൽ പൂർണ ബോധത്തോടെ, ഓടാനോ രക്ഷപ്പെടാനോ തീറ്റ അന്വേഷിക്കാനോ ഉള്ള റിഫ്ലക്സുകൾ തടയപ്പെട്ട് ഒന്നിനും തോന്നാതെ പാറ്റ കിടക്കും. മൂന്നു ദിവസം കഴിയുമ്പോൾ മുട്ട വിരിയും. ലാർവക്കുഞ്ഞ് ജീവനുള്ള പാറ്റയുടെ പുറം ഭാഗം കുറേശ്ശെ തിന്നു വളരും. ഉറപൊഴിച്ച് വലുപ്പം കൂട്ടും. പിന്നെയാണ് ഏറ്റവും ക്രൂരമായ പ്രവൃത്തി– ലാർവ പുഴു പാറ്റയുടെ ജീവനുള്ള ശരീരത്തിനുള്ളിലേക്ക് തുരന്നു കയറും. ആന്തരികാവയവങ്ങൾ തിന്നുതീർക്കാൻ തുടങ്ങും. അപ്പോഴും പാറ്റയ്ക്ക് ഓടാനോ ഇതിനെ കുടഞ്ഞു കളഞ്ഞ് രക്ഷപ്പെടാനോ തോന്നില്ല. ലാർവയുടെ അവസാനത്തെ ഉറപൊഴിക്കൽ കഴിയുമ്പോഴേക്കും പാറ്റയുടെ ഉള്ളു പൊള്ളയായി കാണും. ആ ഘട്ടത്തിൽ എത്തുമ്പോഴേക്കും ജീവൻ പോയ പാറ്റയുടെ ഉള്ളിൽ കൊക്കൂൺ ഉണ്ടാക്കി പ്യൂപ്പാവസ്ഥയിൽ കിടക്കും. ഒരു ദിവസം പുതിയ കടന്നലായി പുറത്തിറങ്ങി മാളത്തിന്റെ വാതിൽ പൊളിച്ച് ചിറകുകൾ വിടർത്തി പറന്നുപോകും.\nമറ്റു ജീവികളുടെ ഉള്ളിൽ ജീവിക്കുന്ന പരാദജന്മങ്ങൾ ജീവലോകത്ത് ഒട്ടേറെയുണ്ട്. പക്ഷേ, മരതക കടന്നലുകളുടെ കുഞ്ഞുങ്ങളുടെ ഈ Parasitoidism വളരെ സങ്കീർണമാണ്. മറ്റു പല വാസ്പുകളും ശലഭങ്ങളുടെയും വണ്ടുകളുടെയും ഒക്കെ ലാർവകളെ വിഷം കുത്തി അബോധാവസ്ഥയിലാക്കി കൂട്ടിൽ കൊണ്ടുവന്ന് അതിന് മുകളിൽ മുട്ടയിടുമെങ്കിലും രക്ഷപ്പെടാനുള്ള സ്വാഭാവിക റിഫ്ലക്സുകൾ തടയുന്ന വിധം കൃത്യതയോടെ ന്യൂറോൺ കണ്ടെത്തി അതിൽ തന്നെ വിഷം കുത്തിവയ്ക്കുന്ന പരിപാടി ആർക്കും ഇല്ല.\nEnglish Summary : Emerald cockroach wasp


heart health Archives - Q Tv\nകൊവിഡ് രോഗികളിലെ ഹൃദ്രോഗം; എന്തെല്ലാം ശ്രദ്ധിക്കണം…\nAugust 13, 2021 August 13, 2021 sajnas\t0 Comments\tcovid 19, Heart Disease, heart health\nകൊവിഡിനൊപ്പമുള്ള അതിദുഷ്കരമായ കാലഘട്ടത്തിലൂടെയാണ് നമ്മൾ കടന്നുപോയികൊണ്ടിരിക്കുന്നത്. കൊവിഡിൽ നിന്ന് മുക്തി നേടിയവർ പോലും ദീർഘകാല പാർശ്വഫലങ്ങളിൽ വലയുകയാണ്. ശ്വാസകോശ സംബന്ധമായ രോഗങ്ങൾ പിടിപെടുന്നവർ നിരവധിയാണ്. ശ്വാസകോശത്തെ മാത്രമല്ല\nഹൃദ്രോഗമുള്ളവർക്ക് കൊവിഡ് വാക്സിൻ സ്വീകരിക്കാമോ?\nMay 18, 2021 May 18, 2021 sajnas\t0 Comments\tcovid 19, covid vaccine, heart health\nകൊവിഡ് അതിതീവ്രമായ തന്നെ വ്യാപിക്കുന്നു. അതിജീവിക്കാനുള്ള എല്ലാ വഴികളും നമ്മൾ തേടുന്നുണ്ട്. അതിനുള്ള ഉത്തരങ്ങളെല്ലാം വന്നുചേരുന്നത് കൊവിഡ് വാക്സിനിലാണ്. കൊവിഡ് വാക്സിനുമായി ബന്ധപ്പെട്ട നിരവധി സംശയങ്ങൾ നമുക്ക്\nകൊവിഡ് രോഗമുക്തി നേടിയവർ ശ്രദ്ധിക്കേണ്ട കാര്യങ്ങൾ…\nMay 14, 2021 May 14, 2021 sajnas\t0 Comments\tcovid 19, heart health\nകൊവിഡ് രോഗബാധിതരിൽ തീവ്രമായി രോഗം ബാധിച്ചവരെയാണ് ആശുപത്രിയിൽ കിടത്തി ചികിത്സിച്ചത്. മറ്റു രോഗബാധിതർ വീട്ടിലിരുന്നാണ് രോഗമുക്തി നേടിയത്. രോഗബാധിതരിൽ 20 ശതമാനത്തോളം പേരെ രോഗം തീവ്രമായതിനെ തുടർന്ന്


KELIKOTTU - MALAYALAM BLOG MAGAZINE: മഗല്ലൻ\nമൂക്കിൽ നിന്നൊലിച്ച ലാവാപ്രവാഹത്തിന്റെ കൊഴുത്ത മഞ്ഞദ്രാവകം പിഴിഞ്ഞെടുത്ത് എട്ടാംക്ലാസ്സിലെ ബെഞ്ചിൽ തിരുമ്മിപ്പിടിപ്പിച്ച അതേ വിരൽകൊണ്ട് തന്റെ മൂന്നാമനായി ഇരിക്കുന്ന മെലിഞ്ഞകുട്ടിയെ പിറകിലൂടെ ഞൊട്ടി തിരിഞ്ഞപ്പോഴാണ് അരവിന്ദാക്ഷൻ.എം.കെ, മഗല്ലന്റെ കപ്പൽഭ്രമണത്തെക്കുറിച്ച് അധ്യാപകനിൽ നിന്നും കേട്ടത്.\nഭൂഗോളത്തിന്റെ അടിഭാഗത്തെ ബിന്ദുവിൽ എത്തുന്നതിനു മുമ്പുള്ള ചരിവിലൂടെ, ജലത്തിന്റെ നേരിയ ഒഴുക്ക് പോലെ ഊർന്നിറങ്ങുമ്പോൾ കപ്പലിന് എന്തുംതന്നെ സംഭവിക്കാം. ആകർഷണത്തിന്റെ വലിവുകയറുകളെപ്പറ്റി അരവിന്ദൻ അന്ന് അജ്ഞനായിരുന്നു. ഭൂഗോളത്തിന്റെ ചരിവുകളിൽ നിന്നും തെറിച്ച് ഇരുളിന്റെ സമുദ്രത്തിൽ വീഴാനുള്ള കപ്പലിന്റെ നൂറുശതമാനം സാധ്യതയെ അതിജീവിച്ച്, പ്രയാണബിന്ദുവിൽ തന്നെ വന്നെത്തിയ മഗല്ലൻ ഒരു ദൈവാവതാരമാണെന്ന് അരവിന്ദാക്ഷൻ അന്ന് മറ്റു കുട്ടികളോട് പറഞ്ഞു. അവർ ആ പ്രസ്താവന വിശ്വസിച്ചിരിക്കാം. അല്ലെങ്കിൽ അവനെ പരിഹസിച്ചുകൊണ്ട് ബഹിഷ്ക്കരിച്ചിരിക്കാം. അരവിന്ദാക്ഷൻ അതൊന്നും ശ്രദ്ധിച്ചില്ല.\nപാഠപുസ്തകത്തിലെ മഗല്ലന്റെ വിളറിയ രേഖാചിത്രം പേജിന്റെ മറുപുറത്തെ ഡച്ചുകാരുടെ ആഗമനവിവരണത്തോടൊപ്പം ആരും കാണാതെ പഴകിയ ബ്ലേഡ് വെച്ച് വെട്ടിയെടുത്ത് പൂജാമുറിയിലെ ഓടക്കുഴലൂതുന്ന കൃഷ്ണന്റെ ചിത്രത്തിന് പിന്നിലായി ഒട്ടിച്ചുചേർത്തു. സന്ധ്യാനേരത്ത് നാമജപത്തിനു ശേഷം കൃഷ്ണന്റെ ചിത്രം തിരിച്ചുവെച്ച് 'ഓം മഗല്ലായ നമ: ' എന്ന് നൂറുവട്ടം മനസ്സിൽ ഉരുവിടുമായിരുന്നു.\nപ്രണയത്തിന്റെ നെഞ്ചിൽ പതിയാക്രമണത്തിന്റെ കാമോഫ്ലാഷുകൾ ഉണ്ടെന്ന വസ്തുത അരവിന്ദാക്ഷന് തിരിച്ചറിവായത് പത്താംക്ലാസ്സിൽ തുടർച്ചയായി രണ്ടാംതവണയും പരാജയപ്പെട്ടപ്പോഴാണ്. ആ വർഷം തന്നെ കാമുകി അവളുടെ കുടുംബത്തോടൊപ്പം സ്ഥലം മാറിപ്പോയി. താനും മഗല്ലനെപ്പോലെ സഞ്ചാരം തുടങ്ങി എന്ന് ഉൾവിളി തോന്നിയപ്പോഴാണ് അരവിന്ദാക്ഷൻ അവളുടെ പ്രണയലേഖനങ്ങളിൽ തീയുടെ തിരമാലകൾ സൃഷ്ടിച്ചത്.\nപിന്നീട് അരവിന്ദാക്ഷൻ പഠനം നിർത്തി കോൺക്രീറ്റ് പണിയ്ക്കിറങ്ങി. പുഷ്പലതയുടെ വീടിന്റെ കോൺക്രീറ്റിനായി തട്ടിൻമുകളിൽ കമ്പിച്ചതുരങ്ങൾ കെട്ടുന്നതിനിടയിലാണ് ഒറ്റയാത്ര കൊണ്ട് പ്രണയം അതിന്റെ ഭ്രമണം പൂർത്തിയാക്കുന്നില്ലെന്ന് അരവിന്ദൻ ചിന്തിച്ചത്. ആരംഭബിന്ദുവിലെ പ്രണയം അമീബയേക്കാൾ ചെറുതാണ്. പിന്നീട് ദ്വിവിഭജനത്താൽ വളർന്ന് പ്രയാണം തുടരുന്നു.\nപുഷ്പലതയുടെ മാറിടത്തിന്റെ ഭ്രംശനം നോക്കി അരവിന്ദാക്ഷൻ അവളെ കണ്ണിറുക്കി കാട്ടി. അടിവയറും പൊക്കിൾച്ചുഴിയും ഭാവനയിൽ തേൻകിണ്ണങ്ങളാക്കി, അവളെ നോക്കി പുഞ്ചിരിച്ചു.\nപുഷ്പലത ചൂണ്ടയിൽ കൊത്താത്ത മീനായി.\nപുസ്തകങ്ങൾ പടച്ചട്ട പോലെ മാറിൽ ചേർത്തുവെച്ചാണ് അവൾ കോളേജിൽ പോകാറുള്ളത്. തന്നെ മഗല്ലനായും പുഷ്പലതയെ കപ്പലായും അരവിന്ദാക്ഷൻ കാണാൻ തുടങ്ങി. സമുദ്രങ്ങൾ കീറിമുറിച്ച് അവളുടെ തോളിലിരുന്ന് അയാൾ ഭൂഗോളം ചുറ്റാൻ തുടങ്ങി. പ്രണയത്തിന്റെ മുള്ള് വലിച്ചൂരാൻ വേണ്ട ഉപായം കോൺക്രീറ്റ് സുഹൃത്തുക്കളിൽ നിന്നും മനസ്സിലാക്കിയ അരവിന്ദാക്ഷൻ അവളുടെ വഴിയിൽ പ്രണയലേഖനങ്ങൾ വിതറി. പുഷ്പലത അവ ചവിട്ടിയരച്ച് ശരീരമിളക്കി നടന്നുപോയപ്പോൾ അരവിന്ദാക്ഷന്റെ നെഞ്ച് ഭൂമിക്കുലുക്കത്തിനു വിധേയമായി.\nയാത്ര അവസാനിപ്പിക്കണോയെന്ന ശങ്ക.\nഅപ്പോൾ മഗല്ലൻ പ്രത്യക്ഷപ്പെട്ട്, ആശിർവദിച്ചു. അരവിന്ദന് ആശ്വാസമായി. യാത്ര തുടരാം.\nഒടുവിൽ ബലപ്രയോഗത്തിനു തയ്യാറായ അരവിന്ദാക്ഷൻ അവളുടെ മുന്നിൽ വഴി തടഞ്ഞു. കണ്ണടച്ചുകൊണ്ട്, താനവളെ പ്രേമിക്കുന്നുവെന്ന് ഉറക്കെ വിളിച്ചുപറഞ്ഞ്, പിന്തിരിഞ്ഞോടി.\nഅടുത്ത ദിവസം പുഷ്പലത വരപ്രസാദം നൽകി.\n"എനിക്ക് നിന്നെയും കൊണ്ട് ഉലകം ചുറ്റണം." ഒരിക്കൽ അരവിന്ദാക്ഷൻ അവളോട് പറഞ്ഞു.\n"ങും ....?" അവൾ ചിരിച്ചു.\n"ഹ...ഹ.." അവളുടെ ചിരിയിൽ ലൈറ്റ് ഹൗസുകളുടെ ആകർഷണം അരവിന്ദൻ തിരിച്ചറിഞ്ഞു.\nതാൻ സ്ത്രീശരീരത്തെക്കുറിച്ച് പ്രബന്ധമെഴുതിയേക്കുമെന്ന് മറ്റൊരിക്കൽ അവൻ തന്റെ കൂട്ടുകാരോട് പറഞ്ഞു. അതിനടുത്ത ദിവസം യാതൊരു മുന്നറിയിപ്പും കൂടാതെ പുഷ്പലതയുടെ വീട്ടുകാർ അരവിന്ദാക്ഷനെ തല്ലുകയും ഉടൻതന്നെ അവളെ വിവാഹം കഴിക്കണമെന്ന് കർക്കശസ്വരത്തിലറിയിക്കുകയും ചെയ്തു. ആ ദിവസം നാട്ടുകാർ ക്രൂരമായ നോട്ടത്തോടെ അവനെക്കുറിച്ച് മാത്രം പരിഹസിച്ചു.\n"എനിക്കിനി മരിച്ചാൽ മതി. മാനം പോയല്ലോ ..." അമ്മയുടെ തേങ്ങൽ അരവിന്ദാക്ഷന്റെ ചെവികളെ കുത്തിനോവിച്ചു.\nഅന്നു രാത്രി അരവിന്ദാക്ഷൻ മഗല്ലനുമായി സംവാദം നടത്തി.\n"ഭൂമിയെ വലം വെച്ച നിങ്ങൾ ദൈവപ്രതീകമല്ല, വെറുമൊരു ഉറുമ്പാണ്."\n"സമ്മതിക്കുന്നു. പക്ഷെ, നീയും സാധാരണ മനുഷ്യജീവിതത്തിന്റെ വലക്കണ്ണികളിൽ പെട്ടിരിക്കുന്നു. നീ ഇപ്പോൾ അച്ഛനായി, ഇനി കുടുംബജീവിതം .... ഞാൻ ആകുക എന്ന നിന്റെ ലക്ഷ്യത്തിന്റെ പ്രസക്തി ശൂന്യമായിരിക്കുന്നു." മഗല്ലൻ ചിരിക്കാൻ തുടങ്ങി.\n"മാർഗത്തിൽ വ്യതിചലനം സ്വാഭാവികം മാത്രം." അരവിന്ദാക്ഷൻ പല്ലുഞെരിച്ചുകൊണ്ട് പറഞ്ഞു.\n"മനുഷ്യപ്പിറവി വ്യത്യസ്തതയ്ക്ക് വേണ്ടിയാകണം. അങ്ങനെയുള്ളവരെ മാത്രമേ ലോകം സ്മരിക്കുകയുള്ളൂ."\n"ഞാൻ എന്തു ചെയ്യണം?" അരവിന്ദൻ ചോദിച്ചു.\n"ലക്ഷ്യം നിറവേറ്റണം. എന്റെ പാത പിന്തുടരണ്ട. ഇരുകാലുകളിൽ യന്ത്രചക്രങ്ങൾ ഘടിപ്പിച്ച് ലോകം ചുറ്റിക്കറങ്ങി വരിക." മഗല്ലൻ മറഞ്ഞു. അരവിന്ദൻ സുഖനിദ്രയിലേക്ക് കയറി, പുതപ്പ് മൂടി.\nഅരവിന്ദൻ യാത്ര നിശ്ചയിച്ചു. തെക്കോട്ട് നടന്നു തുടങ്ങുക. ഒടുവിൽ യാന്ത്രികമായി ഉത്ഭവത്തിലെത്തുക.\nഅയാൾ നടന്നു തുടങ്ങി, തെക്കോട്ട്. ആദ്യപ്രതിബന്ധം ഒരു പൊട്ടക്കിണർ.... കിണറിനു ചുറ്റുമുണ്ടായിരുന്ന വള്ളികളിൽ തൂങ്ങി മറുകര കടന്നു.\nപിന്നീട് കുളം. ഒരു നീണ്ട തടി കുറുകെ വെച്ച് അക്കരെ എത്തി.\nഅരവിന്ദാക്ഷന്റെ കാലുകൾ കാടിനു മുന്നിലെത്തി. കാട്ടിനുള്ളിൽ ഗിരിവർഗ്ഗക്കാരിയായ പെണ്ണുമായി സംഭോഗം നടത്തണമെന്ന് ചിന്തിച്ചു കാടുകയറി. കാടിനുള്ളിലെ പാമ്പുകളെ ചവിട്ടിയരച്ച്, വന്യമൃഗങ്ങളെ പ്രതിമകളാക്കി കാടുകടന്ന അരവിന്ദൻ ഒരു പെണ്ണിനെ പോലും കാണാഞ്ഞതിൽ നിരാശനായി.\nവീണ്ടും തെക്കോട്ട് .....\nഒടുവിൽ കടലിന്റെ മേളക്കൊഴുപ്പ് കേട്ടു.\nകടൽ കടക്കുന്നതെങ്ങനെ ?\nഅരവിന്ദാക്ഷൻ.എം.കെ തന്റെ കാലുകളെ കടലിനു നേരെ ചലിപ്പിച്ചു. ആദ്യം കാലുകൾ ആഹരിക്കപ്പെട്ടു. പിന്നീട് അരക്കെട്ട്, ഉദരം, നെഞ്ച്, കൈകൾ ഒടുവിൽ ശിരസ്സും.\nമഗല്ലന്റെ തോണി ദൂരെ പ്രത്യക്ഷപ്പെട്ടു. അയാൾ ചിരിക്കുന്നുണ്ടായിരുന്നു.\nPosted by KELIKOTTU at 9:21 PM\nRoshan PM June 10, 2012 at 9:54 AM


ഇംഗ്ലണ്ട് യാത്രാനുഭവങ്ങൾ – എട്ടാം അദ്ധ്യായം. |\nഇംഗ്ലണ്ട് യാത്രാനുഭവങ്ങൾ – എട്ടാം അദ്ധ്യായം.\nതൈംസ് നദിയുടെ ലണ്ടൻ ഭാഗത്തുള്ള പാലങ്ങൾ.\nഇതേ പേരിലുള്ള റെയിൽവേ പാലത്തിന്റെയും, Waterloo പാലത്തിന്റെയും ഇടയിൽ എ 201 എന്ന റോഡിൽ 1869 ൽ നിർമ്മിച്ചിട്ടുള്ള ഈ പാലത്തിനു 923 അടി നീളവും 105 അടി വീതിയുമുണ്ട്. ഇവിടെ നില നിന്നിരുന്ന Blackfriars Monastery യിൽ നിന്നാണ് ഈ പേരു സിദ്ധിച്ചത്.\nപശ്ചാത്തലത്തിൽ വാട്ടർലൂ പാലവും, ടവർ ബ്രിഡ്‌ജും കാണാം.\nഇതേ പേരിൽ ഒരു റെയിൽവേ സ്റ്റെഷനും ഇവിടെയുണ്ട്.\nകാസ്റ്റ് അയണ് നിമ്മിതമായ5ആർച്ചുകളാണ് ഈ പാലത്തിനുള്ളത്. 1982 ൽ ഇറ്റലിയിലെ ബാങ്ക് മേധാവിയായിരുന്ന റോബർട്ടോ കാൽവി ഇതിൽ ദുരൂഹ സാഹചര്യത്തിൽ തൂങ്ങി മരിച്ചു കഴിഞ്ഞാണ് ഇത് (കു)പ്രസിദ്ധിയിലെക്കുയർന്നത്. ഈ സംഭവത്തെക്കുറിച്ച് ഇറ്റലിയിൽ പാട്ടുകൾ ഉണ്ടായിട്ടുണ്ട്.\nകോടിക്കണക്കിനു ലിറ (ഇറ്റാലിയൻ വിനിമയം) വത്തിക്കാൻ ബാങ്ക് വഴി, Banko Ambrosiano എന്ന ഇറ്റലിയിലെ ഏറ്റവും വലിയ രണ്ടാമത്തെ സ്വകാര്യ ബാങ്ക് വെളിയിലേക്ക് കടത്തി 1982 ൽ പാപ്പരായപ്പോൾ, വത്തിക്കാനുമായുള്ള അടുപ്പത്തിൽ ദൈവത്തിന്റെ ബാങ്കർ എന്ന ചെല്ലപ്പേരുള്ള, ചെയർമാനായ Roberto Calvi സസ്പെൻഷനിൽ ആകുകയും, 1982 ജൂണിൽ ലണ്ടനിലെ Black Friars പാലത്തിൽ, വസ്ത്രം മുഴുവൻ ചുടുകട്ട നിറച്ചു, കെട്ടിത്തൂക്കിയ നിലയിൽ കണ്ടെത്തുകയും ചെയ്തു. Masonic Lodge എന്ന അധോലോക ക്ലബ്ബിൽ അംഗമായ ഇയാൾക്ക് Propaganda Due അഥവാ P2എന്ന അധോലോകവുമായും ബന്ധമുണ്ടായിരുന്നു. അവർ പരസ്പരം Black Friars എന്നാണു വിളിച്ചിരുന്നത്. അവർക്ക് ഇയാൾ കണക്കില്ലാതെ പണം കൊടുക്കാനുണ്ടായിരുന്നു എന്നാണു കേഴ്വി. പാലവും ഈ മരണവും തമ്മിൽ എന്തെങ്കിലും ബന്ധം ഉണ്ടോ ആവൊ ?\nഇവിടെ നിന്ന് നോക്കിയാൽ ലണ്ടൻ ഐ എന്ന ഭീമാകാര ചക്രം കാണാം.\nഇംഗ്ലീഷ് കവിതകളിലും ഈ പാലം കടന്നു കൂടിയിട്ടുണ്ട്. വടക്കേയറ്റത്തു വിക്ടോറിയ രാജ്ഞിയുടെ പ്രതിമ സ്ഥാപിച്ചിരിക്കുന്നു. പാലം അവർക്ക് സമർപ്പിതമാണ്.\n1869 ൽ വിക്ടോറിയ രാജ്ഞി തുറന്ന ഈ പാലമാണ് ഏറ്റവും തിരക്ക് കൂടിയത്. ദിവസം തോറും ഉദ്ദേശം 50,000 വാഹനങ്ങൾ മാത്രം ഇത് വഴി കടന്നു പോകുന്നു.\n2. Black Friars Railway Bridge.\nലോകത്തിൽ ആകെ സൌരോർജ്ജ സംഭരണ സൂത്രങ്ങൾ ഘടിപ്പിച്ച രണ്ടു പാലങ്ങളിൽ ഒന്നായ ഇവിടുത്തെ വൈദ്യുതി ആവശ്യം മുഴുവൻ ഇതിൽ നിന്നും കിട്ടുന്നു. 1864 ൽ നിർമ്മിച്ച ആദ്യ പാലം ദുർബ്ബലമായതോടെ 1985 ൽ പൊളിച്ചു കളഞ്ഞതിന്റെ തൂണുകൾ,\nപാലത്തിൽ സ്ഥാപിച്ചിരുന്ന ഫലകം എന്നീ ശേഷിപ്പുകൾ ഇപ്പോഴും കാണാം. 1886 ൽ ആണ് പുതിയ പാലം നിർമ്മിച്ചത്. ഇവിടെ Sun Pipe എന്ന സംവിധാനത്തിലൂടെ സൂര്യപ്രകാശം മുറികൾക്കുള്ളിലെത്തിക്കുന്ന വിദ്യയും ഏർപ്പാടാക്കിയിരിക്കുന്നു. കൂടാതെ മഴവെള്ളം സംഭരണവും നടത്തുന്നു.\nഇത് പാലത്തിന്റെ അടിഭാഗത്തെ കാഴ്ച.\nPrevious Previous post: ഇംഗ്ലണ്ട് യാത്രാനുഭവങ്ങൾ – ഏഴാം അദ്ധ്യായം.\nNext Next post: 1 – പുറപ്പാട്


സ്റ്റെന്‍റ് വിതരണ കമ്പനികൾക്ക്5സർക്കാർ മെഡിക്കൽ കോളേജ് ആശുപത്രികൾ നൽകാനുള്ളത് 47.74 കോടി രൂപ – Jaihind TV\nസ്റ്റെന്‍റ് വിതരണ കമ്പനികൾക്ക്5സർക്കാർ മെഡിക്കൽ കോളേജ് ആശുപത്രികൾ നൽകാനുള്ളത് 47.74 കോടി രൂപ\nസംസ്ഥാനത്തെ അഞ്ച് സർക്കാർ മെഡിക്കൽ കോളേജ് ആശുപത്രികൾ സ്റ്റെന്‍റ് വിതരണ കമ്പനികൾക്ക് 47.74 കോടി രൂപ നൽകാനുണ്ടെന്ന് ആര്യോഗ്യ വകുപ്പ് മന്ത്രി കെ കെ ശൈലജ. ഏറ്റവുമധികം കുടിശ്ശിക നൽകാനുള്ള തിരുവനന്തപുരം മെഡിക്കൽ കോളേജിന് 22 കോടിയുടെ കുടിശികയുണ്ടെന്നും മന്ത്രി നിയമസഭയിൽ രേഖാമൂലം അറിയിച്ചു.\nസംസ്ഥാനത്തെ അഞ്ച് സർക്കാർ മെഡിക്കൽ കോളേജ് ആശുപത്രികൾ സ്റ്റെന്‍റ് വിതരണ കമ്പനികൾക്ക് 47.74 കോടി രൂപ നൽകാനുണ്ടെന്ന് ആരോഗ്യ മന്ത്രി കെ.കെ ഷൈലജ. തിരുവനന്തപുരം മെഡിക്കൽ കോളേജ് ആശുപത്രിക്ക് 22 കോടി രൂപ കുടിശികയുണ്ട്. ആലപ്പുഴ മെഡിക്കൽ കോളേജ് ആശുപത്രി 6,45,81,069 രൂപയും കോട്ടയം മെഡിക്കൽ കോളേജ് ആശുപത്രി 6,04,29,370 രൂപയും തൃശൂർ മെഡിക്കൽ കോളേജ് ആശുപത്രി 1,13, 40,000 രൂപയും കുടിശിക വരുത്തി. കോഴിക്കോട് മെഡിക്കൽ കോളേജ് ആശുപത്രി 12,10,95,274 രൂപ കുടിശിക നൽകാനുണ്ടെന്നും മന്ത്രി നിയമസഭയിൽ അറിയിച്ചു.\nറേഷൻ കടത്ത് സംബന്ധിച്ച് കർശന നടപടിയുണ്ടാവുമെന്ന് മന്ത്രി പി തിലോത്തമൻ അറിയിച്ചു. സംസ്ഥാനത്തെ മുഴുവൻ ഗോഡൗണുകളിലും സിസിടിവി ക്യാമറ സ്ഥാപിക്കുമെന്ന് അദ്ദേഹം നിയമസഭയിൽ പറഞ്ഞു. എൽദോ എബ്രഹാമിന്‍റെ ചോദ്യത്തിനു മറുപടിയായാണ് മന്ത്രി ഇക്കാര്യം അറിയിച്ചത്.\nതിരുവിതാംകൂർ ദേവസ്വം ബോർഡിന് കീഴിലെ 526 ക്ഷേത്രങ്ങളുടെ 494 ഏക്കർ ഭൂമി അന്യാധീനപ്പെട്ടതായി ദേവസ്വം മന്ത്രി കടകംപള്ളി സുരേന്ദ്രൻ സഭയെ രേഖാമൂലം അറിയിച്ചു. ഭൂമി തിരിച്ചു പിടിക്കാൻ ദേവസ്വം ട്രിബ്യൂണൽ സ്ഥാപിക്കുമെന്നും മന്ത്രി പറഞ്ഞു. അയിഷാ പോറ്റിയുടെ ചോദ്യത്തിന് മറുപടിയായി മന്ത്രി ഇക്കാര്യം അറിയിച്ചത്.


രാഹുല് ഗാന്ധിയുടെയും കൂട്ടരുടെയും ഈ ബസ് യാത്ര 2019ലേക്കോ?\n17 Dec 2018 9:48 AM GMT\nഇന്നലെ ചെന്നൈയില് മുന് തമിഴ്‌നാട് മുഖ്യമന്ത്രിയും ഡിഎംകെ നേതാവുമായിരുന്ന എം കരുണാനിധിയുടെ പ്രതിമ അനാച്ഛാദനം ചെയ്ത ചടങ്ങ് പ്രതിപക്ഷ നേതാക്കളുടെ കൂട്ടായ്മയായി മാറിയിരുന്നു. ഡിഎംകെ ആസ്ഥാനമായ അണ്ണ അറിവാലയത്തില് യുപിഎ അധ്യക്ഷ സോണിയ ഗാന്ധിയാണ് പ്രതിമ അനാച്ഛാദനം ചെയ്തത്. കോണ്‍ഗ്രസ് അധ്യക്ഷന് രാഹുല് ഗാന്ധി, കേരള മുഖ്യമന്ത്രി പിണറായി വിജയന്, ആന്ധ്രപ്രദേശ് മുഖ്യമന്ത്രി ചന്ദ്രബാബു നായിഡു, പുതുച്ചേരി മുഖ്യമന്ത്രി നാരായണ സ്വാമി തുടങ്ങിയ പ്രതിപക്ഷ നേതാക്കളുടെ നീണ്ട നിര തന്നെ ചടങ്ങില് ഉണ്ടായിരുന്നു. ബിജെപി നേതാവ് ശത്രുഘ്‌നന് സിന്‍ഹ, നടന് രജനികാന്ത് എന്നിവരുടെ സാന്നിധ്യവും ചടങ്ങിന്റെ പ്രത്യേകതയായി. ഡിഎംകെ അധ്യക്ഷന് സ്റ്റാലിന്റെ ക്ഷണപ്രകാരമാണ് പ്രതിപക്ഷ നേതാക്കള് ചടങ്ങില് പങ്കെടുത്തത്.\n2004 മുതല് കോണ്‍ഗ്രസിനൊപ്പം യുപിഎയിലുണ്ടായിരുന്ന ഡിഎംകെ 2014ലാണ് സഖ്യം വിട്ടത്. അടുത്തിടെ കോണ്‍ഗ്രസുമായി വീണ്ടും അടുക്കുകയും ചെയ്തു. കരുണാനിധി രോഗബാധിതനായി കിടക്കുമ്പോള് രാഹുല് ഗാന്ധി സന്ദര്‍ശിക്കാനെത്തിയതും വാര്‍ത്തയായി. പിന്നീട് കരുണാനിധിയുടെ സംസ്‌കാര ചടങ്ങുകളിലും രാഹുല് പങ്കെടുത്തു. രാഹുല് ഗാന്ധിയാണ് പ്രതിപക്ഷത്തിന്റെ പ്രധാനമന്ത്രി സ്ഥാനാര്‍ത്ഥിയെ ഇന്നലെ സ്റ്റാലിന് പ്രഖ്യാപിച്ചും കഴിഞ്ഞു. ഇന്ന് ഉത്തരേന്ത്യന് സംസ്ഥാനങ്ങളിലെ കോണ്‍ഗ്രസ് മുഖ്യമന്ത്രിമാര് സത്യപ്രതിജ്ഞ ചെയ്യുമ്പോള് ആ ചടങ്ങുകളില് സ്റ്റാലിന് പങ്കെടുക്കുന്നുണ്ട്. ഒപ്പം നിരവധി പ്രതിപക്ഷ നേതാക്കളും. ഇന്നലത്തെയും ഇന്നത്തെയും ചടങ്ങുകള് ആകെ കൂട്ടിക്കിഴിച്ചു നോക്കിയാല് 2019ലെ ലോക്‌സഭാ തെരഞ്ഞെടുപ്പിനെ നേരിടാന് കോണ്‍ഗ്രസ് സജ്ജമായി കഴിഞ്ഞുവെന്ന് വ്യക്തമാകും. കര്‍ണാടക സര്‍ക്കാരിന്റെ സത്യപ്രതിജ്ഞ മുതല് ഒന്നിച്ചു കൂടാനുള്ള സാധ്യതകളൊന്നും പ്രതിപക്ഷ നേതാക്കള് വേണ്ടെന്ന് വയ്ക്കുന്നില്ലെന്നത് ശ്രദ്ധേയമാണ്. ഈ ചടങ്ങുകള് പ്രതിപക്ഷത്തിന്റെ ശക്തിപ്രകനമാക്കാനാണ് ശ്രമം.\nഇപ്പോള് സോഷ്യല് മീഡിയയില് വൈറലാകുന്നത് നേതാക്കളെല്ലാം ചേര്‍ന്ന് നടത്തുന്ന ഒരു ബസ് യാത്രയുടെ ചിത്രമാണ്. സത്യപ്രതിജ്ഞ ചടങ്ങിലേക്കാണ് ഇവരുടെ യാത്ര. മുന്‍പ്രധാനമന്ത്രി മന്‍മോഹന് സിംഗും രാഹുല് ഗാന്ധിയുമാണ് ചിത്രത്തില് ഏറ്റവും മുന്നിലുള്ളത്. ശരത് പവാറും ശരത് യാദവും തൊട്ടടുത്ത സീറ്റിലുണ്ട്. രാഹുലിന് പിന്നില് സ്റ്റാലിന്. തൊട്ടുപിന്നില് കുഞ്ഞാലിക്കുട്ടിയെയും എന്‍കെ പ്രേമചന്ദ്രനെയും ഫറൂഖ് അബ്ദുള്ളയെയും നാരായണ സ്വാമിയെയും പഞ്ചാബ് മുഖ്യമന്ത്രി അമരീന്ദര് സിംഗിനെയുമൊക്കെ കാണാം. ഏറ്റവും പിന്നിലായി കനിമൊഴിയെയും.\nഔദ്യോഗികമായി ഒരു സഖ്യമുണ്ടാക്കിയാല് പോലും ഈ നേതാക്കളെയെല്ലാം ഒരുമിച്ച് കാണാനാകുമോയെന്ന് സംശയമാണ്. എന്നാല് ഒരു ബസില് ഇവരെല്ലാം ഒരുമിച്ച് യാത്രചെയ്യുകയാണ്. ഈ ചിത്രം സോഷ്യല് മീഡിയയില് ഇപ്പോള് തരംഗമാണ്. നേതാക്കളുടെ ഈ ബസ് യാത്ര 2019ലെ ലോക്‌സഭാ തെരഞ്ഞെടുപ്പിലേക്കാണോയെന്നാണ് എല്ലാവരുടെയും ചോദ്യം.\nchandrababunaidu ManmohanSingh MKarunanidhi MKStalin NarayanaSwami pinarayivijayan rahulgandhi ShatrughanSinha soniagandhi


രാമായണത്തില് ഒരു സംഭവം ഉണ്ട് .ഘോരമായ യുദ്ധത്തില് ലക്ഷ്മണന് രാവണപുത്രനായ മേഘനാധനെ വധിച്ചു. വിജയചിഹ്നമെന്ന നിലയില് ശിരസ് ഛേദിച്ച് കൂടാരത്തില് കൊണ്ടുവന്നു.\nമേഘനാദന്‍റെ ഭാര്യ ഭര്‍തൃശരീരത്തോടൊപ്പം സതി അനുഷ്ട്ടിക്കാന് തീരുമാനിച്ചു .അവള് ഭര്‍ത്താവിന്‍റെ ശിരസിനുവേണ്ടി രാമന്‍റെ കൂടാരത്തിലേക്ക് നടന്നു.\nസുന്ദരിയായ ഒരു സ്ത്രീ കൂടാരം ലക്ഷ്യമ്മാക്കി നടന്നുവരുന്നത് കണ്ട് വാനരപ്പട ആകാംഷാ ഭരിതരായി .പെട്ടന്ന് ഉത്സാഹപൂര്‍വം അവര്‍വിളിച്ചുപറഞ്ഞു. സീതാദേവി വരുന്നു.രാവണന്‍മരണഭയം കൊണ്ട് സീതയെ സ്വതന്ത്രയാക്കിയിരിക്കുന്നു . നമുക്കിനി യുദ്ധം ചെയ്യാതെ സ്വതന്ത്രയായി കഴിയാം .\nഇതെല്ലാം കേട്ട് രാമന് ശാന്തനായി അവരോടുപറഞ്ഞു. രാവണന് പത്ത് തലയും ഇരുപതു കയ്യുമായി ജിവനോടെ ഇരിക്കുന്നു. അയാളെ യുദ്ധം ചെയ്തു നശിപ്പിക്കാതെ സീതാദേവിയെ നമുക്ക് ലഭിക്കില്ല . അതുകൊണ്ട് മിഥ്യഭ്രമം ഉപേക്ഷിക്കുക . ആ സ്ത്രീ മേഘനാഥന്‍റെ ഭാര്യ യായിരിക്കാം . സ്വന്തം ഭര്‍ത്താവിന്‍റെ ശിരസുതേടി വന്നതായിരിക്കാം .ശിരസ്സ് വിട്ടുകൊടുത്ത് ആദരവോടെ അവരെ യാത്രയാക്കുക .\nആലോചിക്കാതെയും കാര്യങ്ങള് സ്പഷ്ടമായി വിലയിരുത്താതെയും എടുത്തുചാടിയാല് അത് നമ്മെ അപകടപ്പെടുത്തും .സമചിത്തതയും നിശ്ചയദാര്‍ഢവുമാണ് നമ്മളെ വിജയത്തിലേക്ക് നയിക്കുന്നത്.\n(ഗുരുജി പറഞ്ഞ കഥ )\nPosted by sanghasamudra at 09:41


Omicron India: രാജ്യത്ത് രോഗബാധിതർ 2500 കടന്നു; കേരളം ഒമിക്രോൺ വ്യാപനത്തിൽ നാലാമത് | omicron india reports more than 2500 cases\nOmicron India: രാജ്യത്ത് രോഗബാധിതർ 2500 കടന്നു; കേരളം ഒമിക്രോൺ വ്യാപനത്തിൽ നാലാമത്\nഇതുവരെ രോഗം ബാധിച്ചത് 2630 പേർക്ക് എന്നാണ് ഔദ്യോഗിക കണക്ക്. പ്രതിദിന കൊവിഡ് ബാധിതരുടെ എണ്ണം 90,928 ആണ്. 24 മണിക്കൂറിനിടെ 325 കൊവിഡ് മരണം റിപ്പോർട്ട് ചെയ്തു. 6.43% ആണ് ടെസ്റ്റ് പോസിറ്റിവിറ്റി നിരക്ക്. കേരളം ഒമിക്രോൺ വ്യാപനത്തിൽ നാലാമത് ആണ്.\nDelhi, First Published Jan 6, 2022, 10:08 AM IST\nദില്ലി: ഇന്ത്യയിൽ ഒമിക്രോൺ (Omicron) ബാധിതരുടെ എണ്ണം 2500 കടന്നു. ഇതുവരെ രോഗം ബാധിച്ചത് 2630 പേർക്ക് എന്നാണ് ഔദ്യോഗിക കണക്ക്. പ്രതിദിന കൊവിഡ് (Covid) ബാധിതരുടെ എണ്ണം 90,928 ആണ്. 24 മണിക്കൂറിനിടെ 325 കൊവിഡ് മരണം റിപ്പോർട്ട് ചെയ്തു. 6.43% ആണ് ടെസ്റ്റ് പോസിറ്റിവിറ്റി നിരക്ക്. കേരളം ഒമിക്രോൺ വ്യാപനത്തിൽ നാലാമത് ആണ്.\nരാജ്യത്ത് കൊവിഡ് രോഗികളുടെ എണ്ണത്തിലും വൻ വർധനയാണ്. കൊവിഡ് പ്രതിദിന കേസുകൾ 90000ത്തിന് മുകളിൽ എത്തി. ആശുപത്രികളിൽ ചികിത്സ തേടുന്നവരുടെ എണ്ണവും ഉയരുകയാണ്. പ്രതിദിന കൊവിഡ്കേസുകളിലെ വർധന ആശങ്ക ഉയർത്തുന്നുവെന്ന് കേന്ദ്ര ആരോഗ്യ മന്ത്രാലയം വ്യക്തമാക്കി. കേരളത്തിലേതടക്കമുള്ള രോഗവ്യാപനം ആശങ്കയുണ്ടാക്കുന്നുവെന്ന് ആരോഗ്യ മന്ത്രാലയം ഇന്നലെ വാർത്താസമ്മേളനത്തിൽ പറഞ്ഞു.\nകൗമാരക്കാരിലെ വാക്സിനേഷൻ നല്ല രീതിയിൽ മുമ്പോട്ട് പോകുന്നുണ്ട്. നിരീക്ഷണത്തിലും പ്രതിരോധ നടപടികളിലും വീഴ്ച പാടില്ലെന്നും മന്ത്രാലയം നിർദ്ദേശിച്ചു. ലക്ഷണങ്ങളില്ലാത്ത രോഗികളെ വീട്ടിൽ നിരീക്ഷിച്ചാൽ മതിയാകും. മറ്റ് രോഗങ്ങളുള്ള കൊവിഡ് രോഗികൾ ഡോക്ടറുടെ നിർദ്ദേശം തേടിയ ശേഷമേ വീട്ടിൽ നിരീക്ഷണത്തിലിരിക്കാവൂ എന്നും ആരോഗ്യ മന്ത്രാലയം നിർദ്ദേശം നൽകി.\nരാജ്യം കൊവിഡ് മൂന്നാം തരംഗത്തിലെന്ന് കൊവിഡ് വാക്സീൻ സാങ്കേതിക ഉപദേശകസമിതി ഇന്നലെ സ്ഥിരീകരിച്ചിരുന്നു. ഈ മാസം തന്നെ കൊവിഡ് കേസുകൾ ഏറ്റവുമുയർന്ന നിരക്കിലാകുമെന്നും, രാജ്യത്തെ മെട്രോ നഗരങ്ങളിൽ ആശുപത്രികൾ നിറഞ്ഞു കവിയാൻ സാധ്യതയുണ്ടെന്നും കൊവിഡ് വാക്സീൻ സാങ്കേതിക ഉപദേശകസമിതി ചെയർമാൻ ഡോ. എൻ കെ അറോറ വ്യക്തമാക്കി.\nപുതുതായി ഉണ്ടായ 50 ശതമാനം കേസുകൾക്കും പിന്നിൽ ഒമിക്രോൺ വകഭേദമാണെന്നും അദ്ദേഹം വ്യക്തമാക്കുന്നു. ഒമിക്രോൺ കൂടുതലായി വ്യാപിക്കുന്നത് നഗരങ്ങളിലാണ്. ''സമാനമായ കേസ് വ‍ർദ്ധനയാണ് ലോകത്തെ പല നഗരങ്ങളിലും കാണാനാകുന്നത്. ഇത് മൂന്നാംതരംഗത്തിന്‍റെ സൂചനയാണ്'', ദേശീയ വാർത്താ ഏജൻസിയായ പിടിഐയോട് എൻ കെ അറോറ പറഞ്ഞു.\nRead Also: കൊവിഡ് ബാധിതർ വീട്ടിൽ കഴിയേണ്ടത് ഏഴ് ദിവസം മാത്രം, പുതിയ മാർഗരേഖ പുറത്തുവിട്ട് കേന്ദ്രം\nLast Updated Jan 6, 2022, 10:10 AM IST


Jaya Prada Birthday | ശ്രീദേവിയുമായി ഇഞ്ചോടിഞ്ച് മത്സരിച്ച ജയപ്രദ; വർഷങ്ങൾ മുൻപുള്ള താരയുദ്ധത്തിലെ റാണിമാരിൽ ഒരാളായ ജയപ്രദയ്ക്ക് ഇന്ന് പിറന്നാൾ | Jaya Prada celebrates her 59th birthday today – News18 Malayalam\nJaya Prada Birthday | ശ്രീദേവിയുമായി ഇഞ്ചോടിഞ്ച് മത്സരിച്ച ജയപ്രദ; വർഷങ്ങൾ മുൻപുള്ള താരയുദ്ധത്തിലെ റാണിമാരിൽ ഒരാളായ ജയപ്രദയ്ക്ക് ഇന്ന് പിറന്നാൾ\nഒരിയ്ക്കൽ ശ്രീദേവിയും ജയപ്രദയും തമ്മിലുള്ള പ്രശ്‌നം പരിഹരിക്കാനായി ഇരുവരെയും ഒരു മുറിയില് പൂട്ടിയിടുക വരെ ചെയ്തിരുന്നു. താര സുന്ദരിമാർ തമ്മിലുണ്ടായ ആ മത്സരത്തെക്കുറിച്ച് കൂടുതലറിയാം\nആന്ധ്രാ സ്വദേശിനിയായ ലളിത റാണി വെള്ളിത്തിരയിലെത്തിയതും ജയപ്രദയായി. തെലുങ്ക് സിനിമാ ലോകവും ബോളിവുഡും നിറഞ്ഞു നിന്ന് പിന്നീട് രാഷ്ട്രീയ ലോകത്തേക്കും കടന്നെത്തിയ ജയപ്രദയ്ക്ക് ഇന്ന് 59-ാം പിറന്നാൾ. ഒരുകാലത്ത് ഹിന്ദി ചലച്ചിത്ര ലോകം കണ്ട ഏറ്റവും വലിയ മത്സരത്തിൽ പങ്കാളിയായിരുന്നു ജയപ്രദ. ശ്രീദേവിയും ജയപ്രദയും തമ്മിലായിരുന്നു ഇഞ്ചോടിഞ്ചു മത്സരം.\nസിനിമാ താരങ്ങൾ തമ്മിലുള്ള മത്സരത്തിന് പേരുകേട്ട ഇൻഡസ്ട്രിയാണ് ബോളിവുഡ്. സിനിമാ വ്യവസായത്തെ ഒരു പരിധി വരെ നിലനിർത്തുന്ന മത്സരമാണിതെന്നതും നിഷേധിക്കാനാവില്ല. എതിരാളികളുമായി പ്രശ്‌നങ്ങളൊന്നുമില്ലെന്ന് താരങ്ങൾ പറഞ്ഞാലും ബോളിവുഡിലെ താരയുദ്ധങ്ങൾ എപ്പോഴും വാർത്തകളിൽ നിറയാറുണ്ട്. ഇത്തരത്തിൽ കാലങ്ങളായി നീണ്ടു നിന്ന പിണക്കമായിരുന്നു ബോളിവുഡിലെ സൂപ്പർ താരങ്ങളായ ശ്രീദേവിയും ജയപ്രദയും തമ്മിലുണ്ടായിരുന്നത്.\nശ്രീദേവിയും ജയപ്രദയും തമ്മിലുള്ള അവസാനമില്ലാത്ത പോരിന് കാരണമെന്ത്?\nശ്രീദേവിയെ പല നടിമാരും എതിരാളിയായി കണക്കാക്കിയിരുന്നു. എന്നാൽ ജയപ്രദയുമായുള്ള മത്സരമാണ് ഏറ്റവും കൂടുതൽ ചർച്ച ചെയ്യപ്പെട്ടിട്ടുള്ളത്. എഴുപതുകളുടെ അവസാനത്തിൽ ഇരുവരും ഒരേ സമയത്താണ് ബോളിവുഡിൽ പ്രവേശിച്ചത്. ഇരുവരും സൗത്ത് ഇന്ത്യയിലെ പ്രശസ്‌ത നടിമാരായിരുന്നു. ഇത് ഇവരുടെ മത്സരം കൂടുതൽ കടുപ്പിച്ചു.\nഇവരുടെ സിനിമകളും വിജയങ്ങളും എപ്പോഴും ഇഞ്ചോടിഞ്ച് പോരാട്ടമായിരുന്നു നടത്തിയിരുന്നത്. മാധ്യമങ്ങൾ ഈ മത്സരങ്ങൾ വാർത്തകളിൽ നിറയ്ക്കുകയും ചെയ്തു. പലപ്പോഴും എരിതീയിൽ എണ്ണ ഒഴിക്കുന്ന രീതിയിലായിരുന്നു ഇരുവരെക്കുറിച്ചുമുള്ള വാർത്തകൾ പുറത്തു വന്നിരുന്നത്. 1980കളിലാണ് ശ്രീദേവിയും ജയപ്രദയും പരസ്പരം തുടർച്ചയായി നായികമാരായി തിളങ്ങിയത്.\nശ്രീദേവിയെ ഏറ്റവും മികച്ച നടിമാരിൽ ഒരാളായി വിശേഷിപ്പിച്ചപ്പോൾ ജയയ്ക്ക് ബോളിവുഡിലെ ഏറ്റവും സുന്ദരിയായ നായിക എന്ന വിശേഷണമാണ് ലഭിച്ചത്. മിക്കപ്പോഴും, ഈ കാരണമാണ് മാധ്യമങ്ങൾ അവരുടെ വൈരാഗ്യത്തിന്റെ അടിസ്ഥാനമായി അടിവരയിട്ടത്. ഇന്ത്യൻ സിനിമയിലെ ഏറ്റവും മനോഹരമായ മുഖം എന്നാണ് സംവിധായകൻ സത്യജിത് റേ ജയപ്രദയെ വിശേഷിപ്പിച്ചത്.\nതാൻ സൗന്ദര്യത്തോട് കൂടിയാണ് ജനിച്ചതെന്ന് ഒരു അഭിമുഖത്തിൽ പറഞ്ഞ ജയപ്രദ ശ്രീദേവി സൗന്ദര്യവർദ്ധക ശസ്ത്രക്രിയയുടെ ഫലമാണെന്നും വ്യക്തമാക്കിയതായാണ് റിപ്പോർട്ടുകൾ. എന്നാൽ കടുത്ത മത്സരം ഉണ്ടായിരുന്നിട്ടും ഇരുവരും ഏകദേശം ഒൻപത് സിനിമകളിൽ ഒരുമിച്ച് അഭിനയിച്ചു എന്നതും ശ്രദ്ധേയമാണ്. 1980കളിൽ ശ്രീദേവി, ജയപ്രദ, ജിതേന്ദ്ര എന്നിവർ ബോളിവുഡ് ചിത്രങ്ങളുടെ ഫോർമുലയായി മാറിയിരുന്നു.\nഒരിയ്ക്കൽ ശ്രീദേവിയും ജയപ്രദയും തമ്മിലുള്ള പ്രശ്‌നം പരിഹരിക്കാനായി 'മക്‌സാദ്' എന്ന സിനിമയുടെ ചിത്രീകരണത്തിനിടെ നടന് രാജേഷ് ഖന്നയും ജിതേന്ദ്രയും ഇരുവരെയും ഒരു മുറിയില് പൂട്ടിയിടുക വരെ ചെയ്തിരുന്നു. എന്നാൽ പിന്നീട് വാതില് തുറന്നപ്പോഴും ശ്രീദേവിയും ജയപ്രദയും തമ്മില് സംസാരിക്കാതെ എതിര് ദിശകളില് നോക്കിയിരിക്കുകയായിരുന്നുവെന്നാണ് റിപ്പോർട്ടുകൾ. കാഴ്ചയിലും വ്യക്തിത്വത്തിലും ഇരുവരും വളരെ വ്യത്യസ്തരായിരുന്നു. എന്നാൽ ഇരുവരും വളരെ മികച്ച നർത്തകികളായിരുന്നു.\nഒടുവിൽ, ശ്രീദേവി മികച്ച വേഷങ്ങൾ നേടിയെടുക്കുകയും ബോളിവുഡിൽ തനിക്കു പകരം വയ്ക്കാനാവാത്ത ഇടം നേടുകയും ചെയ്തു. 1990 കളിലെ ബോക്സോഫീസ് ഹിറ്റുകൾ മുഴുവൻ ശ്രീദേവിയുടെ സിനിമകളായിരുന്നുവെന്ന് നിസംശയം പറയാം. എന്നാൽ ഇന്ന് ശ്രീദേവിയില്ല. ജയപ്രദ അഭിനയ ജീവിതത്തിൽ നിന്നും പിൻമാറി. പക്ഷെ ഇവർ തമ്മിലുണ്ടായിരുന്ന കടുത്ത മത്സരം ഇന്നും ബോളിവുഡിലെ ചർച്ചാ വിഷയമാണ്.\nJaya Prada birthday, Bollywood, Sridevi, Jaya Prada, ബോളിവുഡ്, ശ്രീദേവി, ജയപ്രദ\nFirst published: April 03, 2021, 16:54 IST\njaya pradaSridevi actor


ഇവര് സ്വവര്‍ഗാനുരാഗികളല്ല; പരസ്പരം സം‌രക്ഷണമേറ്റെടുത്ത സ്ത്രീകള് !!\nസ്വവര്‍ഗാനുരാഗികള് മാത്രമല്ല പരസ്പരം സം‌രക്ഷിക്കാമെന്നുറപ്പുള്ള സ്ത്രീകള്‍ക്കും വിവാഹം കഴിക്കാമെന്ന് തെളിയിക്കുകയാണ് ആഫ്രിക്കയിലെ കുരിയ ഗോത്ര വംശജര്. വൈവാഹിക ജീവിതത്തില് പലതരത്തിലുള്ള പീഡനങ്ങള് അനുഭവിക്കുന്നവരാണ് സ്ത്രീകള്. സ്വാതന്ത്ര്യവും സുരക്ഷിതത്വവും വീടിനുള്ളില് തന്നെ നഷ്ടപ്പെടുന്ന അവസ്ഥയിലൂടെയാണ് മിക്ക സ്ത്രീകളും കടന്നുപോകുന്നത്. ചിലര് ഇതിനോട് പോരാടി സ്വാതന്ത്ര്യത്തിലേക്ക് ചിറകടിയ്ക്കുമ്പോള് ഭൂരിഭാഗം സ്ത്രീകളും തങ്ങളുടെ രണ്ട് ചിറകുകളും അരിഞ്ഞ് സമൂഹത്തില് സര്‍വ്വംസഹയുടെ വേഷമണിഞ്ഞ് ജീവിക്കുന്നു. എന്നാല് ഈ രണ്ട് തെരഞ്ഞെടുപ്പുകള്‍ക്ക് പകരം പുതിയൊരു വഴി വെട്ടിയെടുത്തിരിക്കുകയാണ് ആഫ്രിക്കയിലെ വടക്കന് ടന്‍സാനിയയിലെ മാര പ്രദേശത്തെ തരിമ ജില്ലയിലുള്ള കുരിയ ഗോത്രത്തില് പെട്ട സ്ത്രീകള്. പങ്കാളികളുടെ പീഡനത്തില് പൊറുതിമുട്ടിയ ഇവിടെ സ്ത്രീകള് വിവാഹം കഴിക്കുന്നത് സ്ത്രീകളെ തന്നെയാണ്. ന്യുമ്പ തോബു എന്നാണ് ഈ വിവാഹത്തിന്റെ പേര്.\nകുരിയ ഗോത്രത്തില് ഭാര്യമാരെ ഭര്‍ത്താക്കാന്‍മാര് മര്‍ദ്ദിക്കുന്നത് പതിവാണ്. ഇവിടുത്തെ 78 ശതമാനം സ്ത്രീകളും ശാരീരികമായും ലൈംഗികമായും മാനസികമായും പീഡിപ്പിക്കുന്നവരാണെന്നാണ് സര്‍ക്കാര് കണക്കുകള്. ലോകത്തില് ഏറ്റവും കൂടുതല് പീഡിപ്പിക്കപ്പെടുന്ന സ്ത്രീകളും കുരിയ ഗോത്രത്തില്‍പ്പെട്ടവരാണെന്നും പറയുന്നു.\nപ്രണയമോ കാമമോ അല്ല ഈ സ്ത്രീകളെ ഒരുമിച്ച് ജീവിക്കാന് പ്രേരിപ്പിക്കുന്നത്. സുരക്ഷിതത്വം സ്വാതന്ത്ര്യവും മോഹിച്ചാണ് ഇത്തരം വിവാഹങ്ങള്. വിവാഹം കഴിക്കുന്ന സ്ത്രീകള്‍ക്ക് കുട്ടികള് വേണമെന്നുണ്ടെങ്കില് ഒരു പുരുഷനെ തെരഞ്ഞെടുത്ത് സന്തോനോല്‍പാദനം നടത്താവുന്നതാണ്. ഗര്‍ഭിണിയാകുന്നതുവരെ മാത്രമാണ് പുരുഷനുമായുള്ള ബന്ധം.ആരുടെയും ഇടിയും തൊഴിയും കൊള്ളാതെ പൂര്‍ണ സ്വാതന്ത്ര്യത്തോടെ ജീവിക്കാന് കഴിയുമെന്നതാണ് ഇത്തരം ബന്ധങ്ങളുടെ മേന്‍മ. മാത്രമല്ല, കുട്ടികളെ നോക്കാന് വിവാഹം ചെയ്ത സ്ത്രീയുമുണ്ടാകും.\nതരിമ ജില്ലയിലെ 20ശതമാനത്തിലധികം വീടുകളിലും ന്യുമ്പ തുബോയിലൂടെ ഉണ്ടായ കുടുംബങ്ങളാണ്. ഇവിടുത്തെ കിതവാസി ഗ്രാമത്തിലെ ബോക് ചഹ എന്ന യുവതിയുടെ ജീവിതം ഒരു ഉദാഹരണമാണ്. പതിനഞ്ചാം വയസ്സിലാണ് ബോക് ചഹ വിവാഹം കഴിക്കുന്നത്. അന്ന് മുതല് സ്ത്രീധനത്തിന്റെ പേരില് ഭര്‍ത്താവ് അവരെ പീഡിപ്പിച്ചുകൊണ്ടിരുന്നു. സ്ത്രീധനം കൊടുത്തുവീട്ടാനുള്ള ശേഷി ബോക് ചഹയുടെ മാതാപിതാക്കള്‍ക്കുണ്ടായിരുന്നില്ല. ഈ തുക കൊടുക്കാമെന്ന് 64 വയസ്സുള്ള ക്രിസ്റ്റിന വാംബുറ എന്ന സ്ത്രീ സമ്മതിച്ചു. അതോടെ ബോക് ചഹ ഭര്‍ത്താവുമായുള്ള വിവാഹ ബന്ധം അവസാനിപ്പിച്ച് വാംബുറയ്‌ക്കൊപ്പം താമസമാക്കി.\nവാംബുറയെ വിവാഹം ചെയ്തതിന് ശേഷം ബോക് ചഹയ്ക്ക് മൂന്ന് കുട്ടികളുണ്ടായി. ചഹ ജോലിയ്ക്ക് പോകുമ്പോള് വാംബുറയാണ് കുട്ടികളെ നോക്കുന്നത്. ഇപ്പോള് തനിക്ക് വലിയ സമാധാനവും സന്തോഷമുണ്ടെന്ന് ചഹ പറയുന്നു. ”ഇവിടെ ആരും എന്നെ അടിക്കാനില്ല, വഴക്കുകൂടാനില്ല, ചീത്ത വിളിക്കാനില്ല. തങ്ങള്‍ക്കും കുട്ടികള്‍ക്കും ഭക്ഷണം കണ്ടെത്താനുള്ള ഒരു ബന്ധമാണിത്.”


ഇത് വിറക് ശേഖരത്തിന്റെ കാലം\nHomeELETTIL NEWSഇത് വിറക് ശേഖരത്തിന്റെ കാലം\nഎളേറ്റിൽ: ജോലി തിരക്കും സമയ കുറവും വഴിമാറിയതോടെ ലോക് ഡൗൺ കാലയളവ് വിറക് ശേഖരണത്തിന്റെ കാലം. പ്രകൃതിയിൽ സുലഭമായി ലഭിക്കുന്ന വിറക് ശേഖരണത്തിലൂടെ ഗ്രാമ പ്രദേശത്തെ അടുപ്പും നന്നായി പുകഞ്ഞ് തുടങ്ങി. വീടിന്റെ ചുറ്റുപാടിൽ നിന്ന് ശേഖരിക്കുന്ന വിറക് ഉപയോഗിച്ച് ഭക്ഷണം പാചകം ചെയ്യുന്ന പരമ്പരാഗത രീതി ഉപേക്ഷിച്ച് വളരെ പെട്ടന്നായിരുന്നു കറന്റ്, ഗ്യാസ് എന്നിവയിലെക്കുളള മാറ്റം.\nവിറക് ശേഖരണം ഗ്രാമീണ കാഴ്ച\nഫ്ലാറ്റ് സംസ്കാരം ഇതിന്ന് വേഗത കൂട്ടി.ഗ്രാമങ്ങളിൽ ധാരാളം വിറക് ലഭ്യമായിരുന്നെങ്കിലും ഉപയോഗിക്കാൻ മടി കാണിച്ചവരായിരുന്നു അധികവും. എന്നാൽ ലോക് ഡൗൺ കാലയളവ് നൽകിയ സമയലഭ്യതയും, ചെലവ് ചുരുക്കാം എന്നുള്ളതും വിറക് അടുപ്പിലേക്ക് തിരിച്ചു പോകാൻ മലയാളിയെ പ്രേരിപ്പിച്ചിരിക്കുകയാണ്.15- കിലോഗ്രാം ഗ്യാസ് ഒരു സിലിണ്ടറിന്ന് നിലവിൽ 860 രൂപയാണ് വില.\nമൂന്ന് അംഗ കുടുംബത്തിന്ന് ഒരു മാസം ഉപയോഗിക്കാൻ മാത്രമേ തികയൂ. കറന്റ് ഉപയോഗിച്ചുള്ള പാചകം കറന്റ് ബിൽ കൂടുന്നതിന്നും ഇടയാവും. വറുതിയുടെ ഈ കാലത്ത് കുടുംബ ബജറ്റ് ചുരുക്കുക എന്ന ലക്ഷ്യവും വിറക് അടുപ്പിലൂടെ സാധ്യമാകുന്നു. കുടംബം ഒന്നിച്ചുള്ള വിറക് ശേഖരണവും മഴക്കാല സംഭരണവും ഇന്ന് നാട്ടിൻ പുറത്തെ നിത്യ കാഴ്ചയാണ് .\nവരാൻ പോകുന്ന സാമ്പത്തിക പ്രതിസന്ധിയെ മറികടക്കാനും ചെലവു ചുരുക്കലിനം വിറക് അടുപ്പുകൾ എറെ സഹായിക്കും.പ്രത്യേകിച്ചും ഗൾഫ് പണത്തിന്റെ ലഭ്യത കുറഞ്ഞ നിലവിലെ സാഹചര്യത്തിൽ.


ചൈനയിൽ ഇരട്ട ഭൂകമ്പം : 80 മരണം «eപത്രം – World News – ലോക വാര്‍ത്തകള് – ePathram.com\nചൈനയിൽ ഇരട്ട ഭൂകമ്പം : 80 മരണം\nബെയ്ജിങ് : വെള്ളിയാഴ്ച്ച നടന്ന ഇരട്ട ഭൂകമ്പത്തിൽ തെക്ക് പടിഞ്ഞാറൻ ചൈനയിൽ 80ലേറെ പേർ കൊല്ലപ്പെട്ടു. ആയിരക്കണക്കിന് വീടുകൾ തകർന്നു. മലയോര പ്രദേശമായ ഇവിടെ മലകളിൽ നിന്നും വൻ പാറകൾ വീടുകൾക്ക് മേൽ ഉരുണ്ടു വന്നതായി റിപ്പോർട്ടുകൾ സൂചിപ്പിക്കുന്നു. ഒരു ലക്ഷത്തോളം പേരെ ഇവിടെ നിന്നും മാറ്റിപ്പാർപ്പിച്ചിട്ടുണ്ട്.\nചൈനയിലെ ഏറെ ദരിദ്രരായ ആളുകൾ പാർക്കുന്ന പ്രവിശ്യകളിലാണ് ദുരന്തം സംഭവിച്ചത്. ഇവിടത്തെ ആളുകൾ പ്രധാനമായും ചെറുകിട കൃഷിക്കാരും ഖനിത്തൊഴിലാളികളുമാണ്. റോഡാകെ പാറ കഷ്ണങ്ങൾ നിറഞ്ഞു നിൽക്കുന്നത് ഇവിടേയ്ക്ക് രക്ഷാ പ്രവർത്തകർക്ക് വരുന്നതിന് തടസ്സം സൃഷ്ടിക്കുന്നു.\nഇന്നലെ രാവിലെ പതിനൊന്നരയോടെയാണ് റിക്ടർ സ്കെയിലിൽ 5.6 രേഖപ്പെടുത്തിയ ആദ്യ പ്രകമ്പനം ഉണ്ടായത്. അര മണിക്കൂറിനകം ഇത്ര തന്നെ ശക്തമായ മറ്റൊരു ഭൂചലനവുമുണ്ടായി. തുടർന്ന് അനേകം തുടർ ചലനങ്ങളും. ചലനങ്ങളുടെ തീവ്രത ഏറെ കടുത്തതല്ലെങ്കിലും ഇവ ആഴം കുറഞ്ഞ പ്രകമ്പനങ്ങൾ ആയിരുന്നു. ഇത്തരം ആഴം കുറഞ്ഞ കമ്പനങ്ങളാണ് നാശ നഷ്ടങ്ങൾ കൂടുതൽ വരുത്തുന്നത്. വെള്ളിയാഴ്ച്ച നടന്ന ഭൂകമ്പത്തിന്റെ ആഴം 10 കിലോമീറ്റർ ആയിരുന്നു. എന്നാൽ കഴിഞ്ഞ ദിവസം കോസ്റ്റാ റിക്കയിൽ നടന്ന ഭൂകമ്പത്തിന്റെ തീവ്രത 7.6 ആയിരുന്നിട്ടും നാശ നഷ്ടങ്ങൾ കുറവായിരുന്നത് അതിന്റെ ആഴം 40 കിലോമീറ്റർ അയിരുന്നത് കൊണ്ടാണ്.\nചൈനയിൽ ചുഴലി :5മരണം\nചൈനയില് വെള്ളപ്പൊക്കം 100 പേര് മരിച്ചു\nവായിക്കുക: കാലാവസ്ഥ, ചൈന, ദുരന്തം\n« വാഷിംഗ്ടൺ പോസ്റ്റ് ലേഖകൻ മാപ്പ് പറയില്ല\n« ദ്വീപുകളെ ചൊല്ലി ജപ്പാനും ചൈനയും ഉരസുന്നു


അന്വേഷണം: മലയാളം വിക്കിപീഡിയ-ഒരു ആമുഖം\n..::വഴിപോക്കന്[Vazhipokkan] Sunday, September 02, 2007 6:11:00 PM\nഇന്നത്തെ മാത്യുഭൂമി വാരാന്ത്യപ്പതിപ്പില് ഈ ലെഖനം വായിക്കാന് കഴിഞ്ഞു.. എല്ലാവരിലും മലയാളം വിക്കി പീഡിയെപറ്റി ഒരു ധാരണയുണ്ടാക്കാന് കഴിഞ്ഞു എന്നതില് സംശയമില്ല..\nമൂര്‍ത്തി Sunday, September 02, 2007 6:36:00 PM\nനന്നായിട്ടുണ്ട്. കൂടുതല് പേര് വിക്കിയിലേക്ക് വരട്ടെ എന്ന് ആശംസിക്കുന്നു.\nസു | Su Sunday, September 02, 2007 10:17:00 PM\nഷിജു :) പത്രത്തില് വായിച്ചില്ല. ഇവിടെ വായിച്ചു. നല്ല ലേഖനം. വിക്കിപീഡിയയെപ്പറ്റി എല്ലാവര്‍ക്കും മനസ്സിലാക്കാന് ഉതകുന്ന തരത്തില് എഴുതിയിരിക്കുന്നു.\nകൃഷ് | krish Monday, September 03, 2007 2:36:00 PM\nമലയാളം വിക്കിയെക്കുറിച്ച് ഇതും JA എഴുതിയ ലേഖനവും വായിച്ചു. മലയാളം വിക്കി വളരട്ടെ.\nഷിജുവിനും മലയാളംവിക്കിയുടെ വളര്‍ച്ചക്കു പിന്നില് ആത്മാര്‍ത്ഥമായി പ്രവര്‍ത്തിക്കുന്ന മറ്റുള്ളവര്‍ക്കും അഭിനന്ദനങ്ങള്.\nNachiketh Monday, September 03, 2007 5:58:00 PM\nവളരെ അപൂര്‍വ്വമായി ലഭ്യമാവുന്ന ആയുര്‍വേദമരുന്നുകളെയും അവയുടെ ഉപയോഗത്തെയും കുറിച്ച് മലയാളം വിക്കിയില് ചേര്‍ക്കാനാഗ്രഹിക്കുന്നു പക്ഷെ പാരമ്പര്യമായി കിട്ടിയ ഗ്രന്ഥങ്ങളും അറിവുകളുമായതിനാല് ലേഖനത്തില് പ്രതിപാദിച്ചിരിക്കുന്ന പ്രകാരം തെളിവുകളുടെ അഭാവമുണ്ട് (ഗ്രന്ഥങ്ങളായി കൈവശമുണ്ട്) എന്താണൊരു പോവഴി ,\nപരസ്പരം Monday, September 03, 2007 6:24:00 PM\nവിക്കിയെക്കുറിച്ചുള്ള ലേഖനം നന്നായി. ഇത്രയും ദീര്‍ഘമാക്കാതെ,അല്‍പ്പം ചുരുക്കിയെഴുതാമായിരുന്നു. ഒരു പക്ഷേ ഇത് അറിയാവുന്നത് കൊണ്ട് ദീര്‍ഘമായി തോന്നിയതാവാം.വിക്കിയെക്കുറിച്ചുള്ള ചരിത്രം നന്നായി.\nഎന്‍സൈക്ലോപീഡിയ പുസ്തക രൂപത്തില് ഇല്ലാതാകുന്ന ഒരു കാലം കടന്നു വരുമോ? മിക്കവാറും വീ‍ടുകളിലെ ഫര്‍ണിച്ചര് ഒരു പാട് വാല്യങ്ങള് താങ്ങാനാവാതെ വളഞ്ഞു നില്‍ക്കുന്ന കാഴ്ച കാണാറുണ്ട്. പലരും അത് ഒരു അഭിമാനമായി മാത്രം പ്രദര്‍ശിപ്പിക്കുന്നു. വിക്കി വളരട്ടെ. ഫര്‍ണിച്ചറുകള് മോചിതരാകട്ടെ. ഫോണ് ഇന് ക്യുസ്സ് പ്രോഗ്രാംകാര് കെട്ടുകെട്ടട്ടെ.\nഒരു പാട് നാളുകള്‍ക്ക് ശേഷം ബ്ലോഗില് കണ്ടതില് സന്തോഷം.\nസന്തോഷ് Tuesday, September 04, 2007 12:44:00 AM\nഷിജു, ഈ ബ്ലോഗിന്‍റെ ഫീഡ് ഷെയര് ചെയ്യുന്നത് നിര്‍ത്തിയോ?\nഅപ്പു Tuesday, September 04, 2007 11:18:00 AM\nഷിജൂ പ്രയോജനകരമായ ലേഖനം. കേരളത്തിലെ വിദ്യാഭ്യാസ വകുപ്പിന്റെ സഹകരണത്തോടെ ഈ ലേഖനത്തിന്റെ ഒരു പതിപ്പ് എല്ലാ സ്കൂളുകളിലും എത്തിക്കാന് ശ്രമിച്ചുകൂടേ?\nUmesh::ഉമേഷ് Wednesday, September 05, 2007 6:43:00 PM\nനല്ല ലേഖനം. ഷിജുവിനും ഇതെഴുതാന് സഹായിച്ച മറ്റുള്ളവര്‍ക്കും നന്ദി.\nഷിജൂ, മജ്ഞിത്ത് അല്ല, മന്‍ജിത്ത്. മനസ്സിനെ ജയിച്ചവന് എന്നര്‍ത്ഥം. സന്ധി ചേര്‍ക്കുമ്പോള് മഞ്ജിത്ത് എന്നാവും. എങ്കിലും മന്‍ജിത്ത് എന്നെഴുതാനാണു മന്‍ജിത്തിനു താത്പര്യം.\nഷിജു അലക്സ്: :Shiju Alex Thursday, September 06, 2007 1:37:00 AM\nലേഖനം വായിച്ചു അഭിപ്രായം അറിയിച്ച എല്ലാവര്‍ക്കും നന്ദി. ആമുഖത്തില് സൂചിപ്പിച്ചതു പോലെ ഇതു ഞാനൊക്ക്യ്ക്കു എഴുതിയ ലേഖനം അല്ല. ഒരു കൂട്ടായമയിലൂടെ പിറന്ന ഒന്നാണ്. വിക്കിപീഡിയയിലെ ലേഖനങ്ങള് പോലെ തന്നെ.\nഇന്നത്തെ മാത്യുഭൂമി വാരാന്ത്യപ്പതിപ്പില് ഈ ലെഖനം വായിക്കാന് കഴിഞ്ഞു..\nഈ ലേഖനം അല്ലല്ലോ. അതു ജോസഫ് ആന്റണി ചേട്ടന് എഴുതിയ ലേഖനം ആണ്.\nവളരെ അപൂര്‍വ്വമായി ലഭ്യമാവുന്ന ആയുര്‍വേദമരുന്നുകളെയും അവയുടെ ഉപയോഗത്തെയും കുറിച്ച് മലയാളം വിക്കിയില് ചേര്‍ക്കാനാഗ്രഹിക്കുന്നു\nഎനിക്കൊരു മെയിലയക്കാമോ. എന്റെ ഇമെയില് അഡ്രസ്സ് shijualexonline@gmail.com,\nഈ ലേഖനത്തിന്റെ ഒരു പതിപ്പ് എല്ലാ സ്കൂളുകളിലും എത്തിക്കാന് ശ്രമിച്ചുകൂടേ?\nവിക്കിയെ കുറിച്ച് പൊതുജനങ്ങള്‍ക്ക് അവബോധം ഉണ്ടാക്കുക എന്ന ലക്ഷ്യത്തോടെ ആണ് ഞങ്ങള് ഈ ലേഖനം എഴുതിയതു. അതിനു സഹായകരമാകുന്ന ഏതു പരിപാടിക്കും ആര്‍ക്കും ഈ ലേഖനം ഉപയോഗിക്കാം.\nഉമേഷേട്ടാ തെറ്റു തിരുത്തിയിട്ടുണ്ട്.\nloriray Wednesday, May 23, 2012 1:19:00 PM


നിങ്ങളുടെ രാജ്യത്ത് പോയി കൂട്ടബലാത്സംഗത്തിന് ഇരയാകൂ’; വംശീയ അധിക്ഷേപം നേരിട്ടതിനെ കുറിച്ച് നടി പ്രിയങ്ക | Malayalam UK\nനിങ്ങളുടെ രാജ്യത്ത് പോയി കൂട്ടബലാത്സംഗത്തിന് ഇരയാകൂ’; വംശീയ അധിക്ഷേപം നേരിട്ടതിനെ കുറിച്ച് നടി പ്രിയങ്ക\nFebruary 25 04:33 2021 by News Desk 6\tPrint This Article\nനടി പ്രിയങ്ക ചോപ്രയുടെ ‘അണ്‍ഫിനിഷ്ഡ്’ എന്ന പുസ്തകം കുറച്ചു നാളുകള്‍ക്ക് മുമ്പാണ് പ്രസിദ്ധീകരിച്ചത്. പ്രശസ്തിയുടെ ഉന്നതിയില് നില്‍ക്കുമ്പോഴും ജീവിതത്തില് നേരിടേണ്ടി വന്ന പല ദുരനുഭവങ്ങളെ കുറിച്ചാണ് പ്രിയങ്ക പുസ്തകത്തിലൂടെ പങ്കുവെച്ചത്. യുഎസില് നേരിടേണ്ടി വന്ന വംശീയ അധിക്ഷേപത്തെ കുറിച്ച് പുസ്തകത്തില് നടത്തിയ വെളിപ്പെടുത്തലാണ് ഇപ്പോള് ചര്‍ച്ചയായിരിക്കുന്നത്.\nഇംഗ്ളണ്ടിലെ പ്രൈമറി സ്കൂളുകളിൽ കടുത്ത വംശീയ വിദ്വേഷം. 10 വർഷത്തിനുള്ളിൽ 40 ശതമാനം വർദ്ധനവ്.


മമ്മൂട്ടിയെയേ നിങ്ങളറിയൂ; മാറനല്ലൂര് ദാസിനെ അറിയാനിടയില്ല\nMalayalam Cinema Industry Security Officer Film Sets Das Passed Away\nദാസ് എന്ന സിനിമാക്കാരനെ ഒരുപക്ഷെ നിങ്ങൾക്ക് അറിയില്ലായിരിക്കാം, പക്ഷെ...\nമമ്മൂട്ടിയും മോഹൻലാലും ഫെഫ്ക ഡയറക്ടേഴ്സ് യൂണിയനും അടക്കം സിനിമാരംഗത്തുള്ള നിരവധി പേർ ദാസിന് ആദരഞ്ജലികൾ അർപ്പിച്ചിട്ടുണ്ട്\nJune 12, 2020 11:48:16 pm\nതിരുവനന്തപുരം: അന്തരിച്ച സിനിമാ സെക്യൂരിറ്റി ജീവനക്കാരൻ മാറനല്ലൂര് ദാസിനെ അനുസ്മരിച്ച് സലിംകുമാർ. ദാസ് എന്ന സിനിമാക്കാരനെ ഒരുപക്ഷെ നിങ്ങൾക്ക് അറിയില്ലായിരിക്കാം പക്ഷെ നിങ്ങൾ കാണുന്ന സിനിമകളിൽ എല്ലാം ആരാലും ശ്രദ്ധിക്കപ്പെടാതെ തന്റെ ജോലിവളരെ കൃത്യമായി ചെയ്തിരുന്ന ഒരാളായിരുന്നു ദാസ് എന്നും സലീം കുമാർ ഫെയ്സ്ബുക്ക് പോസ്റ്റിൽ പറഞ്ഞു.\n“ദാസ് എന്ന സിനിമാക്കാരനെ ഒരുപക്ഷെ നിങ്ങൾക്ക് അറിയില്ലായിരിക്കാം പക്ഷെ നിങ്ങൾ കാണുന്ന സിനിമകളിൽ എല്ലാം ആരാലും ശ്രദ്ധിക്കപ്പെടാതെ തന്റെ ജോലിവളരെ കൃത്യമായി ചെയ്തിരുന്ന ഒരാൾ, അതായിരുന്നു ദാസ് എന്ന് വിളിക്കുന്ന ക്രിസ്തു ദാസ്\nവർഷങ്ങൾക്ക് മുൻപ് “താണ്ടവം” എന്ന ചിത്രത്തിന്റെ ലൊക്കേഷനിൽ വച്ചാണ് ഞാൻ ദാസിനെ ആദ്യമായി കാണുന്നത്ഒരു ആറ് ആറര അടി പൊക്കക്കാരൻ , ഷൂട്ടിംഗ് തടസ്സപ്പെടാതിരിക്കാൻ ആളുകളെ നിയന്ത്രിക്കുക എന്ന ജോലി ആയിരുന്നു ദാസിന്, അന്ന് തുടങ്ങിയ പരിചയം പിന്നീട് സൗഹൃദം ആയി മാറുകയായിരുന്നു. കുറച്ചു കാലങ്ങൾക്ക് മുൻപ് ഒരു ലോക്കേഷനിൽ സെക്യൂരിറ്റി ഡ്രെസ്സിൽ ദാസിനെ കണ്ടപ്പോളാണ് അദ്ദേഹം ഒരു സെക്യൂരിറ്റി ടീം തന്നെ രൂപീകരിച്ച വിവരം എന്നോട് പറഞ്ഞത്, മലയാളത്തിലെ ഒട്ടുമിക്ക സിനിമകളിലും ദാസിന്റെ സാന്നിധ്യം ഉണ്ടായിരുന്നു പ്രത്യേകിച്ച് സൂപ്പർ താര ചിത്രങ്ങളിൽ, ദാസിനോട് സ്നേഹമുള്ള ചില സംവിധായകർ അല്ലറ ചില്ലറ വേഷങ്ങളും അദ്ദേഹത്തിന് നൽകി സന്തോഷിപ്പിക്കുമായിരുന്നു. മലയാള സിനിമയിലെ ഒരാളും ദാസിനെ മാറ്റി നിറുത്തിയിരുന്നില്ല, എന്നും ചേർത്ത് നിർത്തിയിട്ടേ ഉണ്ടായിരുന്നുള്ളു. ഒരു സെക്യൂരിറ്റിക്കാരന്റെ ദാർഷ്ട്യങ്ങൾ ഒന്നും ഷൂട്ടിങ് കാണാൻ നിൽക്കുന്ന ആളുകളോടും അദ്ദേഹം കാണിച്ചിരുന്നില്ല അവരോടും വളരെ നയപരമായിട്ടേ അദ്ദേഹം പെരുമാറിയിരുന്നുള്ളു.\nഏഷ്യാനെറ്റ്, മനോരമ, അവാർഡ് നൈറ്റ് പോലുള്ള പ്രോഗ്രാമുകൾ, സിനിമക്കാരുടെ വിവാഹങ്ങൾ, മരണങ്ങൾ അങ്ങിനെ സിനിമയുമായി ബന്ധപ്പെട്ട എല്ലാ പരിപാടികളിളും ദാസിന്റെ സാന്നിധ്യം സജീവമായിരുന്നു\nഇന്ന് ദാസ് മരണപ്പെട്ടു എന്ന വാർത്ത വല്ലാത്ത ഒരു മരവിപ്പായിരുന്നു എന്നിൽ ഉളവാക്കിയത്, എന്നിൽ മാത്രമല്ല മലയാളസിനിമക്ക് മുഴുവനും ആ വാർത്തയെ അങ്ങിനെയേ കാണാൻ പറ്റു.\nഒരു ആളെ മാറ്റലുകാരന്റ മരണം മലയാള സിനിമ വളരെ ദുഃഖത്തോടെ കാണണമെങ്കിൽ അയാൾ അവിടെ ചെയ്തിട്ടുള്ള സേവനങ്ങൾ എത്ര ഹൃദയശുദ്ധിയോടെ ആയിരിക്കും എന്ന് നമുക്ക് ഊഹിക്കാവുന്നതേയുള്ളു, കൊറോണയുടെ കാഠിന്യം കുറഞ്ഞാൽ ഒരുപക്ഷെ സിനിമ ഷൂട്ടിങ്ങുകൾ പുനരാരംഭിച്ചേക്കാം….\nപക്ഷേ അന്ന് അണ്ണാ… എന്ന് വിളിച്ചുകൊണ്ടു ഓടിയെത്താൻ ഒരു ആറ് ആറര അടി പൊക്കക്കാരൻ ഉണ്ടാവില്ല എന്ന് ഓർക്കുമ്പോൾ…………\nമമ്മൂട്ടിയെയേ നിങ്ങളറിയൂ; മാറനല്ലൂര് ദാസിനെ അറിയാനിടയില്ല\nമാറനല്ലൂർ ദാസിന് ചലച്ചിത്ര രംഗത്തുനിന്നും പുറത്തുനിന്നുമുള്ള നിരവധി പേർ അനുശോചനം അറിയിച്ചു. ഇതിൽ നിസാർ അഹമ്മദ് എന്നയാൾ ഫെയ്സ്ബുക്കിൽ പങ്കുവച്ച ഒരു കുറിപ്പ് മാറനല്ലൂർ ദാസ് ആരായിരുന്നു എന്ന കാര്യത്തിലേക്ക് വെളിച്ചം വീശുന്നു.\nഫെയ്സ്ബുക്ക് പോസ്റ്റ് വായിക്കാം:\n“മമ്മൂട്ടിയെയേ നിങ്ങളറിയൂ; മാറനല്ലൂര് ദാസിനെ അറിയാനിടയില്ല.\nഅല്‍പ്പം മുമ്പാണ് മാറനല്ലൂര് ദാസ് അന്തരിച്ച വാര്‍ത്തയറിഞ്ഞത്. ദാസേട്ടന് ആദരാഞ്ജലി നേര്‍ന്ന് മലയാള സിനിമയിലെ അണിയറ പ്രവര്‍ത്തകരുടെ സ്‌നേഹവായ്പ്പ് സോഷ്യല് മീഡിയയില് നിറയുന്നു. മമ്മൂട്ടി മുതല് ജൂനിയര് ആര്‍ട്ടിസ്റ്റുകള് വരെ ദാസേട്ടനെക്കുറിച്ച് നല്ലവാക്കുകള് പറയുന്നു.\nആരാണ് ഈ മാറനല്ലൂര് ദാസ്?.\nവെള്ളിത്തിരയിലെ സൂപ്പര് താരങ്ങള് മുതല് ഒന്നോ രണ്ടോ സീനുകളില് മിന്നിമറയുന്ന ജൂനിയര് ആര്‍ട്ടിസ്റ്റുകളെ പോലും ഓര്‍ത്തുവെയ്ക്കുന്ന ആരാധകര് മാറനല്ലൂര് ദാസിനെ നേരിട്ടു കണ്ടാലും അറിയാനിടയില്ല. കാരണം, നിങ്ങളൊരിക്കലെങ്കിലും നേരില് കണ്ടിട്ടുള്ള നിങ്ങളുടെ സ്വപ്‌ന നായകന്മാരുടെ പിന്നിലോ വശങ്ങളിലോ ആയിരുന്നു ദാസേട്ടന് ഉണ്ടായിരുന്നത്. ആരാധകരുടെ ‘സ്‌നേഹ പ്രകടന’ത്തിനിടെ ഈ സ്വപ്‌ന നായകന്മാരുടെ ശരീരത്ത് ഒരു പോറല് പോലുമേല്‍ക്കാതെ സംരക്ഷണ കവചമൊരുക്കുന്ന പടയാളിയായി, നിഴലായി ദാസേട്ടന് എപ്പോഴുമുണ്ടായിരുന്നു. നിങ്ങള് കണ്ടത് മമ്മൂട്ടിയെയോ മോഹന്‍ലാലിനെയോ നിവിന് പോളിയെയോ ദുല്‍ഖര് സല്‍മാനെയോ കുഞ്ചാക്കോ ബോബനെയോ ഒക്കെയായിരുന്നു. അപ്പോഴൊന്നും ദാസേട്ടന്റെ മുഖത്തേക്ക് നിങ്ങളുടെ ഒരു നോട്ടം പതിഞ്ഞിട്ടുണ്ടാവില്ല. ഇനി അഥവാ കണ്ടാലും ദാസേട്ടന് വെറുമൊരു സെക്യൂരിറ്റി പേഴ്‌സണ് മാത്രം.\nദാസേട്ടനുമായി എനിക്ക് ഒരുപാട് കാലത്തെ പരിചയമൊന്നുമില്ല. പക്ഷെ, കണ്ടനാള് മുതല് ഇന്നുവരെ ആ മുഖം ഞാനോര്‍ത്തുവെയ്ക്കുന്നുണ്ട്. കാരണം, സംഭവ ബഹുലമായിരുന്നു ദാസേട്ടനുമായുള്ള ആദ്യ കൂടിക്കാഴ്ച. ആക്ഷന് ഹീറോ ബിജുവിന്റെ ഷൂട്ട് കൊച്ചിയില് നടക്കുന്ന കാലം. അന്ന് ഞാന് ഫിലിം സെന്‍സര് ബോര്‍ഡ് അംഗമാണ്. സംവിധായകന് എബ്രിഡ് ഷൈനിന്റെ വിളി വന്നു. അടിയന്തരമായി ലൊക്കേഷനിലെത്തണം. സിനിമയില് എസ്‌ഐ ബിജു പൗലോസിന് (നിവിന് പോളി) വേണ്ടി എഴുതി വെച്ചിരിക്കുന്ന ചില ഡയലോഗുകള് പ്രശ്‌നമാകുമോ, സെന്‍സര് ബോര്‍ഡില് വെട്ടിപ്പോകുമോ എന്നൊക്കെ ഷൈന് ചേട്ടന് സംശയം.\nതൊട്ടടുത്ത ദിവസം ഞാന് ലൊക്കേഷനിലെത്തി. പൊലീസ് സ്റ്റേഷന് സെറ്റിട്ടിരിക്കുന്ന ലൊക്കേഷന് പുറത്ത് നിവിന് പോളിയെ കാണാന് ആരാധകരുടെ തിക്കും തിരക്കും. അവിടേക്കാണ് ഞാന് ചെല്ലുന്നത്. ഗേറ്റില് ആജാനുബാഹുവായ, കണ്ടാല് പേടി തോന്നുന്ന ഒരു സെക്യൂരിറ്റിക്കാരന് (മാറനല്ലൂര് ദാസ്, പേര് പിന്നീടാണ് മനസിലാക്കിയത്) എന്നെ തടഞ്ഞു. ‘അകത്തേക്ക് പോകാന് പറ്റില്ലെ’ന്ന് അദ്ദേഹം കട്ടായം പറഞ്ഞു. ഷൈന് ചേട്ടന് വിളിച്ചിട്ട് വന്നതാണ്, നിവിന്റെ ഫ്രണ്ടാണ്, ഈ സിനിമയുടെ ഭാഗമാണ് എന്നൊക്കെ ഞാന് പറഞ്ഞു നോക്കി. നോ രക്ഷ!. അകത്തേക്ക് വിടില്ലെന്ന് പുള്ളി. ഞാന് ഫോണെടുത്ത് ഷൈന് ചേട്ടനെയും നിവിന് പോളിയെയും മാറിമാറി വിളിച്ചു. അകത്ത് ഷൂട്ടിങ് തകര്‍ക്കുകയാണ്. എസ്‌ഐ ബിജു പൗലോസിന്റെ ‘തെറി ഡയലോഗുകള്’ പുറത്ത് കേള്‍ക്കാം. ആ ശബ്ദത്തിനിടയില് രണ്ടാളും എന്റെ ഫോണ് കോള് കണ്ടില്ല.\nമമ്മൂട്ടിയെയേ നിങ്ങളറിയൂ; മാറനല്ലൂര് ദാസിനെ…\nഇനിപ്പറയുന്നതിൽ Nizar Mohammed പോസ്‌റ്റുചെയ്‌തത് 2020, ജൂൺ 12, വെള്ളിയാഴ്‌ച\nപ്രൊഡക്ഷന് മാനേജര് ജാവേദിക്ക, പ്രൊഡക്ഷന് എക്‌സിക്യൂട്ടീവ് ബിനീഷ് ചന്ദ്രന്, കലാഭവന് പ്രജോദ്, സീനു സോഹന്‍ലാല്, അരിസ്റ്റോ സുരേഷ്, ജോജു തുടങ്ങി പരിചയക്കാരെയെല്ലാം എനിക്ക് പുറത്തുനിന്നു കാണാം. കയ്യും കലാശവുമൊക്കെ കാട്ടിയിട്ടും അവരാരും എന്നെ കാണുന്നില്ല. പെട്ടെന്ന്, ഇതെല്ലാം കണ്ടുകൊണ്ടു നിന്ന ദാസേട്ടന്റെ മട്ടുമാറി. ഇവിടെ നില്‍ക്കാന് പറ്റില്ല. അങ്ങോട്ട് മാറി നിക്ക്. ഞാന് പരുങ്ങി, ചൂളി നില്‍ക്കുകയാണ്. ദാസേട്ടന് പറഞ്ഞ വാചകം ഷൂട്ടിങ് കാണാന് വന്ന ചിലരും ഏറ്റെടുത്തു. ‘അങ്ങോട്ട് മാറി നില്‍ക്കെടോ! പലരുടെയും ശബ്ദം ഉയര്‍ന്നു.\nഭൂമി പിളര്‍ന്ന് താഴേയ്ക്ക് പോയാല് മതിയെന്ന് ഓര്‍ത്തു നില്‍ക്കുമ്പോഴാണ് ശബ്ദം കേട്ട് ബിനീഷ് ചന്ദ്രന് പുറത്തേക്ക് എത്തിയത്. എന്നെ കണ്ടപാടെ ‘ഇക്കാ’ എന്നുവിളിച്ച് കെട്ടിപ്പിടിച്ചു. ‘ഷൈന് സാറിന്റെ ഫ്രണ്ടാ, നമ്മുടെ സ്വന്തം ആളാ’ എന്ന് ദാസേട്ടനോട് പറഞ്ഞു. പക്ഷെ, ഗേറ്റ് തുറക്കുമ്പോഴും അദ്ദേഹത്തിന്റെ മുഖത്ത് ഭാവമാറ്റമൊന്നുമുണ്ടായില്ല.\nഷൂട്ടിംഗിന്റെ ഇടവേളയില്, നിവിനുമായി സംസാരിച്ച് ഗേറ്റിനടുത്ത് എത്തിയപ്പോഴാണ് ഇയാള് എന്നെ കയറ്റിവിട്ടില്ലെന്ന് ഞാന് നിവിനോട് പരിഭവം പറഞ്ഞത്. നിവിന് എന്നെ കളിയാക്കി ഒറ്റച്ചിരി!. എന്നെച്ചൂണ്ടി ദാസേട്ടനോട്; അറിയില്ലേ, നിങ്ങളുടെ നാട്ടുകാരനാ. അപ്പോഴാദ്യമായി, ദാസേട്ടന് എന്നെ നോക്കി ചിരിച്ചു. ‘ഈ രൂപം മാത്രേയുള്ളൂ, ആള് പാവമാണെ’ന്ന് ദാസേട്ടനെക്കുറിച്ച് നിവിന്റെ കമന്റ്. ദാസേട്ടന് ചോദിച്ചു; തിരുവനന്തപുരത്ത് എവിടെയാ? ഞാന് എന്നെക്കുറിച്ച് ചിലതൊക്കെ പറഞ്ഞു, പരിചയമായി.\nപിന്നീട് ദാസേട്ടനെ കണ്ടത് മമ്മൂക്കയുടെ ‘പുതിയ നിയമ’ത്തിന്റെ ലൊക്കേഷനിലാണ്. എറണാകുളം ചമ്പക്കരയിലെ ഒരു ഫഌറ്റിലും പരിസരത്തുമാണ് ഷൂട്ട്. മമ്മൂക്കയോട് ഒരു കഥപറയലാണ് എന്റെ ഉദ്ദേശ്യം. കമല് സാറിന്റെ അസിസ്റ്റന്റ് അല്‍ത്താഫ് ജോര്‍ജേട്ടനോട് കാര്യങ്ങളെല്ലാം പറഞ്ഞിട്ടുണ്ട്. എങ്കിലും മമ്മൂക്കയുടെ ‘മൂഡ്’ പിടികിട്ടാത്തതിനാല് എനിക്ക് അടുത്തേക്ക് ചെല്ലാന് ഭയം. അപ്പോഴാണ് ദാസേട്ടനെ കാണുന്നത്. ഞാന് വന്നകാര്യം പറഞ്ഞു. മമ്മൂക്കയുടെ മൂഡ് മനസിലാക്കിയ ദാസേട്ടന്, ധൈര്യമായി ചെന്നോളാന് പറഞ്ഞു. അപ്പോഴേക്കും ജോര്‍ജ്ജേട്ടനെത്തി ഞങ്ങളെ മമ്മുക്കയുടെ അടുത്തേക്ക് കൊണ്ടുപോയി. ദാസേട്ടന്റെ റീഡിങ് കറക്ടായിരുന്നു. അന്ന് കഥ പറഞ്ഞില്ലെങ്കിലും കുറേനേരം മമ്മുക്കയോട് സംസാരിച്ചു.\nആലുവ ഫാക്ടിന് സമീപത്ത് ‘കസബ’യുടെ ഷൂട്ടിങ് നടക്കുന്ന മറ്റൊരു രാത്രിയിലാണ് പിന്നീട് ഞാന് ദാസേട്ടനെ കണ്ടത്. അന്ന് മമ്മുക്കയുടെ ഒരു ഫൈറ്റ് സീനാണ് എടുക്കുന്നത്. ഷൂട്ടിങ് രാത്രി വളരെ വൈകിയതിനാല് മമ്മൂക്കയോട് സംസാരിക്കാന് കഴിയാതെ തിരികെ മടങ്ങാനൊരുങ്ങുമ്പോള് ദാസേട്ടന് ഓടിവന്നു; നിങ്ങളുടെ കാറില് സ്ഥലമുണ്ടോ, തിരുവനന്തപുരത്തേക്ക് എന്നെയും കൂടി കൊണ്ടുപോകുമോ?. ദാസേട്ടന് ഒന്ന് മിനുങ്ങിയ മട്ടുണ്ടായിരുന്നു. കാറിന്റെ പിന്‍സീറ്റിലിരുന്ന്, ചിലപ്പോള് ഉച്ചത്തില് ചിരിച്ചും മറ്റുചിലപ്പോള് പതിയെക്കരഞ്ഞും ദാസേട്ടന് ഞങ്ങളോട് സിനിമാ ജീവിതത്തിലെ ചിലതൊക്കെ പറഞ്ഞു. പിന്നെ തളര്‍ന്നുറങ്ങി.\nപിന്നീട്, തിരുവനന്തപുരത്ത് ഫിലിം ഫെസ്റ്റിവലിലെ സെക്യൂരിറ്റി ഡ്യൂട്ടിക്കിടെയാണ് ദാസേട്ടനെ പലപ്പോഴും കണ്ടിരുന്നത്. കാണുമ്പോള് തലകുലുക്കും, കൈവീശിക്കാട്ടും…അത്രേയുള്ളൂ….\nമാറനല്ലൂര് ദാസിന്, ഞാനറിയുന്ന ദാസേട്ടന് പ്രണാമം….”- നിസാർ അഹമ്മദ് ഫെയ്സ്ബുക്കിൽ കുറിച്ചു.\nസംസ്കാര ചടങ്ങുകൾ ശനിയാഴ്ച\nസിനിമാ സെറ്റുകളിൽ പ്രധാന സെക്യുരിറ്റിയായി പ്രവർത്തിച്ചിരുന്ന തിരുവനന്തപുരം കാട്ടാക്കട മാറനല്ലൂർ സ്വദേശിയായ ദാസ് (46) ഇന്ന് വൈകിട്ടോടെയായിരുന്നു അന്തരിച്ചത്. തിരുവനന്തപുരം മെഡിക്കൽ കോളേജിലായിരുന്നു അന്ത്യം. മഞ്ഞപ്പിത്തത്തിന് ചികിത്സയിലായിരുന്നു. ഭാര്യ ഷൈജ, നൈന ദാസ്, നയൻ ദാസ് എന്നിവരാണ് മക്കൾ. സംസ്കാരം ശനിയാഴ്ച.\nചലച്ചിത്ര പ്രവർത്തകർക്കിടയിൽ പ്രിയങ്കരൻ\nചലച്ചിത്ര പ്രവർത്തകർക്കിടയിൽ ഏറെ പ്രിയങ്കരനായിരുന്നു ദാസ്. സിനിമയോടുള്ള തീവ്രമായ ഇഷ്ടമാണ് ദാസിനെ സഫാരി സ്യുട്ടണിഞ്ഞ് ചലച്ചിത്ര സെറ്റുകളിൽ സന്ദർശകരേയും ആൾക്കൂട്ടത്തേയും നിയന്ത്രിക്കുന്ന സെക്യുരിറ്റി ജോലിയിലേക്ക് എത്തിച്ചത്. കേരളത്തിൽ ഷൂട്ടിങ്ങിനെത്തുന്ന അന്യഭാഷാ ചിത്രങ്ങൾക്കും ദാസിന്റെ സേവനം ലഭിച്ചിരുന്നു. രാജ്യാന്തര ചലച്ചിത്ര മേള, മെഗാ സ്റ്റേജ് ഷോകൾ, താര വിവാഹങ്ങൾ, ഉദ്‌ഘാടന വേദികൾ തുടങ്ങി താരസാന്നിധ്യമുള്ളയിടത്തെല്ലാം ദാസിന്റെയും സംഘത്തിന്റെയും സാന്നിദ്ധ്യമുണ്ടായിരുന്നു. സിനിമകളിൽ ചെറിയ വേഷങ്ങളിലും ദാസ് പ്രത്യക്ഷപ്പെട്ടിരുന്നു.\nമമ്മൂട്ടി, മോഹൻലാൽ ഫെഫ്ക ഡയറക്ടേഴ്സ് യൂണിയൻ, പാർവ്വതി തിരുവോത്ത് എന്നു തുടങ്ങി സിനിമാരംഗത്തുള്ള നിരവധി പേർ ദാസിന് ആദരഞ്ജലികൾ അർപ്പിച്ചിട്ടുണ്ട്.\nകേരളത്തിൽ ഷൂട്ടിങ്ങിനെത്തുന്ന അന്യഭാഷാ ചിത്രങ്ങൾക്കും ദാസിന്റെ സേവനം ലഭിച്ചിരുന്നു. ചലച്ചിത്ര മേളകൾ, മെഗാ സ്റ്റേജ് ഷോകൾ, താര വിവാഹങ്ങൾ, ഉദ്‌ഘാടന ചടങ്ങുകൾ തുടങ്ങി ചലച്ചിത്ര താരങ്ങൾ പങ്കെടുക്കുന്ന പൊതു വേദിികളിലും ദാസ് നിത്യ സാന്നിദ്ധ്യമായിരുന്നു.\nഭാര്യ ഷൈജ, മക്കൾ-നൈന ദാസ്,നയൻ ദാസ്.\nMalayalam cinema industry security person das passed away\nകേരളത്തിൽ ഇന്ന് കോവിഡ് സ്ഥിരീകരിച്ചത് 78 പേർക്ക്; തൃശൂരും മലപ്പുറത്തും കൂടുതൽ രോഗികൾ


പൂഞ്ഞാര് കാവുംകടവ് പാലം ഉയരം കൂട്ടണമെന്ന് ആവശ്യം\nHomePOONJARപൂഞ്ഞാര് കാവുംകടവ് പാലം ഉയരം കൂട്ടണമെന്ന് ആവശ്യം\nNews Admin Wednesday, November 10, 2021\nപൂഞ്ഞാര് കാവുംകടവ് പാലം ഉയരം കുട്ടി പുനര്‍നിര്‍മ്മിക്കണമെന്ന ആവശ്യം ശക്തമായി. വെള്ളപൊക്കത്തില് കൈവരികള് തകര്‍ന്ന പാലത്തിലുടെയുള്ള യാത്ര അപകടകരമാണ്. പാലത്തിന്റെ നവീകരണമാവശ്യപെട്ട് ജില്ലാ പഞ്ചായത്തംഗം ഷോണ് ജോര്‍ജ് പൊതുമരാമത്ത് വകുപ്പ് മന്ത്രിക്ക് നിവേദനം നല്‍കി.\nകഴിഞ്ഞ മാസമുണ്ടായ വെള്ളപ്പൊക്കത്തില് പാലത്തിന്റെ ഒരു ഭാഗത്തെ കൈവരിപൂര്‍ണ്ണമായും തകര്‍ന്നു. നാട്ടുകാരുടെ നേതൃത്വത്തില് മുളം കമ്പുകള് കൊണ്ട് താല്‍ക്കാലിക കൈവരി നിര്‍മ്മിച്ചിരിക്കുകയാണ്. വീതി കുറവായ പാലത്തിലൂടെ വാഹനങ്ങള് വരുമ്പോള് കാല്‍നടയാത്ര വരെ അപകടകരമാണ്. സ്‌കൂള് തുറന്നതോടെ പാലത്തിലൂടെയുള്ള കാല്‍നടയാത്രികരുടെ എണ്ണവും വര്‍ധിച്ചു. പാലത്തിന് ഉയര കുറവായതിനാല് ആറ്റില് ജലനിരപ്പുയരുമ്പോള് തന്നെ പാലവും വെള്ളത്തിനടിയിലാകും.\n.പാലം ഉയര്‍ത്തി പുനര്‍നിര്‍മ്മിച്ചാല് മാത്രമെ പ്രശ്‌നത്തിന് ശാശ്വത പരിഹാരമാവുകയുള്ളു. ഇക്കാര്യമാവശ്യപ്പെട്ട് പൊതുമരാമത്ത് വകുപ്പ് മന്ത്രി മുഹമ്മദ് റിയാസിന് കത്ത് നല്‍കുമെന്ന് ജില്ലാ പഞ്ചായത്തംഗം അഡ്വ. ഷോണ് ജോര്‍ജ് പറഞ്ഞു. 2017ല് കിഫ്ബി യില് ഉള്‍പെടുത്തി കാവും കടവ് ചോറ്റി റോഡ് നവീകരിക്കാന് തീരുമാനിച്ചിരുന്നെങ്കിലും 13 മീറ്റര് വീതിയെന്ന നിബന്ധന ഉണ്ടായിരുന്നതിനാല് കിഫ് ബി യില് നിന്നൊഴിവാക്കി റോഡ് നവീകകരിക്കണമെന്ന് എംഎല്‍എ ആയിരുന്ന പി.സി ജോര്‍ജ് ആവശ്യപെടുകയും 2021 ലെ ബജറ്റില് 20 കോടി രൂപയുടെ പദ്ധതിക്ക് ടോക്കണ് പ്രൊവിഷന് അനുവദിക്കുകയും ചെയ്തിരുന്നു.\n.ശക്തമായ വെള്ളമൊഴുക്കില് തടിക്കഷണങ്ങളും മറ്റും വന്നിടിച്ച് പാലത്തിന്റെ തൂണുകള്‍ക്കും ബലക്ഷയം ഉണ്ടായിട്ടുണ്ടെന്ന് നാട്ടുകാര് പറയുന്നു. അപകട സാധ്യത നിലനില്‍ക്കെ PWD മുന്നറിയിപ്പ് ബോര്‍ഡ് പോലും സ്ഥാപിച്ചിട്ടില്ല. രാഷ്ട്രീയ യുവജന സ്ഥാപിച്ച ബോര്‍ഡാണിവിടെ നിലവിലുള്ളത്. ഈറ്റുപേട്ട ഭാഗത്തുനിന്നുള്ള വാഹനങ്ങള്‍ക്ക് പാതാമ്പുഴ ചോറ്റി മേഖലയിലേക്ക് യാത്ര ചെയ്യാനുള്ള എളുപ്പവഴിയാണിത്. കാവുംകടവ് പാലം പുനര്‍നിര്‍മ്മിച്ച് യാത്ര സുരക്ഷ ഉറപ്പ് വരുത്തണമെന്നാണ് നാട്ടുകാരുടെ ആവശ്യം.


പീഡനവീരന്മാരും വ്യഭിചാരികളും 'മിതവാദികൾ' അത് എതിർക്കുന്നവർ 'തീവ്രവാദികൾ': KCYM നെ വെല്ലുവിളിച്ച് സിസ്റ്റര് ലൂസി കളപ്പുര | Kerala News Today\nതീവ്രവാദത്തിന് പുതിയ ഡെഫനിഷൻ നൽകി കുഞ്ഞാടുകൾ. കത്തനാർമാർ കന്യാസ്ത്രീമാരെ പീഡിപ്പിക്കുന്നതും, വൈദീകരും കന്യാസ്ത്രീകളും പരസ്പര സമ്മതത്തോടെ വ്യഭിചാരിക്കുന്നതും മിതവാദവും അത് വിമർശിക്കുകയും വിളിച്ചുപറയുകയും ചെയ്യുന്നവർ തീവ്രവാദികളുമാണെന്നാണ് കുഞ്ഞാടുകളുടെ പുതിയ വ്യാഖ്യാനം. ഇവരുടെ വ്യാഖ്യാനമനുസരിച്ച് സിസ്റ്റർ ലൂസികളപ്പുരയാണ് ഇപ്പോൾ കേരളത്തിലെ കൊടും തീവ്രവാദി. അവരെ പിന്തുണയ്ക്കുന്നവർക്കെല്ലാം തീവ്രവാദി സർട്ടിഫിക്കറ്റും ദേശവിരുദ്ധ സർട്ടിഫിക്കറ്റും നൽകുന്നത് സഭയുടെ യുവജന വിഭാഗം വാഴപ്പിണ്ടികൾ ഏറ്റെടുത്തിരിക്കുകയാണ്.\nകത്തോലിക്കാ സഭയിലെ വേദപുസ്തക തൊഴിലാളികളുടെ ലൈംഗിക അരാജകത്വം തുറന്നു കാട്ടുന്നതിന്റെ പേരില് തനിക്കെതിരെ അപവാദ പ്രചാരണം നടത്തുന്ന കത്തോലിക്ക യൂത്ത് മൂവ്‌മെന്റിനെ വെല്ലുവിളിച്ച് സിസ്റ്റര് ലൂസി കളപ്പുര രംഗത്ത് വന്നിട്ടുണ്ട്. സത്യങ്ങള് വിളിച്ചു പറയുന്നതിന്റെ പേരില് തനിക്കെതിരേ തീവ്രവാദ ബന്ധം അടക്കം ആരോപിച്ച് രംഗത്തുവരുന്ന കെസിവൈഎമ്മിന് കാരക്കാമലയിലെയും ഇടുക്കി വെള്ളയാം കുടിയിലേയും മറ്റും പുരോഹിതരുടെ പാപങ്ങളെ കുറിച്ച് പ്രതികരിക്കാന് ചങ്കൂറ്റമുണ്ടോ എന്ന് സിസ്റ്റര് ലൂസിയുടെ ചോദിച്ചു. കാരക്കാമല സെന്റ് മേരീസ് പള്ളി വികാരിയുടെ കന്യാസ്ത്രീയുമൊത്തുള്ള അവിഹിത ബന്ധത്തെ കുറിച്ചു വെളിപ്പെടുത്തിയതിനു പിന്നാലെ സിസ്റ്റര് ലൂസിക്കെതിരെ ഗുരുതര ആരോപണങ്ങളുമായി മാനന്തവാടി രൂപതയുടെ യുവജന സംഘടന കഴിഞ്ഞദിവസം വാര്‍ത്താ സമ്മേളനം നടത്തിയിരുന്നു. ഇതിന്റെ പ്രതികരണമായാണ്കത്തോലിക്കാ പുരോഹിതരുടെ കാമ കേളികളെക്കുറിച്ച് നിലപാടെടുക്കാന് കെസിവൈഎമ്മിനെ അവര് വെല്ലു വിളിച്ചത്.\n‘കെസിവൈഎമ്മിന്റെ ആരോപണങ്ങളെ ആര് മുഖവിലക്കെടുക്കുന്നു? പുരോഹിതരുടെ പാപങ്ങളുമായി ബന്ധപ്പെട്ട എന്തെല്ലാം സംഭവങ്ങളുണ്ടായിട്ടും അവര് വാര്‍ത്താസമ്മേളനം നടത്തിയില്ല. ഇവിടെ ദുരൂഹ മരണങ്ങള് നടക്കുന്നു. പുരോഹിതര്‍ക്ക് അവിഹിത ബന്ധത്തിലുണ്ടായ കൊച്ചുങ്ങളുടെ പിതൃത്വം ഏറ്റെടുക്കാന് സ്വന്തം അപ്പനെ കൊടുക്കുന്നു. പല പ്രാവശ്യം ബലാല്‍സംഗം ചെയ്ത് ബിഷപ്പാണെന്നു പുറതൃതറിഞ്ഞിട്ടും അയാളെ രക്ഷിക്കാന് കോടികള് ചെലവഴിച്ച് നടക്കുന്നു. ഇതിനകത്തൊന്നും കെസിവൈഎമ്മുകാരെ കണ്ടില്ലല്ലോ. എന്റെ പുറകെ നടക്കാന് മാത്രമല്ലേ കെസിവൈഎമ്മുകാര്‍ക്ക് അറിയത്തുള്ളൂ. അതല്ല അതിന്റെ അപ്പുറത്തേതും അവര് ചെയ്യും. അവര് എന്റെ പുസ്തകമെല്ലാം കത്തിച്ചല്ലോ. പുസ്തകം ഇറക്കരുത് എന്നുപറഞ്ഞ് സമ്മേളനം നടത്തിയല്ലോ. എന്നിട്ട് പുസ്തകം ഇപ്പോള് ലോക്ക് ഡൗണിനു മുമ്പ് എട്ടാം പതിപ്പ് കഴിഞ്ഞു. കള്ളത്തരത്തിന് കൂട്ടുനില്‍ക്കുന്നവര് എന്ത് വാര്‍ത്താസമ്മേളനം നടത്തിയിട്ടെന്താ കാര്യം’. സിസ്റ്റര് ലൂസി ചോദിച്ചു.\n‘എനിക്കെതിരെ ആരോപണമുന്നയിക്കുന്ന കെസിവൈഎമ്മിനെ വെല്ലുവിളിക്കുന്നു. രണ്ടാഴ്ച മുമ്പ് കട്ടപ്പനയിലെ വികാരിയച്ചന്റെ കാമ കേളികളുടെ വീഡിയോ ദൃശ്യങ്ങളൊക്കെ അവര് കണ്ടിട്ടുണ്ടാവുമല്ലോ. അവനെക്കുറിച്ച് ഒരു വാര്‍ത്താസമ്മേളനം നടത്തട്ടെ. എനിക്കെതിരേ അപവാദപ്രചരണം നടത്തുന്നത് അവരുടെ കഴിവുകേടാണ്.അവര്‍ക്ക് നല്ല സ്വാധീനമാണ്. രാഷ്ട്രീയ സ്വാധീനം, സാമ്പത്തിക സ്വാധീനം. അതുകൊണ്ട് നമ്മള് കൊടുത്തിട്ടുള്ള ഒരു പരാതിയിലും ഇതുവരെ നടപടികളൊന്നും ഉണ്ടായിട്ടില്ല. എന്റെ മാത്രമല്ല, പലരുടേയും. ഞാന് വലിയൊരു മാഫിയയോടാണല്ലോ ഏറ്റുമുട്ടുന്നത്. അതുകൊണ്ട് അത്തരം പ്രതിസന്ധികള് എനിക്കുണ്ടാവും. അതെനിക്കറിയാം. ഞാന് അഭിമുഖീകരിച്ചുകൊണ്ടും ഇരിക്കുകയാണ് ഇപ്പോള്. ഒരു രാത്രി ഒരു സത്യം നുണയാക്കി കളയാന് എത്രമാത്രം കോടികള് ചെലവാക്കാന് കഴിവുള്ളവരുടെ മുമ്പിലാണ് എന്റെ പോരാട്ടം. അവര് എന്തു തറപ്പണിയും കാണിക്കും. അവര് തറപ്പണികള് കാണിക്കട്ടെ. ലോകത്ത് കണ്ണും കാതും ഉള്ളവര്‍ക്ക് അവരില് നിന്നു തന്നെ അവരുടെ തിന്‍മകള് ബോധ്യപ്പെടുന്നുണ്ട്’. സിസ്റ്റര് ലൂസി പറഞ്ഞു.\nഇതിനു മുൻപ് ഇത്തരം കാണാൻ പാടില്ലാത്ത രംഗങ്ങൾ കാണേണ്ടി വന്നിട്ടുള്ള സന്ന്യസ്തർക്കുണ്ടായ അതേ അനുഭവങ്ങൾ തന്നെയാണ് എനിക്കും ഉണ്ടായിക്കൊണ്ടിരിക്കുന്നത്. കൊന്നു കിണറിന്റെ ആഴങ്ങളിൽ തള്ളുക, അല്ലെങ്കിൽ മാനസിക രോഗിയാണെന്ന് വരുത്തി തീർക്കുക, അതുമല്ലെങ്കിൽ ഇത് പറയുന്ന ആളെത്തന്നെ കുറ്റക്കാരാക്കി സമൂഹമധ്യത്തിൽ തേജോവധം ചെയ്യുക ഇതൊക്കെത്തന്നെയല്ലേ മുൻപും നടന്നിട്ടുള്ളത്. കോട്ടൂരാന്റെയും സെഫിയുടെയും ലീലാവിലാസങ്ങൾ കാണേണ്ടി വന്ന സിസ്റ്റർ അഭയ മുതൽ എത്രയെത്ര ഉദാഹരണങ്ങൾ നമ്മുക്ക് ചുറ്റിലും ഉണ്ട്. ഇത്തരത്തിലുള്ള അതിക്രമങ്ങൾ ഭയന്ന് ഇതുപോലെയുള്ള ഏത് വൃത്തികേടുകൾ കണ്ടാലും ആരും വായ് ഒരിക്കലും തുറക്കില്ല. സഭാധികാരികൾ ഇത്തരക്കാർക്ക് കൊടുക്കുന്ന സപ്പോർട്ട് ആണ് യാതൊരു ജാള്യതയും ഇല്ലാതെ തന്നെ വീണ്ടും വീണ്ടും ഏത് കൊടിയ തെറ്റും ചെയ്യാൻ ഇവരെ പ്രാപ്തമാക്കുന്നത്. തെറ്റുകൾ ചെയ്യുന്ന പുരോഹിതരെ ‘പുതപ്പിട്ടു മുടുകയാണ്’ കാലങ്ങളായി കത്തോലിക്കാസഭയിൽ നടക്കുന്നത്. ഇവിടെയും നടന്നത് അതുതന്നെ. സംഭവം നടന്ന് മണിക്കൂറുകൾക്കുള്ളിൽ CCTV വിദഗ്ദ്ധൻ നോബിൾ പാറക്കലിന്റെ നേതൃത്വത്തിലുള്ള ഒരു സംഘം തന്നെ സ്ഥലത്തെത്തിയിരുന്നല്ലോ. CCTV യിൽ നിന്നും തങ്ങൾക്ക് ഹിതകരമല്ലാത്ത ഭാഗങ്ങളെല്ലാം ഇതിനകം ഡിലീറ്റ് ചെയ്യപ്പെട്ടിരിക്കും എന്ന് അനുമാനിക്കാം. പക്ഷേ കൃത്യമായി എഡിറ്റ് ചെയ്‌ത ഭാഗങ്ങൾ സോഷ്യൽ മീഡിയയിൽ പ്രചരിപ്പിച്ച് ന്യായീകരണശ്രമങ്ങൾ നടത്താൻ അവർ മറന്നില്ല. പക്ഷേ അവർ തന്നെ പുറത്ത് വിട്ട വിഡിയോയിൽ ഫാ. സ്റ്റീഫൻ കോട്ടക്കൽ എന്നെ ഓടിക്കുന്ന രംഗവും കൂടി പുറത്ത് വന്നു എന്നത് ഒരുപക്ഷേ ഈ ദൃശ്യങ്ങൾ കൈകാര്യം ചെയ്ത CCTV വിദഗ്ദ്ധന്റെ ജോലി തന്നെ തെറിപ്പിക്കുമായിരിക്കും. FCC യുടെ പ്രൊവിൻഷ്യൽ സുപ്പീരിയർ സിസ്റ്റർ ജ്യോതി മരിയ കാരക്കാമല മഠത്തിലെത്തി തന്റെ കൂട്ടുകാരി ലിജി മരിയയുടെ തോളിൽ കൈയിട്ടുകൊണ്ട് ആവർത്തിച്ചാവർത്തിച്ച് പറഞ്ഞത് “ഞാൻ ലിജിക്ക് ഫുൾ സപ്പോർട്ട് കൊടുക്കും” എന്നാണ്. തീർച്ചയായും കൊടുക്കണം ബഹുമാനപ്പെട്ട ജ്യോതി മരിയ, ഫുൾ സപ്പോർട്ട് കൊടുക്കണം! വെറുതെ സപ്പോർട്ട് മാത്രം പോരാ, ലിജി മരിയക്കും സ്റ്റീഫൻ കോട്ടക്കലിനും വേണ്ടി ദിവസവും ജപമാല ചൊല്ലി പ്രത്യേക പ്രാർത്ഥന തന്നെ നടത്തണം. കഴിയുമെങ്കിൽ ലിജി മരിയയെയും സ്റ്റീഫൻ കോട്ടക്കലിനെയും ജീവിച്ചിരിക്കുമ്പോൾത്തന്നെ വിശുദ്ധരായി പ്രഖ്യാപിക്കുകയും കൂടി ചെയ്യണം. ഉയരട്ടെ സന്ന്യാസ ചൈതന്യത്തിന്റെ അന്തസ്സ് !! എന്ന് സിസ്റ്റർ ലൂസി പരിഹസിച്ചു.


പ്രേമേഹത്തെ നിലക്കുനിർത്താൻ നിങ്ങൾ നെല്ലിക്ക ജ്യൂസ് കുടിക്കേണ്ടതെങ്ങനെ? – News Kerala 24×7\nപ്രേമേഹത്തെ നിലക്കുനിർത്താൻ നിങ്ങൾ നെല്ലിക്ക ജ്യൂസ് കുടിക്കേണ്ടതെങ്ങനെ?\nApril 30, 2020 April 30, 2020 by Reporter Desk\nഎല്ലാ ആരോഗ്യപ്രശ്നങ്ങൾക്കുമുള്ള പ്രതിവിധിയാണ് നെല്ലിക്ക ജ്യൂസ്. ദിവസവും നെല്ലിക്ക ജ്യൂസ് കുടിക്കുന്നതിന്റെ ഗുണങ്ങൾ ചെറുതൊന്നുമല്ല. വിറ്റാമിന് സി, ആന്റിഓക്‌സിഡന്റ്, ഫൈബര്, മിനറല്‍സ്, കാത്സ്യം എന്നിവയാൽ സമ്പന്നമാണ് നെല്ലിക്ക.\nസ്ഥിരമായി നെല്ലിക്ക കഴിക്കുന്നത് രോഗപ്രതിരോധശേഷി വര്‍ധിപ്പിക്കും. അണുബാധ, ബാക്ടീരിയ തുടങ്ങിയവയെ അകറ്റാനും നെല്ലിക്ക സഹായിക്കും. ദിവസവും ഒരു ഗ്ലാസ് നെല്ലിക്ക ജ്യൂസ് കുടിച്ചാലുള്ള ഗുണങ്ങൾ എന്തൊക്കെയാണെന്ന് നോക്കാം\nരാവിലെ വെറുംവയറ്റില് നെല്ലിക്ക ജ്യൂസില് തേന് ചേര്‍ത്ത് കുടിച്ചാൽ മലബന്ധ പ്രശ്നം തടയാം. ഉദരസംബന്ധമായ പ്രശ്നങ്ങൾക്ക് നല്ലൊരു പ്രതിവിധിയാണ് നെല്ലിക്ക ജ്യൂസ്. ഗ്യാസ് ട്രബിൾ പ്രശ്നമുള്ളവർ ദിവസവും ഒരു കപ്പ് നെല്ലിക്ക ജ്യൂസ് കുടിക്കേണ്ടത് അത്യാവശ്യമാണ്.\nസ്ഥിരമായി നെല്ലിക്ക കഴിക്കുന്നത് രോഗപ്രതിരോധശേഷി വര്‍ധിപ്പിക്കും. അണുബാധ, ബാക്ടീരിയ തുടങ്ങിയവയെ അകറ്റാനും നെല്ലിക്ക സഹായിക്കും. ഉദരസംബന്ധമായ പ്രശ്നങ്ങൾക്ക് നല്ലൊരു പ്രതിവിധിയാണ് നെല്ലിക്ക ജ്യൂസ്. നെല്ലിക്ക ജ്യൂസ് ദിവസവും കുടിക്കുന്നത് എൽഡിഎൽ കൊളസ്ട്രോൾ കുറച്ച് എച്ച്ഡിഎൽ കൊളസ്ട്രോൾ ഉയർത്താൻ സഹായിക്കുന്നു. പിഎച്ച് ലെവൽ നിയന്ത്രിക്കാനും നെല്ലിക്ക ജ്യൂസ് കുടിക്കുന്നത് ഗുണം ചെയ്യും.\nദിവസവും നെല്ലിക്ക കഴിക്കുകയോ അല്ലെങ്കിൽ ഒരു ഗ്ലാസ് നെല്ലിക്ക ജ്യൂസ് കുടിക്കുകയോ ചെയ്യുന്നത് മുടികൊഴിച്ചിൽ തടയാൻ സഹായിക്കും.


മണിക്കൂറുകളോളം നാടിനെ മുള്‍മുനയില് നിര്‍ത്തി 11 കെ.വി ലൈനില് കയറി യുവാവിന്റെ ആത്മഹത്യാ ഭീഷണി | Suicide|ATTEMPT|threatened|11 KV line\nപിണങ്ങിപ്പോയ ഭാര്യയും മക്കളും തിരികെയെത്തുന്നതിനായാണ് ഇയാള് ഈ സാഹസം കാണിച്ചത്\nചെങ്ങന്നൂര് : മണിക്കൂറുകളോളം നാടിനെ മുള്‍മുനയില് നിര്‍ത്തി 11 കെ.വി ലൈനില് കയറി യുവാവിന്റെ ആത്മഹത്യാ ഭീഷണി. ചെങ്ങന്നൂര് മുളക്കുഴ പഞ്ചായത്ത് അറന്തക്കാട് കൊഴുവല്ലൂരിലെ മരം വെട്ടുതൊഴിലാളിയായ 42-കാരനാണ് അഞ്ച് മണിക്കൂര് നേരം 11 കെ.വി ലൈനില് കയറി ആത്മഹത്യാ ഭീഷണി മുഴക്കിയത്. പിണങ്ങിപ്പോയ ഭാര്യയും മക്കളും തിരികെയെത്തുന്നതിനായാണ് ഇയാള് ഈ സാഹസം കാണിച്ചത്.\nകഴിഞ്ഞ മൂന്നു മാസമായി ദമ്പതികള് പിണങ്ങി കഴിയുകയായിരുന്നു. ഞായറാഴ്ച രാവിലെ 11 മണിയോടെ കൊഴുവല്ലൂര്-അറന്തക്കാട് റോഡരികിലുള്ള വീടിനു മുന്നിലൂടെ കടന്നു പോകുന്ന 11 കെ.വി ലൈനിലെ വൈദ്യുതി പോസ്റ്റിനു മുകളിലാണ് ഇയാള് കയറിയത്. ഇയാള് കയറിയത് കണ്ട ഉടന് തന്നെ നാട്ടുകാര് കെ.എസ്.ഇ.ബി സെക്ഷന് ഓഫീസില് വിവരമറിയിച്ചു. ഇതോടെ ഇവിടേക്കുള്ള വൈദ്യുതി ബന്ധം വിച്ഛേദിയ്ക്കുകയായിരുന്നു. തുടര്‍ന്ന് ഇദ്ദേഹത്തെ താഴെയിറക്കാനുള്ള ശ്രമമായിരുന്നു.\nഗ്രാമപഞ്ചായത്തംഗം തോമസ് എബ്രഹാം ഫയര്‍ഫോഴ്‌സിനെയും പൊലീസിനെയും വിളിച്ചു വരുത്തി. ലൈനില് കയറിയ ഇദ്ദേഹത്തോട് അഗ്‌നിശമന സേനാ ഉദ്യോഗസ്ഥര് ഫോണില് സംസാരിച്ചു. എന്നാല് പിണങ്ങിപ്പോയ തന്റെ ഭാര്യയും മക്കളും തിരികെ വന്നാല് ഇറങ്ങാമെന്ന നിലപാടിലായിരുന്നു ഇയാള്. തുടര്‍ന്ന് ഭാര്യയെയും ഒരു മകനെയും പോയി കണ്ട് അനുനയിപ്പിച്ച് വൈകിട്ട് 3.30ഓടെ കൊണ്ടു വന്നു. തുടര്‍ന്ന് ഇയാള് ആത്മഹത്യാ ശ്രമം ഉപേക്ഷിച്ച് താഴെ ഇറങ്ങുകയായിരുന്നു.\nSuicide ATTEMPT threatened 11 KV line\nവിഷം കലര്‍ന്ന ഐസ്‌ക്രീം കഴിച്ച് രണ്ടുപേര്‍ക്ക് ദാരുണാന്ത്യം\nFeb 24, 2021, 05:13 pm IST


Meghana Raj and her Chintu baby get special Kalaghatgi cradle as gift, fans pouring their love| മേഘ്‌ന രാജിന്‍റെ ചിന്‍റുവിനെ സ്‌നേഹം കൊണ്ട് വീര്‍പ്പുമുട്ടിച്ച് ആരാധകര്, കുഞ്ഞിന് സ്‌പെഷല് സമ്മാനം - Malayalam Filmibeat\n13 min ago മോഹിപ്പിക്കുന്ന നോട്ടവുമായി ഐശ്വര്യ റായ് ബച്ചൻ, നടി പ്രേക്ഷകരുടെ പ്രിയങ്കരിയാകുന്നത് ഇതുകൊണ്ട്...\n45 min ago പ്രണയാതുരമായ ചിത്രങ്ങളുമായി ഗോപി സുന്ദറും പങ്കാളിയും; പ്രിയതമനെ ചേര്‍ത്ത് പിടിച്ച് ചുംബനം നല്‍കി അഭയ\n| Updated: Thursday, November 12, 2020, 9:15 [IST]\nപ്രേക്ഷകര്‍ക്ക് ഏറെ പ്രിയപ്പെട്ട താരകുടുംബങ്ങളിലൊന്നാണ് ചിരഞ്ജീവി സര്‍ജയുടേത്. കന്നഡ സിനിമയിലെ താരകുടുംബത്തിലെ വിശേഷങ്ങള് അറിയാനായി ആരാധകര് കാത്തിരിക്കാറുണ്ട്. ചിരഞ്ജീവി സര്‍ജയുടെ ഭാര്യയായ മേഘ്‌ന രാജ് മലയാളികളുടെ സ്വന്തം താരമാണ്. അപ്രതീക്ഷിതമായി ചിരു യാത്രയായപ്പോള് മേഘ്‌നയുടെ സങ്കടത്തില് ആരാധകരും പങ്കുചേര്‍ന്നിരുന്നു. മേഘ്‌നയ്ക്ക് അതിജീവിക്കാന് കഴിയട്ടെയെന്നായിരുന്നു എല്ലാവരും ഒരുപോലെ പറഞ്ഞത്. 10 വര്‍ഷത്തെ സൗഹൃദത്തിന് ശേഷമായാണ് മേഘ്‌നയും ചിരുവും വിവാഹിതരായത്.\nകുഞ്ഞതിഥിക്കായി കാത്തിരിക്കുന്നതിനിടയിലായിരുന്നു മേഘ്‌നയ്ക്ക് പ്രിയപ്പെട്ടവനെ നഷ്ടമായത്. എന്നും സന്തോഷത്തോടെ ഇരിക്കണമെന്നാണ് ചിരു എല്ലായ്‌പ്പോഴും പറയാറുള്ളതെന്നും മേഘ്‌ന പറഞ്ഞിരുന്നു. പ്രസവത്തിന് മുന്‍പ് നടന്ന ചടങ്ങുകളിലും ആശുപത്രി മുറിയിലുമെല്ലാം ചിരുവിന്റെ ചിരിച്ച മുഖത്തോടെയുള്ള ഫോട്ടോയും വെച്ചിരുന്നു. ചിന്റുവെന്നാണ് കുഞ്ഞിനെ വിളിക്കുന്നത്. ചിരുവിന്റേയും മേഘ്‌നയുടേയും ചിന്റുവിനായി സമ്മാനമൊരുക്കുകയാണ് ആരാധകര്.\nചിരുവിനെ സ്വന്തം വീട്ടിലെ അംഗമായി കാണുന്നവരേറെയാണ്. മേഘ്‌നയുടേയും ചിരുവിന്റേയും കുഞ്ഞിനനെക്കുറിച്ചുള്ള വിശേഷങ്ങളെല്ലാം പെട്ടെന്നാണ് വൈറലായി മാറാറുള്ളത്. ചിരു കുഞ്ഞിലൂടെ പുനര്‍ജനിക്കുമെന്നായിരുന്നു മുന്‍പ് പറഞ്ഞത്. കാത്തിരിപ്പിനൊടുവിലായി ആണ്‍കുഞ്ഞെത്തിയപ്പോള് കുടുംബത്തിലുള്ളവരും സന്തോഷത്തിലായിരുന്നു. മാസങ്ങള്‍ക്ക് ശേഷം ഇപ്പോഴാണ് കുടുംബത്തിലുള്ളവരെ ചിരിച്ച മുഖത്തോടെ കണ്ടതെന്നായിരുന്നു അര്‍ജുന് സര്‍ജ പറഞ്ഞത്.\nചിന്റുവിന് പ്രത്യേക സമ്മാനമൊരുക്കുന്നതിന്റെ തിരക്കിലാണ് ആരാധകര്. കര്‍ണാടകയിലെ ഹാവേരി ജില്ലയിലെ സ്ത്രീ ശക്തി സേവ ഓര്‍ഗനൈസേഷന്റെ പ്രസിഡന്റിന്റെ നേതൃത്വത്തിലാണ് സമ്മാനമൊരുങ്ങുന്നത്. ശ്രീകൃഷ്ണന്റെ ജീവിതത്തിലെ ദൈവിക സവിശേഷതകള് ഉള്‍ക്കൊള്ളിച്ച് ശില്‍പ്പികള് നിര്‍മ്മിച്ച തൊട്ടിലാണ് ഇവര് സമ്മാനിക്കുന്നത്. ചിരുവിനോടും മേഘ്‌നയോടുമുള്ള ഇഷ്ടം പ്രകടിപ്പിക്കുകയാണ് ഇവര്.\nമേഘ്‌നയുടെ അച്ഛനായ സുന്ദര് രാജും കുഞ്ഞിനെക്കുറിച്ച് വാചാലനായെത്തിയിരുന്നു. മേഘ്‌ന ധൈര്യമുള്ള പെണ്‍കുട്ടിയാണെന്നും അദ്ദേഹം പറഞ്ഞിരുന്നു. മേഘ്‌നയുടേയും ചിരുവിന്റേയും എന്‍ഗേജ്‌മെന്റ് ആനിവേഴ്‌സറി ദിനത്തിലായിരുന്നു കുഞ്ഞ് ജനിച്ചത്. ചിരു വീണ്ടും എത്തിയത് പോലെയാണ് തോന്നുന്നത്. കുഞ്ഞിനെ ചിന്റുവെന്നാണ് എല്ലാവരും വിളിക്കുന്നതെന്നും അവനെ കാണുമ്പോള് സന്തോഷം തോന്നുന്നുണ്ടെന്നും അദ്ദേഹം പറഞ്ഞിരുന്നു. അടുത്തിടെ അദ്ദേഹം തിരുപ്പതി ക്ഷേത്രം സന്ദര്‍ശിച്ചിരുന്നു.\nചിരുവിന്റെ സഹോദരനായ ധ്രുവയും കുഞ്ഞിന് സമ്മാനവുമായെത്തിയിരുന്നു. കുഞ്ഞതിഥിയുടെ വരവിന് മുന്‍പ് തൊട്ടില് തയ്യാറാക്കിയിരുന്നു ധ്രുവ. ചിരു ആഗ്രഹിച്ചത് പോലെയായിരുന്നു ധ്രുവ ബേബി ഷവര് പാര്‍ട്ടി നടത്തിയത്. ചിരു കൂടെയില്ലെന്നുള്ള യാഥാര്‍ത്ഥ്യം ഇതുവരെയും ഉള്‍ക്കൊള്ളാനായിട്ടില്ല ധ്രുവയ്ക്ക്. തനിക്ക് ജനിക്കുന്നത് ആണ്‍കുഞ്ഞായിരിക്കുമെന്നും അവന് ഞാന് കാണിച്ച കുസൃതികളെല്ലാം കാണിക്കുമെന്നുമായിരുന്നു മുന്‍പ് ചിരു ധ്രുവയോട് പറഞ്ഞത്.\nകുഞ്ഞതിഥിയുടെ പേരിടല് ചടങ്ങ് ഗംഭീരമായി നടത്തുമെന്നും കുടുംബാംഗങ്ങള് വ്യക്തമാക്കിയിട്ടുണ്ട്. ചിരുവിന്റേയും ധ്രുവിന്റേയും പിറന്നാളാഘോഷിക്കുന്നത് ഒക്ടോബറിലാണ്. അതേ മാസത്തിലാണ് കുഞ്ഞതിഥിയും എത്തിയത്. ചിന്റുവെന്നാണ് ചെല്ലപ്പേരെന്നും പേരിടല് ചടങ്ങ് വിപുലമായി നടത്തുമെന്നുമായിരുന്നു സുന്ദര്‍രാജും പറഞ്ഞത്. ആരാരധകരും ആ സുദിനത്തിനായുളള കാത്തിരിപ്പിലാണ്.\nMeghana Raj and her baby get special Kalaghatgi cradle as gift, fans pouring their love


ഇന്ത്യയെ ക്രിക്കറ്റില് മികച്ച നിലയില് എത്തിച്ച ധോണിക്ക് നന്ദിയറിയിച്ച് പ്രധാനമന്ത്രിയുടെ കത്ത്\nസ്വന്തം ലേഖകന് August 20, 2020\nകഴിഞ്ഞ ഓഗസ്റ്റ് 15നാണ് ആരാധകരുടെ വേദനയുടെ ആഴം കൂട്ടിയ ആ വാര്‍ത്ത എത്തിയത്. ക്രിക്കറ്റ് മുന് ക്യാപ്റ്റന് മഹേന്ദ്ര സിങ് ധോണി അന്താരാഷ്ട്ര ക്രിക്കറ്റില് നിന്ന് വിരമിച്ചു എന്നത്. പ്രതീക്ഷിച്ചിരുന്ന വാര്‍ത്ത ആണെങ്കില് കൂടി ആരാധകര് ആഗ്രഹിച്ചിരുന്നില്ല.\nഇപ്പോഴിതാ മഹേന്ദ്രസിങ് ധോണിക്ക് പ്രധാനമന്ത്രി നരേന്ദ്രമോദി കത്തയച്ചിരിക്കുന്നു. ഇന്ത്യന് ക്രിക്കറ്റിന് നല്‍കിയ സംഭാവനയ്ക്ക് നന്ദി പറഞ്ഞാണ് പ്രധാനമന്ത്രിയുടെ കത്ത്. ദൈര്‍ഘ്യമേറിയതും വൈകാരികമായ സന്ദേശമുള്ളതുമായ കത്താണ് പ്രധാനമന്ത്രി ധോണിക്ക് അയച്ചത്.\nക്രിക്കറ്റ് രംഗത്തെ നേട്ടങ്ങളെയും ഇന്ത്യയെ ക്രിക്കറ്റില് മികച്ച നിലയില് എത്തിച്ചതിനും പ്രധാനമന്ത്രി മോദി ധോണിയെ കത്തിലൂടെ പ്രശംസിച്ചു. പ്രധാനമന്ത്രിയുടെ വാക്കുകള്‍ക്ക് നന്ദി പറഞ്ഞ് ധോണി ട്വിറ്ററില് എത്തിയിരുന്നു. ട്വീറ്റിലൂടെ പ്രധാനമന്ത്രിയുടെ കത്ത് ധോണി പുറത്തുവിടുകയും ചെയ്തു.\nഎളിമ മുഖമുദ്രയാക്കിയ നിങ്ങളുടെ സമീപനം രാജ്യം മുഴുവന് ചര്‍ച്ചചെയ്തിരുന്നു. ക്രിക്കറ്റ് ലോകത്ത് നിന്ന് സ്വന്തമാക്കിയ നേട്ടങ്ങളെയും കായിക ലോകത്തിന് നല്‍കിയ സംഭാവനകളേയും അഭിനന്ദിക്കുന്നു എന്നും മോദി കുറിക്കുന്നു.\nTags: mahendra singh dhoni, narendra modi\nകായിക അവാര്‍ഡുകള്‍ക്ക് അപേക്ഷ ക്ഷണിച്ചു, അവസാന തീയതി ജൂൺ 12\nഇന്ത്യന് ഷൂട്ടിങ് കോച്ച് മൊണാലി ബ്ലാക്ക് ഫംഗസ് ബാധിച്ച് മരിച്ചു\nമിസ്റ്റർ ഇന്ത്യ ജഗദീഷ് ലാഡ് കോവിഡ് ബാധിച്ച് മരിച്ചു, ഞെട്ടൽ മാറാതെ കായികലോകം\nഒരു വൃക്കയുമായാണ് ജീവിച്ചതും രാജ്യത്തിന് വേണ്ടി മത്സരിച്ച് വിജയം നേടിയതുമെന്ന് അഞ്ചു ബോബി...\nസാനിയ മിർസ അഭിനയരംഗത്തേക്ക്\nലോകകപ്പാണ് മനസ്സിലുള്ള ആഗ്രഹം, ഒരു ക്രിക്കറ്റര് എന്ന നിലയില് ഒരുങ്ങിയിരിക്കുകയാണെന്ന് ശ്രീശാന്ത്\nലയണല് മെസ്സി മാഞ്ചസ്റ്റര് സിറ്റിയിലേക്കോ? ആദ്യ സൂചന നല്‍കി സഹതാരം


ബിജെപിയുടെ ആ പരിപ്പും വേവില്ല, ബിജെപി നേതാക്കളെ വിറപ്പിച്ച യതീഷ് ചന്ദ്രയെ പിണറായി കൈവിട്ടേക്കില്ല | State government may not take action against SP Yathish Chandra - Malayalam Oneindia\nPublished: November 23 2018, 13:53 [IST]\nതിരുവനന്തപുരം: നിലയ്ക്കലില് നടന്ന സംഭവ വികാസങ്ങളുടെ പേരില് എസ്പി യതീഷ് ചന്ദ്രയെ പറപ്പിക്കാന് കച്ചകെട്ടി ഇറങ്ങിയിരിക്കുകയാണ് ബിജെപി. ശബരിമല സന്ദര്‍ശനത്തിന് എത്തിയ കേന്ദ്ര മന്ത്രി പൊന് രാധാകൃഷ്ണനെ യതീഷ് ചന്ദ്ര അപമാനിച്ചു എന്നാണ് ബിജെപി ആരോപിക്കുന്നത്. എസ്പിക്കെതിരെ കേന്ദ്ര നേതൃത്വത്തിന് അടക്കം പരാതിയും നല്‍കിക്കഴിഞ്ഞു.\nസംസ്ഥാന സര്‍ക്കാര് യതീഷ് ചന്ദ്രയ്ക്ക് എതിരെ നടപടിയെടുക്കണം എന്നും ബിജെപി ആവശ്യപ്പെടുന്നു. എന്നാല് നിലയ്ക്കലിലെ കര്‍ശന നടപടികളിലൂടെ സോഷ്യല് മീഡിയയില് ഹീറോ ആയി മാറിയ യുവ ഐപിഎസ്സുകാരനെതിരെ സര്‍ക്കാര് നടപടിയുണ്ടായേക്കില്ല എന്നാണ് റിപ്പോര്‍ട്ടുകള്.\nപ്രോട്ടോകോള് മറികടന്ന് മന്ത്രിയോട് ചോദ്യങ്ങള് ചോദിച്ചുവെന്നും പരിഹസിച്ചുവെന്നും കൂളിംഗ് ഗ്ലാസ് ധരിച്ചുവെന്നുമൊക്കെയാണ് ബിജെപി നേതാക്കള് യതീഷ് ചന്ദ്രയ്ക്ക് മേല് ആരോപിക്കുന്ന കുറ്റങ്ങള്. കേന്ദ്ര മന്ത്രി കറുത്തവന് ആയത് കൊണ്ട് എസ്പി അധിക്ഷേപിച്ചു എന്ന് വരെ പറഞ്ഞ് കളഞ്ഞു സംഭവസമയത്ത് മന്ത്രിക്കൊപ്പമുണ്ടായിരുന്ന ബിജെപി നേതാവ് എഎന് രാധാകൃഷ്ണന്. തുടര്‍ന്ന് ബിജെപി നേതാക്കള് എസ്പിക്കെതിരെ യുദ്ധപ്രഖ്യാപനം തന്നെ നടത്തി.\nമുഖം നോക്കാതെ നടപടി\nപുതുവൈപ്പിന് സമരത്തിലെ അക്രമം ഉള്‍പ്പെടെ ഉയര്‍ത്തിക്കാട്ടി യതീഷ് ചന്ദ്ര ക്രിമിനല് ആണെന്നും ശബരിമലയില് നിയോഗിച്ചത് ഭക്തരെ അടിച്ചമര്‍ത്താനാണ് എന്നും ആരോപണം ഉയര്‍ന്നു. എന്നാല് യതീഷ് ചന്ദ്ര കക്ഷി രാഷ്ട്രീയമില്ലാത്ത, മുഖം നോക്കാതെ നടപടിയെടുക്കുന്ന പോലീസ് ഓഫീസര് ആണെന്ന് മറുവിഭാഗം വാദിക്കുന്നു. തനിക്ക് കിട്ടിയ ഉത്തരവ് നടപ്പിലാക്കുന്ന പോലീസ് ഉദ്യോഗസ്ഥനോട് ചെയ്യാന് സാധിക്കാത്ത കാര്യങ്ങള് ആവശ്യപ്പെട്ട മന്ത്രിക്ക് നേരെയും വിമര്‍ശനം ഉയരുന്നു.\nമന്ത്രിയുടെ ഇടപെടൽ ശരിയല്ല\nജി സുധാകരനും തോമസ് ഐസകും അടക്കമുളളവര് മന്ത്രിയുടെ പെരുമാറ്റം ശരിയായില്ല എന്ന വിമര്‍ശനം ഉന്നയിച്ചിട്ടുണ്ട്. മന്ത്രിക്ക് പറയാനുളളത് മുഖ്യമന്ത്രിയോടെ അല്ലെങ്കില് പോലീസ് തലവനോടൊ വേണമായിരുന്നു സംസാരിക്കാന്. അതല്ലാതെ ഡ്യൂട്ടിയിലുളള ജൂനിയര് പോലീസ് ഓഫീസറോട് ഉത്തരവിടുന്നത് ഷോ കാണിക്കല് മാത്രമാണെന്ന് സോഷ്യല് മീഡിയ വിമര്‍ശിക്കുന്നു. ഈ വിവാദത്തില് ഭൂരിപക്ഷവും എസ്പിക്കൊപ്പമാണെന്ന് വേണം വിലയിരുത്താന്.\nകെ സുരേന്ദ്രനേയും കെപി ശശികലയേയും അടക്കം നിലയ്ക്ക് നിര്‍ത്തിയ യതീഷ് ചന്ദ്രയെ തെറിപ്പിക്കാനുളള ശ്രമമാണ് ബിജെപി നടത്തുന്നത്. ബിജെപി കേന്ദ്ര പേഴ്‌സണല് മന്ത്രാലയത്തിന് പരാതി നല്‍കിയിട്ടുണ്ട്. എസ്പിയുടെ മന്ത്രിയോടുളള പെരുമാറ്റം സംബന്ധിച്ച് കേന്ദ്ര ഇന്റലിജന്‍സ് വിഭാഗം കേന്ദ്ര സര്‍ക്കാരിന് റിപ്പോര്‍ട്ട് നല്‍കിയിട്ടുണ്ട് എന്നാണ് സൂചന. ഈ റിപ്പോര്‍ട്ട് എസ്പിക്ക് എതിരെയാണ് എന്നും സൂചനയുണ്ട്.\nകേന്ദ്ര മന്ത്രിയോട് ഇടപെടുന്നതില് എസ്പി പെരുമാറ്റച്ചട്ടം ലംഘിച്ചു എന്ന് റിപ്പോര്‍ട്ടിലുളളതായാണ് വിവരം. കഴിഞ്ഞ ദിവസം വൈപ്പിനിലെ പോലീസ് നടപടി ഉള്‍പ്പെടെയുളള കാര്യങ്ങള് ചൂണ്ടിക്കാട്ടി ഹൈക്കോടതി യതീഷ് ചന്ദ്രയെ ശബരിമലയില് നിയോഗിച്ചതിനെ ചോദ്യം ചെയ്തിരുന്നു. കോടതി നടത്തിയ ഇത്തരം പരാമര്‍ശങ്ങള് കൂടി ഉള്‍പ്പെടുത്തിക്കൊണ്ടുളളതാണ് കേന്ദ്ര ഇന്റലിജന്‍സ് വിഭാഗം നല്‍കിയ റിപ്പോര്‍ട്ട് എന്നും വിവരമുണ്ട്.\nമാത്രമല്ല മന്ത്രി പൊന് രാധാകൃഷ്ണനും എസ്പിക്കെതിരെ റിപ്പോര്‍ട്ട് നല്‍കിയിട്ടുണ്ട് എന്നാണ് പുറത്ത് വരുന്ന വിവരം. പ്രോട്ടോകോള് പ്രകാരം താഴെയുളള ഉദ്യോഗസ്ഥര് കേന്ദ്ര മന്ത്രിയോട് പെരുമാറുന്നതിനുളള ചട്ടങ്ങള് യതീഷ് ചന്ദ്ര ലംഘിച്ചു എന്നാണ് മന്ത്രിയുടെ നിലപാട്. കേന്ദ്ര മന്ത്രിയുടേത് ഔദ്യോഗിക സന്ദര്‍ശനമല്ലെങ്കില് പോലും ഉദ്യോഗസ്ഥര് അത് പാലിക്കണം എന്നാണ് ചട്ടം. ഇത് ലംഘിച്ചു യതീഷ് ചന്ദ്ര എന്നാണ് ആരോപണം.\nപൊന് രാധാകൃഷ്ണന് സ്പീക്കര് സുമിത്ര മഹാജന് പരാതി നല്‍കും എന്നും റിപ്പോര്‍ട്ടുകളുണ്ട്. ഇതാദ്യമായാണ് ഒരു എസ്പി കേന്ദ്ര മന്ത്രിയോട് ഇത്തരത്തില് പെരുമാറുന്നത് എന്നാണ് ആക്ഷേപം. പ്രധാനമന്ത്രിയുടെ നിയന്ത്രണത്തിലുളള പേഴ്‌സണല് മന്ത്രാലയത്തിന് ചട്ടം ലംഘിച്ച എസ്പിക്കെതിരെ നടപടി സ്വീകരിക്കാന് സംസ്ഥാനത്തോട് ആവശ്യപ്പെടാം. എന്നാല് എസ്പിയുടെ പ്രവര്‍ത്തനത്തില് വീഴ്ചയുണ്ടായിട്ടില്ലെന്നും അതുകൊണ്ട് തന്നെ 15 ദിവസത്തെ ഡ്യൂട്ടി കഴിയാതെ മാറ്റേണ്ട കാര്യമില്ലെന്നുമുളള നിലപാടിലാണ് സര്‍ക്കാര്.\nകറുപ്പുടുത്ത്, ഇരുമുടിക്കെട്ടേന്തി നടി സന്നിധാനത്ത്, നടി ഉഷ എത്തിയത് വാ കറുത്ത തുണിയാൽ മൂടിക്കെട്ടി!\nState government may not take action against SP Yathish Chandra


ബിഎംഎസ് ജില്ലാ സമ്മേളനം; പൊതുമേഖലയെ സംരക്ഷിക്കണം: കെ.കെ. വിജയകുമാര്\nകൊച്ചി: പൊതുമേഖലയെ എന്തുവിലകൊടുത്തും സംരക്ഷിക്കണമെന്ന് ബിഎംഎസ് സംസ്ഥാന പ്രസിഡന്റ് കെ.കെ. വിജയകുമാര്. പറവൂരില് ബിഎംഎസ് ജില്ലാ സമ്മേളനത്തിന്റെ ഭാഗമായി നടന്ന പ്രതിനിധി സമ്മേളനം ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. രാജ്യത്ത് സന്തുലിതമായ വികസനം സാധ്യമാക്കുന്നതിനുവേണ്ടി കൂടിയാണ് പൊതുമേഖലാ വ്യവസായങ്ങള് ആരംഭിച്ചിരിക്കുന്നത്. പൊതുമേഖലയുടെ തകര്‍ച്ചയ്ക്ക് മുഖ്യകാരണം കെടുകാര്യസ്ഥതയും അഴിമതിയുമാണെന്ന് അദ്ദേഹം പറഞ്ഞു.\nപറവൂര് മുനിസിപ്പല് ടൗണ്‍ഹാളില് സജ്ജീകരിച്ച പി.ടി. റാവു നഗറില് നടന്ന സമ്മേളനത്തിന് ബിഎംഎസ് ജില്ലാ പ്രസിഡന്റ് ടി.എ. വേണുഗോപാല് അധ്യക്ഷനായി. സംസ്ഥാന ജനറല് സെക്രട്ടറി എം.പി. രാജീവന്, സംസ്ഥാന വൈസ് പ്രസിഡന്റ് സി. ഉണ്ണികൃഷ്ണന് ഉണ്ണിത്താന്, സംസ്ഥാന സെക്രട്ടറി ആര്. രഘുരാജ്, സംസ്ഥാന സംഘടനാ സെക്രട്ടറി സി.വി. രാജേഷ്, ജില്ലാ ജോയിന്റ് സെക്രട്ടറി സി.എസ്. സുനില്, ജില്ലാ ട്രഷറര് വി.എസ്. ധനീഷ് തുടങ്ങിയവര് സംസാരിച്ചു. ജില്ലാ സെക്രട്ടറി കെ.വി. മധുകുമാര് പ്രവര്‍ത്തന റിപ്പോര്‍ട്ട് അവതരിപ്പിച്ചു.\nടി.എ. വേണുഗോപാല് (പ്രസിഡന്റ്), എ.ഡി. ഉണ്ണികൃഷ്ണന്, കെ.എ. പ്രഭാകരന്, പി.എസ്. വേണുഗോപാല്, കെ.കെ. വിജയന്, കെ. വിനോദ്കുമാര് (വൈസ് പ്രസിഡന്റുമാര്). കെ.വി. മധുകുമാര് (സെക്രട്ടറി). സി.എസ്. സുനില്, ധനീഷ് നീറിക്കോട്, കെ.എസ്. അനില്‍കുമാര്, ഇ.ജി. ജയപ്രകാശ്, പി.വി. ശ്രീവിജി, വി.കെ. അനില്‍കുമാര്, ഷിബി തങ്കപ്പന്, സിജി സാജു, ജീനാ മഹേഷ് (ജോയിന്റ് സെക്രട്ടറിമാര്). കെ.എസ്. ശ്യാംജിത്ത് (ട്രഷറര്). തുടങ്ങിയവരെ പുതിയ ഭാരവാഹികളായി തെരഞ്ഞെടുത്തു.\nസര്‍ക്കാരിന്റെ ജനദ്രോഹ നടപടികള്‍ക്കെതിരെ ബിഎംഎസ് സമരത്തിന്


ആര്‍ത്തവം കൃത്യമല്ലാത്തതിന് കാരണങ്ങൾ ഇവയാകാം | Possible Causes of regular Periods\nആര്‍ത്തവം കൃത്യമല്ലാത്തതിന് കാരണങ്ങൾ ഇവയാകാം\nTrivandrum, First Published 28, Jul 2020, 1:51 PM\nക്രമം തെറ്റിയ ആർത്തവം മിക്ക സ്ത്രീകളെയും അലട്ടുന്ന പ്രശ്നമാണ്. ഹോര്‍മോണ് പ്രശ്‌നമാണ് പലപ്പോഴും ഇതിന് മുഖ്യകാരണമെങ്കിലും മറ്റ് ചില കാരണങ്ങളുമുണ്ടെന്നാണ് വിദഗ്ധർ ചൂണ്ടിക്കാട്ടുന്നത്.\nക്രമരഹിതമായ ആര്‍ത്തവം സ്ത്രീകളില് പലരെയും വളരെയധികം അലട്ടുന്ന ശാരീരിക പ്രശ്‌നമാണ്. ഹോര്‍മോണ് പ്രശ്‌നമാണ് പലപ്പോഴും ഇതിന് മുഖ്യകാരണമെങ്കിലും മറ്റ് ചില കാരണങ്ങളുമുണ്ടാകാം. പെട്ടെന്ന് ഭാരം കുറയുക, അമിതമായ പുകവലി, ഉറക്കക്കുറവ്, ടെന്‍ഷന് എന്നിവ ഇതിന് ചില പ്രധാന കാരണങ്ങളാണ്. ഇതൊന്നുമല്ലാതെ ക്രമം തെറ്റിയുള്ള ആർത്തവത്തിന് മറ്റ് ചില കാരണങ്ങൾ കൂടി ഉണ്ടെന്ന് ഗൈനക്കോളജിസ്റ്റുകൾ ചൂണ്ടിക്കാട്ടുന്നു.\n'ഗര്‍ഭ നിരോധന ഗുളികകള്' ആര്‍ത്തവ ചക്രത്തെ ഒരു തരത്തില് അല്ലെങ്കില് മറ്റൊരു തരത്തില് ബാധിക്കാം. ഓവറിയിൽ നിന്ന് അണ്ഡോൽപാദനം നടക്കാതെ തടയുകയാണ് ഈ ഗുളികകൾ ചെയ്യുന്നത്. ഗര്‍ഭ നിരോധന ഗുളികകള് കഴിച്ച് തുടങ്ങിയതിന് ശേഷം ആര്‍ത്തവ ചക്രത്തില് മാറ്റം വരുന്നുണ്ടെങ്കില് ഡോക്ടറുടെ നിര്‍ദ്ദേശം തേടുക. ഗർഭ നിരോധന ഗുളികകളുടെ ഉപയോഗം സ്ത്രീകളിൽ വിഷാദരോഗം ഉണ്ടാക്കുമെന്ന് 'കോപ്പൻഹേഗന് സർവകലാശാല' യിലെ ഗവേഷകർ നടത്തിയ പഠനത്തിൽ പറയുന്നു.\nശരീരത്തിലെ ഹോർമോണുകളെ നിയന്ത്രിക്കുന്നതിൽ ഭാരം ഒരു പ്രധാന പങ്ക് വഹിക്കുന്നു. വളരെ പെട്ടെന്ന് ഭാരം കുറയ്ക്കുന്നത് അണ്ഡവിസർജ്ജനം തടയുകയും ഇത് ക്രമരഹിതമായ ആർത്തവത്തിന് കാരണമാവുകയും ചെയ്യും.\nപി‌സി‌ഒ‌എസ്, ഹൈപ്പർതൈറോയിഡിസം എന്നിവയും ക്രമം തെറ്റിയുള്ള ആർത്തവത്തിന് പ്രധാനപ്പെട്ട രണ്ട് കാരണങ്ങളാണ്. അപര്യാപ്തമായ ഹോർമോൺ ഉത്പാദനം ഹൈപ്പോതൈറോയിഡിസത്തിലേക്ക് നയിക്കുന്നു. ഇത് അമിത രക്തസ്രാവം, ആർത്തവം ക്രമം തെറ്റുക തുടങ്ങി നിരവധി പ്രശ്നങ്ങളുമായി ഹൈപ്പോതൈറോയിഡിസം ബന്ധപ്പെട്ടിരിക്കുന്നുവെന്ന് 'അമേരിക്കൻ കോളേജ് ഓഫ് ഒബ്സ്റ്റട്രിക്‌സ് ആന്റ് ഗൈനക്കോളജിസ്റ്റ്' വ്യക്തമാക്കുന്നു.\nമാനസിക സമ്മര്‍ദ്ദം ജീവിതത്തെ ശാരീരികവും മാനസികവുമായി പ്രതിസന്ധിയിലാക്കാം. മാനസിക സമ്മര്‍ദ്ദം അമിതമാകുമ്പോള് ആർത്തവത്തെയും ബാധിക്കുന്നു. സമ്മർദ്ദം ക്രമം തെറ്റിയുള്ള ആർത്തവത്തിന് പ്രധാനപ്പെട്ട കാരണങ്ങളിലൊന്നാണ്.\nഏതു തിരക്കുകള്‍ക്കിടയിലും ഇഷ്ടവിനോദങ്ങളില് ഏര്‍പ്പെടാന് കുറച്ച് സമയം മാറ്റിവയ്ക്കുന്നത് മാനസികസമ്മര്‍ദ്ദം കുറയ്ക്കാൻ സഹായിക്കും. ദൂരയാത്രകൾ ചെയ്യുന്നത് മാനസിക സമ്മർദ്ദം കുറയ്ക്കാൻ സഹായിക്കുമെന്ന് വിദഗ്ധർ പറയുന്നു.\nLast Updated 28, Jul 2020, 2:14 PM


സാത്താനിക് ആരാധനകള്‍ക്ക് വേണ്ടി കൂദാശ ചെയ്യപ്പെട്ട തിരുവോസ്തികള് വില്ക്കുന്നു : Marian Pathram\nകത്തോലിക്കാ വിശ്വാസികളെയെല്ലാം സങ്കടപ്പെടുത്തുന്ന ഒരു വാര്‍ത്ത. സാത്താനിക് ആചാരങ്ങള്‍ക്കും ആരാധനകള്‍ക്കും വേണ്ടി കൂദാശ ചെയ്യപ്പെട്ട തിരുവോസ്തികള് വില്ക്കുന്നു.PENTAGORA എന്ന പേരിലുള്ള ഷോപ്പാണ് തങ്ങള് കൂദാശ ചെയ്യപ്പെട്ട തിരുവോസ്തികള് വില്ക്കുന്നു എന്ന് അവകാശപ്പെട്ടുകൊണ്ട് രംഗത്തു വന്നിരിക്കുന്നത്.\nമന്ത്രവാദങ്ങള്‍ക്കും കറുത്ത കുര്‍ബാനകള്‍ക്കും ഉപയോഗിക്കുന്ന സാധനങ്ങളും സാത്താനിക് പെന്റഗ്രാമും എല്ലാം ഇവിടെ ലഭ്യമാണത്രെ. വൈദികന് പരികര്‍മ്മം ചെയ്ത, ജര്‍മ്മനിയില് നിര്‍മ്മിച്ച യഥാര്‍ത്ഥ കത്തോലിക്കാ തിരുവോസ്തികളാണ് ഇവയെന്നാണ് ഷോപ്പിന്റെ അവകാശവാദം.\nകര്‍ത്താവേ ഇവര് ചെയ്യുന്നത് എന്തെന്നറിയുന്നില്ല, ഇവരോട് ക്ഷമിക്കണമേ എന്ന് മാത്രമേ നമുക്ക് പ്രാര്‍ത്ഥിക്കാം. ഇവരോട് കരുണ കാണിക്കണമേയെന്നും.


എന്താണ് ചാത്തനേറ് ?; ഈ വിശ്വാസങ്ങളില് ഭയപ്പെടേണ്ടതുണ്ടോ ?\nവെള്ളി,6ഏപ്രില് 2018 (12:17 IST)\nവിശ്വാസങ്ങളും അന്ധവിശ്വാസങ്ങളും ഇടകലര്‍ന്ന ആരാധന രീതികളാണ് ഭാരതീയരുടേത്. ഈശ്വരനെ ആരാധിക്കുന്നതിനൊപ്പം പ്രപഞ്ചത്തില് മറ്റൊരു ശക്തി കൂടിയുണ്ടെന്ന് വിശ്വസിക്കുന്നവരാണ് ഭൂരിഭാഗം പേരും. ഈ ശക്തി പല നാടുകളിലും വ്യത്യസ്ഥ പേരുകളിലാണ് അറിയപ്പെടുന്നത്.\nപ്രേതം, ചാത്തന്, കുട്ടി ചാത്താന്, ചാത്തനേറ്, ഭൂതം, മാടന് , ഒടിയന്, പൊട്ടി, യെക്ഷി, വടയെക്ഷി, മറുത എന്നിങ്ങനെയുള്ള വിവിധ പേരുകളിലാണ് ഈ ശക്തികള് അറിയപ്പെടുന്നത്. ഇതില് മറുത എന്ന പേര് ഭൂരിഭാഗം പേര്‍ക്കും സുപരിചിതമാണെങ്കിലും എന്താണ് ഈ വിശ്വാസമെന്ന് പലര്‍ക്കും അറിയില്ല.\nമള്‍ട്ടിപ്പിള് പേര്‍സാണിലിറ്റി ഡിസോര്‍ഡര്, മണിച്ചിത്രത്താഴിലൂടെ നമുക്ക് പരിചയമായ വാക്ക്. സിനിമയില് ക്ലോക്ക് കല്ലേറ് കൊണ്ടുപൊട്ടുന്നതും കൂജ തരുന്നതുമെല്ലാം നമ്മെ ഭയപ്പെടുത്തി. ഇതുപോലെ തന്നെ പലവീടുകളിലും എവിടെ നിന്നോ പറന്നുവന്ന കല്ലുകള് ഓട് പൊട്ടിക്കുന്നതും വസ്തുക്കള് താഴെ വിണു തകരുകയും ചെയ്യുന്നത് നമ്മള് പലപ്പോഴും കണ്ടിട്ടുണ്ട്.\nചാത്തനേറെന്ന് പറഞ്ഞ് പലരും ഇതിനായി പൂജകളും വഴിപാടുകളും നടത്തും. പലപ്പോഴും ഈ ചാത്തനേറ് കയ്യോടെ പിടികൂടിയിട്ടുണ്ട്. വേണ്ടത്ര പരിഗണന കിട്ടാത്ത കുട്ടിയോ, ദേഷ്യമുള്ള വേലക്കാരിയോ മറ്റോ ആകുന്ന സംഭവവും വിരളമല്ല.\nഈ അടുത്ത കാലത്തുവരെ കേട്ടു കേള്‍വിയുണ്ടായിരുന്ന ഒന്നാണ് ചാത്തനേറ്. രാത്രിയുടെ മറവില് വീടിനെ ലക്ഷ്യമാക്കി കല്ലും മറ്റു വസ്‌തുക്കളും വലിച്ചെറിഞ്ഞ് ഭയപ്പെടുത്തുന്നതിനെയാണ് ചാത്തനേറ് എന്നു പറയുന്നത്. പല കോണുകളില് നിന്നായി വീട് ലക്ഷ്യമാക്കിയാണ് ആക്രമണം ഉണ്ടാകുന്നത്.\nരത്നധാരണം നിങ്ങൾക്ക് ഊർജ്ജം പ്രദാനം ചെയ്യും\nഭസ്മവും ചന്ദനവും കുങ്കുമവുമെല്ലാം നിത്യേന തൊടുന്നവരാകും നിങ്ങൾ പക്ഷേ ഇക്കാര്യങ്ങൾ നിങ്ങൾ അറിഞ്ഞിരിക്കില്ല!\nശ്രദ്ധിക്കുക, അടുക്കള തന്നെയാണ് അരങ്ങ്!\nവീടുകളില് ഗണപതി വിഗ്രഹങ്ങള് വെക്കുമ്പോള് ഈ സുപ്രധാന കാര്യങ്ങള് ശ്രദ്ധിക്കണം


സമകാലിക പ്രശ്നങ്ങള്: April 2013\nപോപ്പിന്‍സ് അഥവാ വിശ്വമലയാളം.\nകുറച്ചു നാളുകള്‍ക്ക് മുമ്പ് ഞാന് കണ്ട ഒരു മലയാള സിനിമയുടെ പേരാണ്, പോപ്പിന്‍സ് എന്നത്. ഈ സിനിമയുടെ സംവിധായകന് എന്തുകൊണ്ട് ഈ പേര്, ഈ സിനിമക്ക് തെരഞ്ഞെടുത്തു എന്ന് എത്ര ആലോചിച്ചിട്ടും പിടികിട്ടിയിട്ടില്ല. ഒരു തട്ടിക്കൂട്ട് പേരുപോലെയേ അതെനിക്ക് അനുഭവപ്പെട്ടുള്ളു. സാഹിത്യ അക്കാഡമി അവാര്‍ഡ് നേടിയ 18 നാടകങ്ങള് എന്ന പുസ്തകത്തിന്റെ ചലചിത്രാവിഷ്കാരം എന്നവകാശപ്പെടുന്ന ഈ സിനിമക്ക് ഇതല്ലാതെ വേറെ ഒരു പേരു കണ്ടുപിടിക്കാന് ഇതിന്റെ സംവിധായകനായില്ല. ഈ സിനിമയുടെ സങ്കേതം പഴയ രണ്ട് മലയാള സിനിമകളുടേതാണ്. സെക്സില്ല സ്റ്റണ്ടില്ല എന്നും സൃഷ്ടി എന്നും പേരായ സിനിമകള്.,. സെക്സും സ്റ്റ്ണ്ടുമില്ലാത്ത ഒരു സിനിമ നിര്‍മ്മിക്കണമെന്നു വാശിപിടിക്കുന്ന ഒരു നിര്‍മ്മാതാവിനോട്, എങ്ങനെ സിനിമയില് സെക്സും സ്റ്റണ്ടും ഉണ്ടാകുന്നു എന്ന് വിശദീകരിക്കുന്ന ഒരു എഴുത്തു കാരന്റെ കഥയായിരുന്നു സെക്സില്ല സ്റ്റണ്ടില്ല എന്ന സിനിമ. ഒരു സിനിമയുടെ കഥ എഴുതുന്ന എഴുത്തുകാരന്റെ വിവിധ ഭാവനകളായിരുന്നു സൃഷ്ടി എന്ന സിനിമയുടെ കഥ. എഴുത്തുകാരനു പകരം ഒരു സംവിധായകന് തന്റെ മനസിലുള്ള പല കഥകളും നിര്‍മ്മാതക്കളോട് പറയുന്നതാണു പോപ്പിന്‍സ് എന്ന സിനിമയുടെ കഥാ തന്തു. അവസാനം അദ്ദേഹത്തിനൊരു സിനിമ സാക്ഷത്കരിക്കാന് സാധിക്കുന്നു. അതിന്റെ സന്തോഷം ഭാര്യയുമായി പങ്കു വയ്‌ക്കുന്നത് ഒരു പോപ്പിന്‍സ് മിഠായി നല്‍കിക്കൊണ്ടാണ്. അതു മാത്രമാണ്, ഈ പേരും ഈ സിനിമയുമായുള്ള ബന്ധം.ഈ സിനിമയേക്കുറിച്ചല്ല ഞാന് ഇവിടെ എഴുതുന്നത്. മലയാളം എന്ന ഭാഷയെ ഇവരൊക്കെക്കൂടി വികൃതമാക്കുന്നതിനേക്കുറിച്ചാണ്.\nഇന്ന് പുറത്തിറങ്ങുന്ന മലയാള സിനിമകളുടെ പേരുകളും അവയുടെ ആദ്യഭാഗങ്ങളും കാണുന്ന ഒരു വിദേശി കരുതുക, കേരളത്തിലെ മാതൃഭാഷ ഇംഗ്ളീഷായിരിക്കുമെന്നാണ്. ഭാഷയോട് ഇതുപോലെ പുച്ഛമുള്ള ഒരു ജനത വേറെ ഉണ്ടെന്നു തോന്നുന്നില്ല. നമ്മുടെ നാടിന്റെ പേരില് നിന്നും തുടങ്ങുന്നു ആ പുച്ഛത്തിന്റെ ആരംഭം. തമിഴ് മാതൃഭാഷ യായ നാടിനെ തമിഴ് നാടെന്നും കന്നഡ മാതൃഭാഷ ആയ നാടിനെ കര്‍ണാടക എന്നും ഒക്കെ വിളിക്കുമ്പോള് മലയാളം മാതൃഭാഷ ആയ നാടിനെ കേരളം എന്നു വിളിക്കുന്നു. കേരളം എന്നത് മലയാള വാക്കല്ല. സംസ്കൃവാക്കാണ്. മലയാളനാടിന്റെ പേരില് തന്നെ തുടങ്ങി നമുക്ക് ഭാഷയോടുള്ള വെറുപ്പ്. അതിന്റെ പരകോടിയാണ്, ഇപ്പോഴിറങ്ങുന്ന മലയാള സിനിമകള്,. . അവയുടെ പേരുകള് ഇങ്ങനെ. Poppins, Ladies and Gentlemen, Salt and pepper, Yakshi Faithfully Yours, Trivandrum Lodge, Entry, Love Story, English, Climax, Flat No. B, K Q, 22 Female Kotayam, ABCD, Beautiful, Hotel California, Traffic, City Of God, Red Wine, Spirit, Romans. ഇത് വളരെ ചെറിയ ഒരു പട്ടികയാണ്.\nNew Generation എന്ന ഓമന പേരിട്ട് വിളിക്കുന്ന ഈ വക സിനിമകളില് മിക്ക കഥാപാത്രങ്ങളും സംസാരിക്കുന്നത് ഇംഗ്ളീഷിലാണ്. ലോകത്തെ വേറൊരു ഭാഷയിലും ഇറങ്ങുന്ന സിനിമകളില് ഇതുപോലെ ഒരു പ്രതിഭാസം കാണാനില്ല. ഈ സിനിമകളിലെ കഥാപാത്രങ്ങളേക്കൊണ്ട് ഇംഗ്ളിഷ് സംസാരിപ്പിക്കുന്നതിനു പിന്നില് വ്യക്തമായ ഉദ്ദേശ്യങ്ങളുണ്ടാകണം.\nസിനിമക്കൊപ്പം പ്രസിദ്ധി നേടിയ മലയാളം ചാനലുകളാണ്, മലയാള ഭാഷയെ പുച്ഛിക്കുന്ന മറ്റൊരു സങ്കേതം. Reality Shows എന്ന പേരിട്ടിരിക്കുന്ന ഈ പേക്കൂത്തുകളൊക്കെ മലയാള ഭാഷയെ വ്യഭിചരിക്കുന്ന വേശ്യാലയങ്ങളേപ്പോലെയാണ്. ഇവ അവതരിപ്പിക്കുന്ന പേക്കോലങ്ങള്‍ക്ക് ഇംഗ്ളീഷ് ഭാഷ മാത്രമേ വശമുള്ളു. മുഖ്യമായും ഇന്‍ഡ്യന് ഭാഷയിലെ പാട്ടുകളാണ്, ഇതുപോലെയുള്ള ഒരു പരിപാടിയില് പാടുന്നത്. ഇത് പാടുന്നവരും കേള്‍ക്കുന്നവരും, ഇതിനെ വിലയിരുത്തുന്നവരും മലയാളികള് മാത്രമാണ്. ചുരുക്കം ചില തമിഴരും വിധികര്‍ത്തക്കളായി വരുന്നത് കണ്ടിട്ടുണ്ട്. ഇതില് ഇംഗ്ളീഷ് ഭാഷ ഉപയോഗിക്കുന്നതിന്റെ സാംഗത്യം എത്ര ആലോചിച്ചിട്ടും മനസിലാകുന്നില്ല. മലയാള ഭാഷ വക്രീകരിച്ച് ഇംഗ്ളീഷ് കൂട്ടിക്കലര്‍ത്തി ഉപയോഗിക്കുന്നതിന്റെ മുന്നണിപ്പോരാളി എന്നു വിളിക്കാവുന്ന കക്ഷി രഞ്ഞിനി നായരാണ്.\nഇവരുടെ ഗോഷ്ടികളെ ജഗതി ശ്രീകുമാര് വിമര്‍ശിച്ചത് ഇവിടെ കാണാം.\nവിധികര്‍ത്താവായി വന്ന എം ജി ശ്രീകുമാര് രഞ്ഞിനിയുടെ പിന്നിലാകരുതെന്നു കരുതി വിളിച്ചു പറയുന്ന മണ്ടത്തരങ്ങള് ഇവിടെ കാണാം.\nകേരളത്തിൽ ജീവിക്കുന്നവർക്കുകൂടിയും മലയാളം വേണ്ടാതായിരിക്കുന്ന അവസ്ഥയാണിന്ന്. ഭരണ രംഗത്തുള്ളവരും സമൂഹത്തില് സ്വാധീനം ചെലുത്താന് കഴിയുന്നവരും കൂടി പുതിയ തലമുറയെ മലയാളം അറിയാത്തവരായി വളർത്തിയെടുക്കാൻ ബോധപൂര്‍വ്വമായി ശ്രമിക്കുന്നുണ്ട്.\nമലയാളത്തില് ചോദിച്ച ഒരു ചോദ്യത്തിനു, മലയാളി ആയ കേന്ദ്ര മന്ത്രി മറുപടി പറയുന്നത് കേള്‍ക്കൂ.\nകോളേജ് വിദ്യാഭ്യാസ കാലത്തെ ഒരു സംഭവം എനിക്കോര്‍മ്മ വരുന്നു. കോളേജിലെ ഒരു സാംസ്കാരിക സമ്മേളനത്തിലെ മുഖ്യാഥിതി കവി സച്ചിതാനന്ദനായിരുന്നു. മലയാളത്തില് സമാന്യം നല്ല കവിതകള് എഴുതുന്ന ഇംഗ്ളീഷ് പ്രഫസറായിരുന്ന അദ്ദേഹം പ്രസംഗം തുടങ്ങിയത് ഇംഗ്ളീഷില് ആയിരുന്നു. ഷേക്ക് സ്പിയറിന്റെ നാടകങ്ങളിലേതു പോലെ കടിച്ചാല് പൊട്ടാത്ത പ്രയോഗങ്ങളൊക്കെ ഇടകലര്‍ത്തി ചില ചേഷ്ടകളോടെ അദ്ദേഹം നടത്തിയ പ്രസംഗം സദസ്യര്‍ക്ക് അധികനേരം സഹിക്കാനായില്ല. അനിവര്യമായ കൂവലില് അത് ചെനെത്തിയപ്പോള് കവി തന്നെ തന്റെ പ്രസംഗം മലയാളത്തിലേക്ക് മാറ്റി. അപ്പോള് സദസും ശാന്തമായി.\nമലയാളത്തിന്, കേരളത്തില് ഇന്ന് ആരും മാന്യത കല്പിക്കുന്നില്ല. കുട്ടികളുടെ ഭാവി സുസ്ഥിരമാക്കുവാൻ മലയാളഭാഷയ്ക്കു കഴിയില്ലെന്നും അതിന് ഇംഗ്ലീഷ് തന്നെ വേണമെന്നും സമൂഹത്തെ ധരിപ്പിച്ചു വച്ചിരിക്കുന്നു. മറ്റ് ഭാഷക്കാർക്ക് അവരുടെ ഭാഷകളോട് ഉള്ളതുപോലെ മലയാളത്തോട് ഒരു മമതയും മലയാളികൾക്കില്ല. തമിഴ്നാട്ടിലെ ഏത് സ്ഥാപനങ്ങളുടെയും പേരുകൾ തമിഴിൽത്തന്നെ എഴുതി വയ്ക്കണമെന്നത് തമിഴര്‍ക്ക് നിർബന്ധമുണ്ട്. പക്ഷെ മലയളികള്‍ക്കതില്ല. പണ്ടൊക്കെ സ്റ്റോഴ്സ് എന്നും ഷോപ്പ് എന്നും മലയാളത്തില് എഴുതി വച്ചിരുന്ന സ്ഥാനത്ത് ഇപ്പോള് വ്യാപകമായി കാണുന്നത് shoppe എന്നാണ്. എന്താണിതുകൊണ്ട് എഴുതുന്നവര് ഉദ്ദേശിക്കുന്നതെന്നറിയാന് പാഴൂര് പടിപ്പുരയില് തന്നെ പോകേണ്ടി വരും. പട്ടണങ്ങളില് ഇംഗ്ളീഷിലും മലയാളത്തിലും ബോര്‍ഡ് എഴുതി വയ്ക്കുന്നതു മനസിലാക്കാം.വിദേശികൾ ബുദ്ധിമുട്ടരുതല്ലൊ. , പക്ഷെ ഗ്രാമങ്ങളില് പോലും ഇംഗ്ലീഷിൽത്തന്നെ ബോർഡ് എഴുതി വയ്ക്കണമെന്നു നിർബന്ധമുള്ളവരാണ് മലയാളികൾ.മലയാളി ആയി ജനിച്ചു പോയതുകൊണ്ട്, ഗതികേടുകൊണ്ട് മലയാളം പഠിച്ചു പോയി എന്നാണു മിക്ക മലയാളികളുടെയും മാനസിക അവസ്ഥ. അതുകൊണ്ട് അവര് മുറി ഇംഗ്ളീഷ് കൂട്ടിക്കലര്‍ത്തി സംസാരിക്കുന്നു.\nമലയാളികളുടെ മാതൃഭാഷ മലയാളമാണ്. അതിനെ പരിപോഷിപ്പിക്കേണ്ടതും മലയാളികളാണ്. മലയാളികൾക്ക് ഈ ഭാഷ വേണ്ടാതാകുന്ന അവസ്ഥയാണിന്നുള്ളത്. മലയാള ഭാഷക്ക് ശ്രേഷ്ട ഭാഷാ പദവി ലഭിച്ചതുകൊണ്ടോ മലയാള സർവ്വകലാശാല സ്ഥാപിച്ചതുകൊണ്ടോ ഈ ഭാഷയെ സംരക്ഷിക്കാനോ പരിപോഷിപ്പിക്കുവാനോ കഴിയില്ല.\nഭാഷയുടെ കാര്യത്തില് മാത്രമല്ല മലയാളികള്‍ക്ക് മലയാളനാടിനോട് അവജ്ഞ. കേരളത്തില് ആയിരിക്കുമ്പോള് മടിയന്‍മാരും സമരാവേശം മൂത്തവരും കേരളത്തിനു പുറത്തുപോയാല് അടിമകളേപ്പൊലെ പണിയെടുക്കുന്നു.\nപാലക്കാടന് മലയാളി ആയിരുന്ന എം ജി രാമ ചന്ദ്ര മേനോന് തമിഴ് നാട്ടിലെ തമിഴരുടെ മാത്രമല്ല, ശ്രീലങ്കയിലെ തമിഴരുടെയും രക്ഷിതാവായി സ്വയം അവരോധിച്ചിരുന്നു. മറ്റ് സംസ്ഥാനങ്ങളില് നിന്നുള്ള കേന്ദ്ര മന്ത്രിമാര് അവരുടെ നാടിനു വേണ്ടിയും ഭാഷക്കു വേണ്ടിയും പലതും ചെയ്യുമ്പോള് കേരളത്തില് നിന്നുള്ള കേന്ദ്ര മന്ത്രിമാര് ഈ വക വിഷയങ്ങളില് നിന്നു മുഖം തിരിക്കുന്നു. പ്രവാസികളുടെ യാത്രാ പ്രശ്നത്തേക്കുറിച്ച് ചോദിച്ചപ്പോള് അത് മലയാളികളുടെ ചോദ്യമായല്ല വയലാര് രവി എന്ന മന്ത്രി കണ്ടത്. അത് കമ്യൂണിസ്റ്റുചോദ്യമായാണ്. മാത്രമല്ല സൂര്യനെല്ലി വിഷയത്തേപ്പറ്റി ഒരു ചോദ്യം ചോദിച്ച വനിതാ പത്ര പ്രവര്‍ത്തകയെ ദ്വയാര്‍ത്ഥ പ്രയോഗത്തിലൂടെ അധിക്ഷേപിക്കാനും ഇദ്ദേഹം തുനിഞ്ഞു.\nപലരും പലപ്പോഴും പറയാറുള്ള മറ്റൊന്ന്, പ്രവാസി മലയാളികളാണ്, കേരളത്തിന്റെ സമ്പദ് വ്യവസ്ഥയെ താങ്ങി നിറുത്തുന്നത് എന്നാണ്. 53000 കോടി രൂപ വര്‍ഷം തോറും പ്രവാസികള് കേരളത്തിലേക്ക് കൊണ്ടു വരുന്നു. അതില്ലായിരുന്നെങ്കില് കേരളം കുത്തു പാള എടുത്തേനേ എന്നൊക്കെയാണു പ്രചരിപ്പിക്കുന്നത്. മറ്റൊരു റിപ്പോര്‍ട്ട് പറയുന്നത് അന്യസംസ്ഥാന തൊഴിലാളികള് കേരളത്തില് നിന്നും വര്‍ഷം തോറും 20000 കോടി രൂപ കൊണ്ടുപോകുന്നു എന്ന്. പ്രവാസികളായ മലയാളികള് ഗള്‍ഫ് നാടുകളില് പോയി ചെയ്യുന്ന അതേ പണി തന്നെയാണ്, ഈ തൊഴിലാളികളും ചെയ്യുന്നത്. അറബിനാടുകളില് അനുഭവിക്കുന്ന കഷ്ടപ്പാടിന്റെ കണ്ണീരില് കുതിര്‍ന്ന കഥകള് ഇവര് കൂടെക്കൂടെ പറയാറുമുണ്ട്. ഇവര്‍ക്കൊന്നും കേരളത്തിലെ ജോലി വേണ്ട. കേരളത്തില് ജീവിക്കയും വേണ്ട. കേരളത്തില് ജീവിക്കുന്ന പലര്‍ക്കും മലയാളം വേണ്ട. മലയാളി എന്ന പേരുപോലും ഇവര് ഉപേക്ഷിക്കുന്ന കാലം വരുമെന്നാണു തോന്നുന്നത്.\nജോലിക്കാര്യത്തിലും ഭാഷയുടെ കാര്യത്തിലും മാത്രമല്ല, മറ്റ് പല കാര്യത്തിലും പല മലയാളികള്‍ക്കും ഇതുപോലെ ഒരു ഇരട്ടത്താപ്പു കാണാനുണ്ട്. അടുത്ത കാലത്ത് നരേന്ദ്ര മോഡിയെ കേരളത്തിലേക്ക് എസ് എന് ഡി പിയുടെ ആഭിമുഖ്യത്തില് ക്ഷണിച്ചു കൊണ്ടു വന്നു. അതിനെതിരെ വലിയ ഒരു കോലാഹലം കേരളത്തിലുണ്ടായി. എന് എസ് എസും എസ് എന് ഡി പിയും ചേര്‍ന്ന് ഹിന്ദുക്കളെ സംഘടിപ്പിക്കുന്നതിന്റെ ഭാഗമായിരുന്നു അത്. ശിവ ഗിരി പോലെയുള്ള ഒരു സ്ഥലത്ത് മോഡി വരുന്നത് വിവാദമാകും എന്നറിഞ്ഞു കൊണ്ടു തന്നെയാണിവര് ഇത് ചെയ്തതും. അവര് ഉദ്ദേശിച്ചപോലെ വിവാദമായി. മുസ്ലിം തീവ്രവാദ സംഘടനയായ പോപ്പുലര് ഫ്രണ്ടുകാര് നടത്തുന്ന വിധ്വംസക പ്രവര്‍ത്തനങ്ങളേക്കുറിച്ച് മിണ്ടാത്ത രാഷ്ട്രീയക്കാര് പോലും മോഡിയെ വിമര്‍ശിച്ചു കണ്ടു. മോദി വന്നതു സംബന്ധിച്ചുണ്ടായ വിവാദത്തില് സുകുമാരന് നായരും വെള്ളാപ്പള്ളിയും പ്രകടിപ്പിച്ച അഭിപ്രായങ്ങളും വിമര്‍ശനങ്ങളും എവിടെ കൊണ്ടു എന്ന് അടുത്ത ദിവസം ഉണ്ടായ പ്രതികരണം നമ്മെ ബോധ്യപ്പെടുത്തി. മോഡിയെ വിമര്‍ശിക്കാന് മുന്നില് നില്‍ക്കുന്നത് മുസ്ലിങ്ങളാണ്. പക്ഷെ മുസ്ലിം തീവ്രവാദ സംഘടനകളെ അവര് ഇതുപോലെ വിമര്‍ശിക്കാറില്ല. ലീഗുകാര് പാണക്കട്ടു തങ്ങളുടെ അദ്ധ്യക്ഷതയില് യോഗം ചേര്‍ന്ന്, ചില തീരുമാനങ്ങളെടുത്തു. സുകുമാരന് നായരെയും വെള്ളാപ്പള്ളിയേയും പറ്റി യു ഡി എഫില് പരാതി പറയുമത്രെ. ലീഗ് തുറന്നു വിട്ട വര്‍ഗ്ഗീയ ദുര്‍ഭൂതം കേരളത്തെ ആകെ വിഴുങ്ങാന് തയ്യാറെടുക്കുന്നു. ഇത്രകാലം മോഡിയെ അവഗണിച്ചു നടന്ന എസ് എന് ഡി പി ഇന്ന് മോഡിയെ ക്ഷണിച്ചതെന്തുകൊണ്ട് എന്ന് ചിന്തിക്കാനുള്ള വിവേകം ഏതായാലും മുസ്ലിം ലീഗിനോ മുസ്ലിങ്ങള്‍ക്ക് പൊതുവെയോ ഇല്ല. മറ്റ് പലതും ഉപേക്ഷിക്കുന്ന കൂടെ കേരളത്തിന്റെ മതേതര പൈതൃകവും മലയാളികള്, പ്രത്യേകിച്ച് മലയാളി ഹിന്ദുക്കള് ഉപേക്ഷിക്കുമോ എന്ന് കാത്തിരുന്നു കാണാം. ശ്രീനാരായണഗുരുവിന്റെ ഉറച്ച അനുയായികളായ ശിവഗിരിയിലെ സന്യാസിമാര് പ്രകടമായി മോഡിയെ പിന്തുണക്കുന്നത് ഗൌരവത്തോടെയേ കാണാന് പറ്റൂ.\nഎന്നും പച്ചപ്പട്ടു പുതച്ചു കിടന്ന കേരളം ഇപ്പോള് ഒരു മരുഭൂമി ആയി മാറിക്കൊണ്ടിരിക്കുന്നു. കേന്ദ്ര ആസൂത്രണ ബോഡ് ഉപാദ്ധ്യക്ഷന് അഹ്‌ലുവാലിയ കേരളത്തില് വന്നു പറഞ്ഞത് നിങ്ങള് കൃഷിയൊന്നും ചെയ്യേണ്ട. കോണ്‍ക്രീറ്റ് കെട്ടിടങ്ങള് പണുതോളൂ എന്നാണ്. കൃഷി ഇല്ലാതാക്കി കാടുകളൊക്കെ വെട്ടി നശിപ്പിച്ച് ഇപ്പോള് കേരളത്തിലൊരിടത്തും മഴ പെയ്യുന്നില്ല. കുടി വെള്ളം ഇല്ല. കൃഷിഭൂമി മറ്റാവശ്യങ്ങള്‍ക്ക് ഉപയോഗിക്കുന്നതിനെതിരെ സമരം ചെയ്ത വ്യക്തിക്ക് വെട്ടിനിരത്തലുകാരന് എന്ന വട്ടപേരു ചാര്‍ത്തിക്കൊടുത്തു മലയാളികള്,. എന്നിട്ടിപ്പോള് കുടി വെള്ളത്തിനു വേണ്ടി തമിഴ് നാടിന്റെ മുന്നില് യാചിക്കേണ്ട അവസ്ഥയിലായി. അതും കേരളം നല്‍കുന്ന വെള്ളത്തിന്റെ ഒരംശത്തിനു വേണ്ടി.\nഇതുപോലെയുള്ള അനേകം ഇരട്ടത്താപ്പുകള് മലയാളികള്‍ക്ക് സ്വന്തമായി ഉണ്ട്. സ്വന്തം മാതൃഭാഷ ഉള്‍പ്പടെ എല്ലാ പൈതൃകങ്ങളും ഉപേക്ഷിക്കാന് മലയാളികള് വൃതമെടുത്തിരിക്കുന്നു എന്ന ഒരു തോന്നലാണിപ്പോള് ഉള്ളത്. പുരോഗതിയുടെ അളവുകോലുകളായ പലതിലും ഏറ്റവും മുന്നില് നില്‍ക്കുമ്പോഴും എന്തുകൊണ്ട് മലയാളികള് ഇതുപോലെ പെരുമാറുന്നു?\nനേതാക്കന്‍മാര്‍ക്ക് മലയാളം വേണ്ട. മലയാളിയെ വേണ്ട. പിന്നെ ആര്‍ക്കാണീ നാടിന്റെ പൈതൃകം വേണ്ടത്?\nPosted by kaalidaasan at 23:52 15 comments: Links to this post\nഈ സ്വരമാധുരിക്ക് 75 വയസ്.\nമലയാളത്തിന്റെ വരദാനമായ ജാനകിയമ്മക്ക് പ്രണാമം.\nജാനകിയമ്മയുടെ പാട്ടുകളില് ഏതാണു കൂടുതല് ഇഷ്ടം എന്നു ചോദിച്ചാല് ഉത്തരം പറയാന് ബുദ്ധിമുട്ടാണ്. അനേകം പാട്ടുകള് ഉള്ളതില് പെട്ടെന്ന് മനസിലേക്കോടിയെത്തിയ കുറച്ചു പാട്ടുകളാണിവിടെ.\nPosted by kaalidaasan at 04:444comments: Links to this post\nലോകം മുഴുവന് ഏപ്രില് ഫൂള് ആഘോഷിക്കുമ്പോള്, കേരളത്തിലെ ജനങ്ങളെ മുഴുവന് വിഡ്ഢികളാക്കി കൊണ്ട് ഒരു പൊറാട്ടു നാടകം നടന്നു. ഇത് നടത്തിയത് കേരള മുഖ്യമന്ത്രി ഉമ്മന് ചാണ്ടിയും വനം വകുപ്പ് മന്ത്രി ഗണേശനും ചേര്‍ന്നാണ്. സഹായികളായി യു ഡി എഫ് എന്ന വിചിത്ര മുന്നണിയും കൂടെ ഉണ്ടായിരുന്നു.\nകേരളം കണ്ട ഏറ്റവും കാപട്യക്കാരനായ രാഷ്ട്രീയക്കാരനാണ്, ഉമ്മന് ചാണ്ടി. പതിറ്റാണ്ടുകളോളം എ കെ ആന്റണിയെ മുന്നില് നിറുത്തി കോണ്‍ഗ്രസില് ഗ്രൂപ്പു കളിച്ചയാളാണ്, അദ്ദേഹം. ആന്റണിയെ മാറ്റി മുഖ്യമന്ത്രി ആയപ്പോള് ആദ്യം ചെയ്തത് ബാലകൃഷ്ണപിള്ളയേയും റ്റി എം ജേക്കബിനെയും മന്ത്രിസഭയില് നിന്ന് ഒഴിവാക്കുകയായിരുന്നു. അതിനു ശേഷം നടന്ന തെരഞ്ഞെടുപ്പില് യാതൊരു ഉളുപ്പുമില്ലാതെ ഇവര് രണ്ടു പേരുടെയും കാലു പിടിച്ചു. അതുകൊണ്ട് ജേക്കബും ഗണേശനും ഈ മന്ത്രിസഭയിലെ മന്ത്രിമാരായി.\nഗണേശനെ മന്ത്രിയാക്കിയത് ബാലകൃഷ്ണപിള്ളയാണെന്ന് പിള്ളയും അതല്ല, ഉമ്മന് ചാണ്ടിയാണെന്ന് ഗണേശനും വാദിക്കാന് തുടങ്ങിയിട്ട് രണ്ട് വര്‍ഷത്തോളമായി. എന്നെ മന്ത്രിയാക്കിയത് എന്റെ പാര്‍ട്ടി അല്ല, ഉമ്മന് ചാണ്ടിയാണ്, എന്നാണദ്ദേഹത്തിന്റെ നിലപാട്. പത്തനാപുരത്തുകാര് ജയിപ്പിച്ചതുകൊണ്ട് കൊട്ടാരക്കരക്കാരൻ നയിക്കുന്ന പാര്‍ട്ടിക്ക് കീഴ്പെടേണ്ട ആവശ്യമില്ല എന്നാണ്, ഗണേശന്റെ നിലപാട്. സുബോധമുള്ള ആര്‍ക്കും അപഹാസ്യമായി തോന്നുന്ന സംഗതിയാണത്. ഗണേശന് കോണ്‍ഗ്രസുകാരനാണെങ്കില് അദ്ദേഹം പറയുന്നതില് കാര്യമുണ്ട്. പാര്‍ട്ടിക്ക് മന്ത്രിയെ വേണ്ടെങ്കില് ആ മന്ത്രിയെ ഒഴിവാക്കുകയാണു സാമാന്യ മര്യാദ. അങ്ങനെയുള്ള മര്യാദയൊന്നും ഉമ്മന് ചാണ്ടിയില് നിന്നും പ്രതീക്ഷിക്കുന്നതില് അര്‍ത്ഥമില്ല.\nകഴിഞ്ഞ രണ്ടാഴ്ചയായി കേരള രാഷ്ട്രീയം അതിന്റെ ഏറ്റവും മലീമസമായ ഘട്ടത്തില് കൂടി കടന്നു പൊയ്ക്കൊണ്ടിരിക്കുന്നു. കേരള ചരിത്രത്തിലെ ഏറ്റവും നാണം കെട്ട മുഖ്യമന്ത്രി ആയി ഉമ്മന് ചാണ്ടി തരം താഴുന്ന കാഴ്ച ആണ് കേരളം ഇപ്പോള് കാണുന്നത്. കൂടെ ഉമ്മന് ചാണ്ടിയുടെയും ഗണേശന്റെയും കാപട്യവും കേരളം തിരിച്ചറിയുന്നു.\nഫെബ്രുവരി 22 നു ഗണേശനു മന്ത്രി മന്ദിരത്തില് വച്ചു തല്ലു കൊണ്ടു. ചോര വാര്‍ന്നു പോകും വിധമുള്ള തല്ല്. അതിന്റെ ഫോട്ടോ ഇപ്പോള് പുറത്തു വന്നിരിക്കുന്നു. ആരു തല്ലി എന്നത് ഒരു തര്‍ക്ക വിഷയമായിരുന്നു. ഭാര്യ യാമിനി തല്ലി എന്നതാണു ഗണേശന് പറഞ്ഞിരുന്നത്. അതല്ല കാമുകിയുടെ ഭര്‍ത്താവു തല്ലി എന്നതാണു പി സി ജോര്‍ജ്ജ് പറഞ്ഞു നടന്നത്. അത് കേരളത്തില് വലിയ ഒരു വിവാദവുമായിരുന്നു. ഗണേശന് പീഢിപ്പിക്കുന്നു എന്ന പരാതിയുമായി യാമിനി ഉമ്മന് ചാണ്ടിയെ കണ്ടു. പക്ഷെ പരാതി തന്നില്ല എന്നായിരുന്നു ഉമ്മന് ശഠിച്ചത്. ഇതിനിടെ ഗണേശനും യാമിനിയും തമ്മില് വിവാഹ മോചനത്തിനു ധാരണയായി. പല പ്രാവശ്യം ഉമ്മന് ചാണ്ടിയെ കണ്ട് പ്രശ്ന പരിഹാരത്തിനു സഹായിക്കന് അഭ്യര്‍ത്ഥിച്ചു. പക്ഷെ അതുണ്ടാകുന്നതിനു മുന്നെ ഗണേശന് യാമിനി തന്നെ പീഢിപ്പിക്കുന്നു എന്നും പറഞ്ഞ് പരാതി നല്‍കി.\nഗണേശന് നല്‍കിയ പരാതിയുടെ പ്രസക്ത ഭാഗങ്ങള്.\nഭാര്യ യാമിനി തങ്കച്ചിയുടെ പീഡനം അസഹനീയമായി. വിവാഹമോചനം അനുവദിക്കണം. ഭാര്യയുടെ ശാരീരികപീഡനം ഭയന്നാണു മന്ത്രിമന്ദിരത്തില് കഴിയുന്നത്.,. വിവാഹം കഴിഞ്ഞ നാള്‍മുതല് ഭാര്യ പീഡിപ്പിച്ചു വരികയാണ്. ആഹാരവും കിടപ്പറയും പോലും എനിക്ക് അന്യമായിരുന്നു.\nവ്യക്‌തിവിരോധം തീര്‍ക്കാന് ചില രാഷ്‌ട്രീയക്കാരെയും മാധ്യമങ്ങളെയും യാമിനി തങ്കച്ചി ഉപയോഗിച്ചു. രാഷ്‌ട്രീയ രംഗത്തും സിനിമാ രംഗത്തുമുള്ള സ്‌ത്രീകളെ താനുമായി ബന്ധപ്പെടുത്തി കുപ്രചരണം നടത്തി. 2001-ലാണു യാമിനി തങ്കച്ചി ആദ്യമായി വിവാഹമോചന ഹര്‍ജി നല്‍കിയത്.,. അതു പത്തനാപുരത്തെ തെരഞ്ഞെടുപ്പിന് ഉപയോഗിച്ചെങ്കിലും ഫലം കണ്ടില്ല. മകന്റെ ഭാവിയോര്‍ത്താണു വീണ്ടും ഒരുമിച്ചു താമസിക്കാന് തീരുമാനിച്ചത്. 2013 ഫെബ്രുവരി 22-ന് സന്ധ്യയ്‌ക്കു ചായ കുടിച്ചുകൊണ്ടിരുന്ന എന്നെ ചവിട്ടി നിലത്തിട്ടു മുഖത്ത് അടിക്കുകയും ശരീരമാസകലം മാന്തി മുറിവേല്‍പ്പിക്കുകയും ചെയ്‌തു. മുഖത്തു ചൂടുചായ ഒഴിച്ചു. എന്റെ ലൈംഗിക അവയവങ്ങള്‍ക്ക് പരുക്കേല്‍പ്പിച്ചു. പുറത്തുപറഞ്ഞാല് പോലീസ് സ്റ്റേഷനില് ചെന്ന് അവരെ ഉപദ്രവിച്ചതായി പറഞ്ഞു കേസ് കൊടുക്കുമെന്നു ഭീഷണിപ്പെടുത്തി. ശാസ്‌തമംഗലത്തുളള ഡോ. ശ്രീകുമാറിന്റെ അടുത്താണു ചികില്‍സ തേടിയത്..,. പരുക്കേറ്റതു സംബന്ധിച്ച ഫോട്ടോകള് ഇതോടൊപ്പം കോടതിയിലും ഹാജരാക്കുന്നുണ്ട്.,. എന്നെ മര്‍ദിച്ച കാര്യം പേഴ്‌സണല് സ്‌റ്റാഫിനറിയാം. പേഴ്‌സണല് സ്‌റ്റാഫിലുളള റിജോ, ഡ്രൈവര് ശാന്തന്, ഗണ്‍മാന് ഷാനവാസ് എന്നിവര് സാക്ഷികളാണ്..,. യാമിനിയുടെ ക്രൂരത സഹിക്കാവുന്നതിനപ്പുറമാണ്.,. യാമിനിയോടൊപ്പം കഴിയുന്നതു ജീവനു ഭീഷണിയാണ്.,.\nഇത്രയുമായപ്പോള് ഇതു വരെ പരസ്യമായി പ്രതികരികാതിരുന്ന യാമിനി പത്രസമ്മേളനം നടത്തി തന്റെ ഭാഗം വിശദീകരിച്ചു. പോലീസില് പരാതിയും കൊടുത്തു.\nയാമിനിയുടെ പത്രസമ്മേളനതിലെ പ്രസക്ത ഭാഗങ്ങള് ഇവയാണ്.\nമന്ത്രി ഗണേഷ് കുമാറിനെക്കുറിച്ച് ചീഫ് വിപ്പ് പി.സി. ജോര്‍ജ് പറഞ്ഞതെല്ലാം ശരിയാണ്,. . മകന്റെ സഹപാഠിയുടെ അമ്മയാണു ഗണേഷിനൊപ്പം ആരോപിക്കപ്പെട്ട സ്‌ത്രീ. ഫെബ്രുവരി 22ന് ഇവരുടെ ഭര്‍ത്താവ് വീട്ടില് വന്നതിന് ഞാന് സാക്ഷിയാണ്. അപ്പോയിന്റ്‌മെന്റ് എടുത്താണു അയാള് വന്നത്. അയാളുടെ ഭാര്യയെ ഗണേഷ് കാറില് കയറ്റിക്കൊണ്ടുപോയത് എവിടെ വച്ചാണെന്നും ഏതു ഹോട്ടലിലേക്കാണു പോയതെന്നുമെല്ലാം അയാള് പറഞ്ഞു. എല്ലാം കേട്ട ഗണേഷ് തെറ്റുപറ്റിപ്പോയെന്നു പറഞ്ഞ് അയാളുടെ കാലിലേക്കു വീണു. ഈ കാഴ്‌ച എനിക്ക് വലിയ ഷോക്കായിരുന്നു. ആ നിമിഷം മറക്കാന് കഴിയില്ല. എന്റെ ജീവിതം തകര്‍ന്നു വീണ നിമിഷമായിരുന്നു അത്. എന്റെ സുഹൃത്തും മകന്റെ സഹപാഠിയുടെ അമ്മയുമായിരുന്നു ആ സ്‌ത്രീ. അപ്പോള്‍തന്നെ ഞാന് പൊട്ടിക്കരഞ്ഞുകൊണ്ടു മുറിയിലേക്കു പോയി. ഇതുകണ്ടു സഹിക്കാന് വയ്യാതെ സ്‌ഥലത്തുനിന്നു മാറിയതിനാല് പിന്നീട് എന്താണു സംഭവിച്ചതെന്ന് അറിയില്ല. തിരിച്ചുവന്നപ്പോള് അയാള് പോയിരുന്നു. സംഭവത്തെക്കുറിച്ചു ചോദിച്ചപ്പോള് ഗണേഷ് പൊട്ടിത്തെറിച്ചു. ഓഫീസ്‌മുറി പൂട്ടിയിട്ട് തലങ്ങും വിലങ്ങും എന്നെ തല്ലി. ചവിട്ടുകയും അടിക്കുകയും ചെയ്‌തു. എന്റെ കൈവിരലും കാലും ഒടിഞ്ഞു. രക്ഷിക്കണമെന്നു പറഞ്ഞ് ഞാന് കരഞ്ഞു. ഒടുവില് മര്‍ദ്ദനം നിര്‍ത്തി ഗണേഷ്‌കുമാര് മുറിയില്‍നിന്ന് പുറത്തേക്കു പോയി. എറണാകുളത്തു ഷൂട്ടിംഗിനെന്നു പറഞ്ഞാണു പോയത്..,.\nപിന്നീട് ഇതെല്ലാം കാണിച്ചു മുഖ്യമന്ത്രിക്കു പരാതി നല്‍കാന് പോയി. എന്നാല് എഴുതി നല്‍കിയ പരാതി സ്വീകരിക്കാന് അദ്ദേഹം തയാറായില്ല. പ്രശ്‌നങ്ങള് രമ്യമായി പരിഹരിക്കാന് ഒരവസരം കൂടി നല്‍കണമെന്ന് ആവശ്യപ്പെട്ടു. അച്‌ഛനും സഹോദരന്‍മാരും ഇല്ലാത്ത ഞാന് പിതാവിന്റെ സ്‌ഥാനത്ത് അദ്ദേഹത്തെ കണ്ടതിനാല് അദ്ദേഹം ആവശ്യപ്പെട്ടതു സമ്മതിച്ചു.\nകുട്ടികളുടെ ഭാവിയെക്കരുതി ഞാന് ഒരു കരാറിനു തയാറായി. എല്ലാം വീഡിയോയ്‌ക്കു മുന്നിലായിരുന്നു. മന്ത്രി ഷിബു, ടി. ബാലകൃഷ്‌ണന്, ജയപ്രകാശ് എന്നിവരായിരുന്നു മധ്യസ്‌ഥര്. ഇപ്പോള് എല്ലാവരും ചേര്‍ന്നു എന്നെ വഞ്ചിച്ചു. പിന്നീട് പ്രതിപക്ഷം ഈ വിഷയം നിയമസഭയില് ഉന്നയിച്ചപ്പോള് പരാതി നല്‍കിയില്ലെന്ന് എഴുതി നല്‍കാന് മുഖ്യമന്ത്രി ആവശ്യപ്പെട്ടു. അതിനും ഞാന് തയ്യാറായി. ഇക്കാര്യം ഞാന് ആരോടും പറഞ്ഞില്ല. പരാതി കൈമാറിയില്ല എന്നാണ് എഴുതി നല്‍കിയത്,. . എന്നിട്ടും അദ്ദേഹം വിശ്വാസവഞ്ചനയാണു കാട്ടിയത്. പരാതി വായിക്കാന് പോലും മുഖ്യമന്ത്രി കൂട്ടാക്കിയില്ല. മുഖ്യമന്ത്രിയെ വിശ്വസിച്ചതു തെറ്റായിപ്പോയെന്ന് ഇപ്പോള് മനസിലായി. മധ്യസ്‌ഥരായി നിന്ന ഷിബു ബേബിജോണും തെറ്റിദ്ധരിപ്പിക്കുകയായിരുന്നു. ഇപ്പോള് വാദി പ്രതിയായ അവസ്‌ഥയായി. മുഖ്യമന്ത്രി അടക്കമുള്ള മധ്യസ്‌ഥര് വഞ്ചിച്ചതോടെയാണു നിങ്ങള്‍ക്ക് മുന്നില് വന്നത്. ഇതിനു മുന്‍പ് ഇക്കാര്യത്തില് ഒരു പ്രതികരണത്തിനും മുതിര്‍ന്നിരുന്നില്ല. മാര്‍ച്ച് 31 നു മുന്‍പ് പരിഹാരം ഉണ്ടാക്കാമെന്നായിരുന്നു ധാരണ. ഡെഡ് ലൈന് ആകുന്നുവെന്നു മുഖ്യമന്ത്രിയോടു പറഞ്ഞതുമാണ്. മുഖ്യമന്ത്രി പരിഹരിക്കുമെന്നു പ്രതീക്ഷിച്ചു. എന്നെ നിരന്തരം പീഡിപ്പിക്കുന്നത് ഗണേഷിന്റെ അച്‌ഛന് ബാലകൃഷ്‌ണപിള്ളയ്‌ക്കും അറിയാമായിരുന്നു. അച്‌ഛന് ഗണേഷിനെ പിന്തണിച്ചില്ല. മക്കളുടെ ഭാവി സുരക്ഷിതമാക്കേണ്ടത് എന്റെ കടമയാണ്.,. ഗാര്‍ഹിക പീഡനവും വിവാഹേതരബന്ധവും അടക്കമുള്ള വകുപ്പുകള് ചേര്‍ത്ത് വനിതാ കമ്മിഷനും പോലീസിനും പരാതി നല്‍കും. ഗണേഷുമായി വേര്‍പിരിഞ്ഞു താമസിക്കുകയായിരുന്ന ഞാന് മക്കളെ ആലോചിച്ചാണു വീണ്ടും അദ്ദേഹത്തോടൊപ്പം താമസിച്ചിരുന്നത്,. . മുന്‍പ് വേര്‍പിരിയാനുള്ള കാരണവും ഇപ്പോഴത്തേതിന് സമാനമായിരുന്നു. ഗണേഷ് കേസിന് പോയത് എന്തുകൊണ്ടെന്ന് അറിയില്ല. മകന്റെ പത്താം ക്ലാസ് പരീക്ഷ സമയത്താണു വാര്‍ത്ത വന്നത്. ഇതറിഞ്ഞു മകന് തകര്‍ന്നു പോയി. അവന്റെ പരീക്ഷ കുളമായി. മക്കള് എന്റെ ഭാഗത്താണ്..,. കുട്ടികള്‍ക്കു സാധാരണ ജീവിതം വേണം. കുട്ടികളെ നല്ല പൗരന്‍മാരാക്കി വളര്‍ത്തണം. ഗണേഷിനെ ഞാന് അടിച്ചിട്ടില്ല. ഇത്തരമൊരു മന്ത്രി കേരളത്തിനു വേണമോ എന്ന് ജനങ്ങളാണു തീരുമാനിക്കേണ്ടത്-,.\nയാമിനി മുഖ്യമന്ത്രിയെ കണ്ട് പരാതി പറഞ്ഞാല് തന്നെ, ഗാര്‍ഹികപീഡന നിയമപ്രകാരം ഗണേശിനെതിരെ കേസ് എടുക്കേണ്ടതായിരുന്നു. പക്ഷെ ഉമ്മനത് ചെയ്തില്ല. ഇത് ഉമ്മന് ചാണ്ടിയുടെ രാഷ്ട്രീയ ജീവിതത്തിലെ ഏറ്റവും ഇരുണ്ട അദ്ധ്യായമായി അവശേഷിക്കും. മുഖ്യമന്ത്രിക്ക് പരാതി കൊടുത്തിട്ട് ഗുണമില്ല എന്നു മനസിലാക്കിയ യാമിനി ഇപ്പോള് പോലീസില് പരാതി നല്‍കി. പോലീസ് കേസു രെജിസ്റ്റര് ചെയ്തു. പ്രശ്നം ഇതു പോലെ കത്തിപടര്‍ന്നപ്പോള് പിടിച്ചു നില്‍ക്കാന് കഴിയില്ല എന്നു ബോധ്യമായ ഉമ്മനും സഹ മന്ത്രിമാരും ഗണേശന്റെ രാജി ആവശ്യപ്പെട്ടു. പകരം നല്‍കിയ ഉറപ്പുകള്, കേന്ദ്ര സര്‍ക്കാര് ഇറ്റലിക്ക് നല്‍കിയ ഉറപ്പുകള് പോലെയാണെന്ന് ഇപ്പോള് തെളിഞ്ഞു വരുന്നു. അവിടെയും ഉമ്മന്റെ കാപട്യം ഫണം വിരിച്ചാടുന്നു. ഗാര്‍ഹിക പീഢനവും വധശ്രമവും ആണു പ്രധാന പരാതികൾ എന്നു യാമിനി പരസ്യമായി ലോകത്തെ അറിയിച്ചിട്ടും, വധശ്രമം കേസില് ഉള്‍പ്പെടുത്തിയിട്ടില്ല. പീഢകരെ രക്ഷിക്കലാണല്ലോ കുറച്ചു കാലമായി ഉമ്മന്റെ ദൌത്യം തന്നെ.\nഗണേശനു തല്ലു കിട്ടിയപ്പോള് പിള്ളക്ക് സന്തോഷമായി കാണും. പിള്ള പണ്ടേ തല്ലണമെന്നു കരുതിയിരുന്നതാണ്. ഇപ്പോള് മറ്റാരോ തല്ലി ആ പ്രശ്നം പരിഹരിച്ചു. അതുകൊണ്ട് ഗുണമുണ്ടായി. രണ്ടു വര്‍ഷമായി അച്ഛനുമായോ പാര്‍ട്ടിയുമായോ ബന്ധമില്ലാതിരുന്ന ഗണേശനു പെട്ടെന്ന് അച്ഛനും പാര്‍ട്ടിയുമായി ബന്ധമുണ്ടായി. പക്ഷെ അത് അധികം നീണ്ടുനിന്നില്ല. പിള്ളയെ ഭരണത്തിന്റെ ഏഴയലത്ത് അടുപ്പിക്കില്ല എന്ന തീരുമാനത്തിലെത്തി നിന്നപ്പോഴാണ്, അശനിപാതം പോലെ യാമിനിയുടെ പത്രസമ്മേളനവും പോലീസ് കേസും.\nരാജി വച്ചു കൊണ്ട് ഗണേശന് നടത്തിയ പ്രസ്ഥാവന ഇതാണ്.\nഅഴിമതിക്കെതിരെ ഞാന് നടത്തുന്ന പോരാട്ടത്തിന് നല്‍കിയ വിലയാണ് രാജി. കഴിഞ്ഞ കുറേക്കാലമായി തനിക്കെതിരെ ഗൂഢാലോചന നടക്കുകയാണ്. വ്യാജപരാതിയാണ് എനിക്കെതിരെ നല്‍കിയത്. വനംവകുപ്പിനെ അഴിമതി വിമുക്തമാക്കാന് ഞാന് ശ്രമം നടത്തി. അതിന്റെ പേരില് ഞാന് ക്രൂശിക്കപ്പെട്ടു. യു.ഡി.എഫിന്റെ നല്ലൊരു ഭരണമാണ് ഇവിടെ നടക്കുന്നത്. മന്ത്രിക്കെതിരെ എഫ്.ഐ.ആര് രജിസ്റ്റര് ചെയ്താല് തുടരുന്നത് ശരിയല്ല. നിഷ്പക്ഷമായ അന്വേഷണം നടക്കണം. ഏതുതരത്തിലുള്ള അന്വേഷണത്തിനും ഞാന് സന്നദ്ധനാണ്. ധാര്‍മികതയുടെ പേരില് സ്വന്തം നിലയ്ക്കാണ് രാജിവെയ്ക്കുന്നത്. പോരാട്ടം തുടരും.\nഇത് കേട്ടാല് ആരും മൂക്കത്തു വിരല് വച്ചു പോകും. അഴിമതിക്കെതിരെ നടത്തുന്ന പോരാട്ടത്തിന്റെ പേരാണോ മകന്റെ ക്ളാസ് മേറ്റിന്റെ അമ്മയുമായുള്ള അഗമ്യ ഗമനവും, ഭാര്യാ മര്‍ദ്ദനവും?.\nഗണേശനെതിരെ ഉണ്ടായ ആരോപണം ഈ പരസ്ത്രീ ബന്ധമാണ്. പക്ഷെ ഈ ആരോപണം തെറ്റാണെന്ന് ഗണേശന് ഇതു വരെ പറഞ്ഞിട്ടില്ല. ഗണേശന്റെ ഇപ്പോഴത്തെ പരസ്ത്രീ ബന്ധം കണ്ടു പിടിച്ചത് അദ്ദേഹത്തിന്റെ മൊബൈലില് വന്ന ചില സന്ദേശങ്ങള് യാമിനി വായിച്ചപ്പോഴായിരുന്നു. അതില് ചിലത് ഇങ്ങനെ.\nകണ്ണുമൂടിയാലും നീതന്നെ കണ്ണുതുറന്നാലും നീ തന്നെ, രാജിന് രാജിന്റെ വഴി എനിക്ക് എന്റെ വഴി, അണ്ണനോട്(എന്റെ റിലേഷന് ദൃഢമാകണം. അതുകൊണ്ടു ഞാന് എല്ലാം തുറന്നുപറയുന്നു, രാജുമായി എനിക്കിനി ഒരു ബന്ധവുമില്ല. എന്തെന്നാല് ഇനി നിങ്ങള് മാത്രമേ എന്റെ മനസിലുള്ളൂ, ഐ ലവ് യു\nഗണേശന്റെ പരസ്ത്രീ ഗമനം പരസ്യ വിഴുപ്പലക്കലായി കേരളം മുഴുവന് തത്തിക്കളിച്ചപ്പോള്, മന്ത്രിസ്ഥാനത്തു നിന്നും രാജി വയ്ക്കേണ്ടി വന്നാല് എം എല് എ സ്ഥാനവും കൂടി രാജി വയ്ക്കും എന്നായിരുന്നു അദ്ദേഹം ഭീഷണി മുഴക്കിയിരുന്നത്. ഇപ്പോള് മന്ത്രി സ്ഥാനം രാജി വച്ചപ്പോള് അടവു മാറ്റുന്നു. എം എല് എ സ്ഥാനം രാജി വയ്ക്കില്ല എന്നു പ്രഖ്യാപിച്ചു കഴിഞ്ഞു. കൂടെ മറ്റൊരു അഹന്ത കൂടി പുറത്തു വന്നു. ഞാനാണു പാര്‍ട്ടി. ജനങ്ങള് എന്റെ കൂടെയാണ്, എന്നാണ്, അവസാന വീരവാദം.\nകേരളത്തിലെ ജനങ്ങൾ എനിക്കൊപ്പമാണ്. ജനങ്ങൾ കൂടെയുള്ളവരാണ് യഥാർത്ഥ പാർട്ടി. പാർട്ടിയുടെ നിലപാട് കാര്യമാക്കുന്നില്ല. ജനങ്ങളോട് പ്രതിബദ്ധതയുള്ളതിനാൽ എം.എൽ.എ സ്ഥാനം രാജിവയ്ക്കുന്നില്ല. പാർട്ടിക്കു വേണ്ടിയല്ല, മുഖ്യമന്ത്രിയുടെ മാന്യത നിലനിർത്താനാണ് രാജിവച്ചത്. പ്രശ്നം ഉയർന്നപ്പോൾ തന്നെ മന്ത്രിസ്ഥാനം രാജിവയ്ക്കാൻ തയ്യാറാണെന്ന് മുഖ്യമന്ത്രിയോടു വ്യക്തമാക്കിയതായിരുന്നു.\nയാമിനി മുഖ്യമന്ത്രിക്ക് നല്‍കിയ പരാതിയില് മറ്റ് പലതുമുണ്ട്.\nശാരീരികമായ പീഡനങ്ങള് ഗണേഷില് നിന്ന് സഹിക്കേണ്ടിവരുന്നു. മന്ത്രിയെന്ന അധികാരം ദുര്‍വിനിയോഗം ചെയ്‌ത് പല സ്‌ത്രീകളുമായും ഗണേഷ് ബന്ധപ്പെടുന്നുണ്ട്. നേരത്തെ സിനിമാ നടനായിരുന്നപ്പോഴും ഇത്തരം ബന്ധങ്ങളുണ്ടായിട്ടുണ്ട്. ഗണേഷ് കുടുംബത്തെ സംരക്ഷിക്കുന്നില്ല. ഇത്രയും നാള് പീഡനങ്ങള് ഞാന് സഹിക്കുകയായിരുന്നു. ഇതിനുമുന്‍പും ബന്ധുക്കളുടെ മുന്നില്‍വച്ചുപോലും എന്നെ മര്‍ദിച്ചിട്ടുണ്ട്., തുടങ്ങി, ഏതൊരു പൊതു പ്രവര്‍ത്തകനും നാണക്കേടുണ്ടാക്കുന്ന പലതുമുണ്ട്.\nപ്രശ്‌നങ്ങള് ഇത്രയും വഷളാക്കിയതില് ഉമ്മന് ചാണ്ടിക്ക് വ്യക്തമായ പങ്കുണ്ട്. യാമിനിയുടെ പരാതി മുഖ്യമന്ത്രി വാങ്ങാതിരുന്നത് ശരിയായ നടപടിയല്ല. കേരളം ഭരിക്കുന്ന മ്യുഖ്യമന്ത്രിയുടെ അടുത്താണ്, ഒരു സ്ത്രീ ഗാര്‍ഹിക പീഢന വിവരം പറഞ്ഞത്. ഉത്തരവാദിത്തമുള്ള ഒരു മുഖ്യമന്ത്രിക്ക് അതിനെ അവഗണിക്കാന് ആകില്ല. . നാടുനീളെ നടന്ന് പരാതികള് വാങ്ങുന്ന മുഖ്യമന്ത്രി തന്റെ അടുത്ത് വന്ന് പരാതി പറഞ്ഞ യാമിനിയുടെ പരാതി തള്ളിക്കളഞ്ഞത് ഒട്ടും ശരിയായില്ല. ഇതുപോലെ നാണം കെട്ട് ഗണേശന് രാജിവയ്ക്കുന്നതിലും ഭേദം, നേരത്തെ പാര്‍ട്ടി ആവശ്യപ്പെട്ടപ്പോള് രാജിവയ്ക്കുന്നതായിരുന്നു. ഇപ്പോള് രാജിവച്ചത് പാര്‍ട്ടിയെ അറിയിച്ചതുമില്ല. മാന്യതയുണ്ടെങ്കില് അറിയിക്കേണ്ടിയിരുന്നു. പക്ഷെ മാന്യന്‍മാരില് നിന്നല്ലേ മാന്യത പ്രതീക്ഷിക്കേണ്ടതുള്ളു.\nഇത് ഇവിടം കൊണ്ട് അവസാനിക്കുന്ന ലക്ഷണമില്ല. ഗണേശന്റെ പെര്‍സണല് സ്റ്റാഫില് പെട്ട റിജോ പറയുന്നത് ഇപ്രകാരം.\nസംഭവം നടക്കുന്ന ദിവസം ഞാന് മന്ത്രിയുടെ വസതിയിലുണ്ടായിരുന്നു. ഇന്നു ഞാന് അയാളെ കൊല്ലുമെന്നു പറഞ്ഞ് ചേച്ചി സാറിന്റെ മുറിയിലേക്കു കയറി. അമ്പലത്തില് പോയി മടങ്ങി വന്ന സാര് ഒരുകപ്പ് ചായ ചോദിച്ചു. അതെടുത്തുകൊണ്ടു വരുമ്പോഴാണ് ചേച്ചി വന്നത്.,. എന്നോട് റൂമിന്റെ പുറത്തു പോകാന് പറഞ്ഞു. പുറത്തേക്കിറങ്ങിയതും മുറി വലിയ ശബ്‌ദത്തില് ചേച്ചി പൂട്ടി. പിന്നെ കുറച്ചു സമയത്തിനു ശേഷം മുറിക്കുള്ളില് നിന്നും വലിയ ശബ്‌ദം കേട്ടു. മുറി തള്ളിത്തുറക്കാന് ശ്രമിച്ചു. അതിനു ശേഷം താക്കോല് പഴുതിലൂടെ മുറിയിലേക്കു നോക്കുമ്പോള് സാറു നിലത്തു കിടക്കുകയാണ്,. അദ്ദേഹത്തിന്റെ നെഞ്ചില് ചവിട്ടിക്കൊണ്ട് നില്‍ക്കുന്ന ചേച്ചിയെ ഞാന് കണ്ടു. കഴുത്തില് കുത്തിപ്പിടിച്ചു വലിച്ചിഴച്ചു. കസേരയുടെ കാലുകൊണ്ട് മുഖത്തടിച്ചു.ചായ മുഖത്തൊഴിച്ചു. പുറത്തേക്കു വന്ന അദ്ദേഹത്തിന്റെ ഷര്‍ട്ട് പൂര്‍ണമായും കീറിയിരുന്നു. എറണാകുളത്തു ഷൂട്ടിംഗുണ്ട് എന്നു പറഞ്ഞ് പോകാനൊരുങ്ങുമ്പോള് ചേച്ചി അദ്ദേഹത്തിന്റെ മൂക്കിലിടിച്ചു. ചോര വാര്‍ന്നുകൊണ്ടാണ് അദ്ദേഹം പോയത്. എന്നിട്ടും ചേച്ചിയുടെ ദേഷ്യം തീര്‍ന്നിരുന്നില്ല. ഇതിനു മുമ്പും ചേച്ചി അദ്ദേഹത്തെ ആക്രമിച്ചിട്ടുണ്ട്. അദ്ദേഹത്തിന്റെ മാംസം മാന്തിപ്പറിച്ചിട്ടുണ്ട്. സാര് തിരിച്ചൊന്നും ചെയ്യാറില്ല. ആറര വര്‍ഷമായി താന് അദ്ദേഹത്തോടൊപ്പമുണ്ട്. അദ്ദേഹത്തിനു ഒരു ചായപോലും ചേച്ചി കൊടുക്കാറില്ല.\nആരു പറയുന്നതാണു സത്യം? അതറിയാന് കേരളം ഏറെ നാള് കാത്തിരിക്കേണ്ടി വരും. ഗണേശന്റെ മറ്റ് ലീലാവിലാസങ്ങള് ഇനിയും കൂടുതല് പുറത്തു വരാനാണു സാധ്യത.\nഉമ്മന് പറയുന്നത് ഇങ്ങനെ.\nയാമിനി എനിക്ക് പരാതി നല്‍കിയിട്ടില്ല. നിയമസഭയില് പറഞ്ഞതില് ഉറച്ചുനില്‍ക്കുന്നു. നാലുപ്രാവശ്യം യാമിനി തന്നെ വന്നുകണ്ടിരുന്നെങ്കിലും പരാതിയൊന്നും നല്‍കിയിരുന്നില്ല. യാമിനി നിലപാട് മാറ്റിയതിനു പിന്നില് ബാഹ്യ ഇടപെടലുകളുണ്ടാകുമെന്ന് ഞാന് ഊഹിക്കുന്നു. ഗണേഷ്- യാമിനി വിഷയത്തില് ഇടപെട്ടത് നല്ല ഉദ്ദേശ്യത്തോടെയാണ്. എന്നാല് യാമിനി കള്ളം പറയുന്ന വ്യക്തിയല്ല.\nഇതാണു ശരിക്കുള്ള ശിഖണ്ഠി. മഹാഭാരതത്തിലേ ഇതുപോലെ ഒന്നിനെ കാണാന് സാധിക്കു.\nയാമിനി കള്ളം പറയുന്ന വ്യക്തിയല്ലെങ്കില് യാമിനി പറഞ്ഞതൊക്കെ സത്യമാണെന്ന് കേരളം വിശ്വസിക്കും. എങ്കില് ഗാര്‍ഹിക പീഢനം എന്ന വകുപ്പു കൂടി ചേര്‍ത്ത് ഗണേശനെതിരെ കേസെടുക്കണം. ഏതായാലും പത്തനാപുരത്ത് ഒരുപതെരഞ്ഞെടുപ്പിലേക്കാണു കാര്യങ്ങള് നീങ്ങുന്നത്.\nPosted by kaalidaasan at 04:20 139 comments: Links to this post


എന്‍ഡോസള്‍ഫാന് നിരോധിക്കേണ്ട: കേന്ദ്ര സര്‍ക്കാര് «eപത്രം – India News – രാഷ്ട്രം – ePathram.com\nന്യൂഡല്‍ഹി: എന്‍ഡോസള്‍ഫാനെ പിന്തുണച്ചുകൊണ്ട് കേന്ദ്ര സര്‍ക്കാര് സുപ്രീം കോടതിയില് സത്യവാങ്മൂലം നല്‍കി. കാസര്‍ക്കോട്ടെ ദുരിതത്തിന് കാരണം എന്‍ഡോസള്‍ഫാനല്ലെന്ന് കേന്ദ്രകൃഷിമന്ത്രാലയം വ്യക്തമാക്കുന്നു.എന്‍ഡോസള്‍ഫാന്റെ ഉപയോഗം 11 വര്‍ഷം കൊണ്ട് കുറച്ചാല് മതി. അടിയന്തിരമായി നിരോധിക്കേണ്ടതില്ല. നിരോധനം അനാവശ്യമാണെന്നും മറ്റ് രാജ്യങ്ങളില് എന്‍ഡോസള്‍ഫാന് നിരോധിച്ചത് ശാസ്ത്രീയമായല്ലെന്നും സംശയത്തിന്റെ പേരിലാകാമെന്നും, അനുമതി ഇല്ലാതെ പ്ലാന്റേഷന് കോര്‍പ്പറേഷന് ഹെലികോപ്റ്റര് ഉപയോഗിച്ച് എന്‍ഡോസള്‍ഫാന് തളിച്ചതാണ് കുഴപ്പങ്ങള്‍ക്ക് ഇടയാക്കിയതെന്നും കൃഷിമന്ത്രാലയത്തിന്റെ സത്യവാങ്മൂലത്തില് പറയുന്നു.\nലോകാരോഗ്യ സംഘടനയും ലോക ഭക്ഷ്യ സംഘടനയും 2006ല് സമര്‍പ്പിച്ച റിപ്പോര്‍ട്ടില് എന്‍ഡോസള്‍ഫാന് ഹാനികരമല്ലെന്ന് വ്യക്തമാക്കിയിട്ടുണ്ട്. എന്‍ഡോസള്‍ഫാന് നിരോധിക്കണമെന്ന് ആവശ്യപ്പെട്ട് ഡി.വൈ.എഫ്.ഐ സമര്‍പ്പിച്ച ഹരജിയില് സമര്‍പ്പിച്ച എതിര് സത്യവാങ്മൂലത്തിലാണ് കേന്ദ്രകൃഷിമന്ത്രാലയം ഇക്കാര്യം വ്യക്തമാക്കിയിരിക്കുന്നത്. കൃഷിമന്ത്രാലയത്തിന് വേണ്ടി ഡയറക്ടര് ജനറല് വന്ദന ജെയ്‌നാണ് സത്യവാങ്മൂലം നല്‍കിയത്.\nവായിക്കുക: ഇന്ത്യ, കോടതി, നിയമം, പരിസ്ഥിതി, മനുഷ്യാവകാശം, സാമ്പത്തികം\n«5രൂപ ഫീസ് വാങ്ങുന്ന ഡോക്ടര്


കോണ്‍ഗ്രസ്-ജെ.ഡി.എസ് സഖ്യത്തെ ജനങ്ങള് ഒരു പാഠം പഠിപ്പിക്കും-അമിത് ഷാ - themediasyndicate\nകോണ്‍ഗ്രസ്-ജെ.ഡി.എസ് സഖ്യത്തെ ജനങ്ങള് ഒരു പാഠം പഠിപ്പിക്കും-അമിത് ഷാ\nബംഗളൂരു: കോണ്‍ഗ്രസ്-ജെ.ഡി.എസ് സഖ്യത്തിനെതിരെ ബി.ജെ.പി അധ്യക്ഷന് അമിത് ഷാ. അവിശുദ്ധമായ കൂട്ടുകെട്ടാണ് കര്‍ണാടകയില് കോണ്‍ഗ്രസ്-ജെ.ഡി.എസ് സഖ്യം ഉണ്ടാക്കിയതെന്ന് അമിത് ഷാ പറഞ്ഞു. കോണ്‍ഗ്രസ്-ജെ.ഡി.എസ് സഖ്യത്തെ ജനങ്ങള് ഒരു പാഠം പഠിപ്പിക്കുമെന്നും അമിത് ഷാ പറഞ്ഞു.\nപൊതുജനവിധി അംഗീകരിക്കാതിരുന്നതിലൂടെ പാപമാണ് കര്‍ണാടകയിലെ എം.എല്.എമാര് ചെയ്തതെന്നും അമിത് ഷാ വ്യക്തമാക്കി. ഇന്ത്യ ടി.വിക്ക് നല്‍കിയ അഭിമുഖത്തിലാണ് അമിത് ഷാ ഇക്കാര്യങ്ങള് പറഞ്ഞത്.\nഅവിശുദ്ധമായ കൂട്ടുകെട്ടിന് കര്‍ണാടകയില് അധിക ആയുസുണ്ടാവില്ല. ജനങ്ങളുടെ സമ്മര്‍ദത്തെ അവഗണിക്കാന് സഖ്യത്തിന് ആവില്ല.\nബി.ജെ.പി കുതിരക്കച്ചവടം നടത്തിയിട്ടില്ല. അങ്ങനെയെങ്കില് വിശ്വാസ വോെട്ടടുപ്പിലെ വിധി മറ്റൊന്നാകുമായിരുന്നു. കുതിരക്കച്ചവടം മാത്രമല്ല കുതിരാലയത്തെ മൊത്തമായി വാങ്ങുകയായിരുന്നു കോണ്‍ഗ്രസെന്നും അമിത് ഷാ കുറ്റപ്പെടുത്തി.\nസഭയില് വിശ്വാസം തെളിയിക്കാന് 15 ദിവസം ബി.ജെ.പിക്ക് ലഭിച്ചിരുന്നെങ്കില് വിധി മറ്റൊന്നാകുമായിരുന്നു. പ്രതിപക്ഷത്തുള്ള ജനപ്രതിനിധികള് അവരെ തെരഞ്ഞെടുത്ത ജനങ്ങളുമായി കൂടികാഴ്ച നടത്തിയിരുന്നെങ്കില് ജനകീയ സമ്മര്‍ദം മൂലം അവര് ബി.ജെ.പിയെ പിന്തുണക്കുമായിരുന്നു. കോണ്‍ഗ്രസ്-ജെ.ഡി.എസ് അവിശുദ്ധ കൂട്ടുകെട്ടിന് 2019െല ലോക്‌സഭ തെരഞ്ഞെടുപ്പില് മറുപടി നല്‍കുമെന്നും ഷാ പറഞ്ഞു.\nTags: കോണ്‍ഗ്രസ്-ജെ.ഡി.എസ് സഖ്യത്തെ ജനങ്ങള് ഒരു പാഠം പഠിപ്പിക്കും-അമിത് ഷാ


ലോക്‌സഭയിലേയ്ക്ക് മത്സരിക്കും; തരൂരിനെ തോല്‍പ്പിക്കും,വെല്ലുവിളിച്ച് ശ്രീശാന്ത് | Azchavattom Online USA\nലോക്‌സഭയിലേയ്ക്ക് മത്സരിക്കും; തരൂരിനെ തോല്‍പ്പിക്കും,വെല്ലുവിളിച്ച് ശ്രീശാന്ത്\nതിരുവനന്തപുരം:2024 ലെ ലോക്സഭാ തെരഞ്ഞെടുപ്പില് തിരുവനന്തപുരം നിയോജക മണ്ഡലത്തില് നിന്ന് ബി.ജെ.പി സ്ഥാനാര്‍ഥിയായി മത്സരിക്കുമെന്ന് ക്രിക്കറ്റ് താരം ശ്രീശാന്ത്. കോണ്‍ഗ്രസ് എം.പി ശശി തരൂരിനെ പരാജയപ്പെടുത്തുമെന്നും താരം പറഞ്ഞു. ഒരു ദേശീയ മാധ്യമത്തിന് നല്‍കിയ അഭിമുഖത്തിലാണ് ശ്രീശാന്ത് ഇക്കാര്യം വ്യക്തമാക്കിയിരിക്കുന്നത്.\n‘പ്രതിസന്ധി ഘട്ടത്തില് എന്റെ കൂടെ നിന്ന ഒരു വ്യക്തിയെന്ന നിലയില് ഞാന് അദ്ദേഹത്തിന്റെ വലിയ ആരാധകനാണെങ്കിലും 2024 ലെ ലോക്സഭാ തിരഞ്ഞെടുപ്പില് ബി.ജെ.പിക്ക് വേണ്ടി മത്സരിച്ച് അദ്ദേഹത്തെ തോല്‍പ്പിക്കുമെന്നും’ ശ്രീശാന്ത് പറഞ്ഞു.\nഐപിഎല്ലിലെ ഒത്തുകളി കേസില് കുറ്റാരോപിതനായി ജയിലില് കഴിഞ്ഞിരുന്ന നാളുകള് വളരെ ദുസ്സഹമായിരുന്നെന്നും ശ്രീശാന്ത് അഭിമുഖത്തില് പറഞ്ഞു. താന് ഒത്തുകളി നടത്തിയിട്ടില്ലെന്ന് ശ്രീശാന്ത് ആവര്‍ത്തിച്ചു. നൂറ് കോടി രൂപ ലഭിച്ചാല് പോലും താന് അതു ചെയ്യില്ലെന്നും ശ്രീശാന്ത് പറഞ്ഞു.\n‘ശാരീരികമായും മാനസികമായും വൈകാരികപരമായും തളര്‍ന്നുപോയ നാളുകളാണ് അത്. ജയിലിലായിരുന്ന നാളുകളില് പുലര്‍ച്ചെ രണ്ടരയ്ക്കൊക്കെ ഉറക്കത്തില്‍നിന്ന് വിളിച്ചുണര്‍ത്തി പൊലീസ് ഉദ്യോഗസ്ഥര് എന്നെ ചോദ്യം ചെയ്യാറുണ്ട്. മാനസികമായി ഏറെ ബുദ്ധിമുട്ട് അനുഭവപ്പെട്ട നാളുകളാണ് അത്,’ ശ്രീശാന്ത് പറഞ്ഞു.\nസംഗീതം, സിനിമകള്, പുസ്തകങ്ങള്, വെബ്-സീരീസ്, ക്രിക്കറ്റ്, രാഷ്ട്രീയം എന്നിവയില് നിന്ന് ധാരാളം നല്ല കാര്യങ്ങള് സംഭവിക്കുന്നുണ്ടെന്നും ശ്രീശാന്ത് പറഞ്ഞു.\n2013 ആഗസ്റ്റിലാണ് ശ്രീശാന്തിന് ബി.സി.സി.ഐ ആജീവനാന്തം വിലക്കേര്‍പ്പെടുത്തിയിരുന്നത്. വാതുവെപ്പ് ആരോപണവുമായി ബന്ധപ്പെട്ട് രാജസ്ഥാന് റോയല്‍സ് ടീമംഗങ്ങളായ അജിത് ചന്ദില, അങ്കിത് ചവാന് എന്നിവര്‍ക്കൊപ്പമാണ് ശ്രീശാന്തിനും വിലക്ക് ഏര്‍പ്പെടുത്തിയത്. ഈ വര്‍ഷം മാര്‍ച്ച് 15 ന് സുപ്രീം കോടതി, ബി.സി.സി.ഐ അച്ചടക്ക സമിതിയുടെ ഉത്തരവ് റദ്ദാക്കിയിരുന്നു. തുടര്‍ന്ന് സസ്‌പെന്‍ഷന് ഏഴു വര്‍ഷമായി ചുരുക്കിയിരുന്നു. അടുത്ത വര്‍ഷം ശ്രീശാന്ത് കളികളത്തില് സജീവമായി തുടങ്ങും.\n2016 മാര്‍ച്ചിലാണ് ശ്രീശാന്ത് ബി.ജെ.പിയില് ചേര്‍ന്നത്. തുടര്‍ന്ന് നിയമസഭാ തെരഞ്ഞെടുപ്പില് തിരുവനന്തപുരത്ത് നിന്ന് മത്സരിച്ച് പരാജയപ്പെട്ടിരുന്നു. ഇപ്പോഴത്തെ പ്രഖ്യാപനത്തിലൂടെ വീണ്ടും രാഷ്ട്രീയത്തില് സജീവമാകുമെന്ന സൂചന നല്‍കിയിരിക്കുകയാണ് താരം.\nPreviousസിസ്റ്റര് മറിയം ത്രേസ്യക്ക് ആദരവ് അര്‍പ്പിച്ച് നരേന്ദ്രമോദി\nNextസൗദി അതിര്‍ത്തിയില് ആക്രമണം നടത്തിയെന്നു യെമനിലെ ഹൂതി വിമതര്; സ്ഥിരീകരിക്കാതെ സൗദി